ഇത് വായിച്ചു തീർക്കാനാകില്ല .ഒരുതുള്ളി കണ്ണീർ വീഴാതെ – Intensive Promoter\nHome / Lifestyle / ഇത് വായിച്ചു തീർക്കാനാകില്ല .ഒരുതുള്ളി കണ്ണീർ വീഴാതെ\nIntensive Promo June 16, 2018\tLifestyle Leaveacomment 967 Views\nകഴിഞ്ഞ രാത്രി…. വിശന്ന് വലഞ്ഞ ഒരു ചെന്നായും കൂട്ടിന് ഇല്ലാതിരുന്നതിനാല് വീട്ടില് തന്നെ ആയിരുന്നു. രാവിലെ എഴുന്നേറ്റ് അപ്പുവിനും മാളൂനും ഇഷ്ടപ്പെട്ട മുളക് കുറച്ച തേങ്ങാച്ചമ്മന്തിയും ദോശയും ഉണ്ടാക്കി കൊടുത്തു. രാവിലെ തന്നെ തള്ള ചൊടിപ്പിക്കുന്ന എന്തൊക്കെയോ പറഞ്ഞു തുടങ്ങി..\nമകന് ഉപേക്ഷിച്ച ഈ അകന്ന\nഇല്ലായിരുന്നെങ്കില് ഞാന് രാത്രി ജോലിക്ക് പോകുംപോള് എന്റെ മക്കള് തനിച്ചാവുമായിരുന്നു…….\nമക്കളെ സ്‌കൂളില് പറഞ്ഞയച്ച്\nകഴിഞ്ഞപ്പോഴേക്കും എനിക്കൊരു കോള് വന്നു. സ്ഥലം എസ്.ഐ\nരാവിലെ ഒരു പതിനൊന്ന് ആകുമ്പോളേക്കും വീട്ടില് വരണം ഭാര്യ തിരുവനന്തപുരത്ത് ഒരു\nനെറിവുള്ളവനാണ് . കാശ് കൃത്യമായി തരും.. ഇന്ന് ആദ്യമായാണ് അയാള്\nവിളിച്ചത്.. എന്തായാലും ഞാന്\nപോകാന് തീരുമാനിച്ചു.നടന്ന് കവലയില് എത്തിയപ്പോള് ഒരാള്‍കൂട്ടം. നോക്കിയപ്പോള് അംബികാ രാജീവന് ആണ്, രാജീവന് വക്കീലിന്റെ ഭാര്യ…..\nസ്ത്രീകളുടെ ഉന്നമനത്തിനും സംരക്ഷണത്തിനുമായി\nഅറിയില്ലെങ്കിലും അവരോട് ഒരു ബഹുമാനം എന്റെയുള്ളില് ഉണ്ട്. അതുകൊണ്ട് മാത്രമാണ് ഞാനാ കവല പ്രസംഗം കുറച്ച് നേരം കേട്ട് നിന്നത്….\nസ്ത്രീ അപലയല്ല, അവള് നാലു ചുവരുകള്‍ക്ക് ഉള്ളില്\nഒതുങ്ങേണ്ടവള് അല്ല എന്നൊക്കെയുള്ള സ്ഥിരം ഡയലോഗ്‌സ് ആയിരുന്നു. ഇടയില് അവര് ഒന്നുകൂടി പറഞ്ഞു.” സ്ത്രീ ഇന്ന് പുരുഷനില് നിന്നും പൂര്‍ണമായ സ്വാതന്ത്ര്യം നേടിയിരിക്കുന്നു.\n.ഞങ്ങളുടെ സംഘടനകള് ശക്തി പ്രാപിച്ചിരിക്കുന്നു. വരും നാളുകളില്\nഇവിടെ പുരുഷ മേല്‍ക്കോയ്മ പരിപൂര്‍ണമായി ഇല്ലാതാവും….” കേട്ട് നില്‍ക്കാന് അധികം സമയം ഇല്ലാതിരുന്നതിനാല് ഞാന് അവിടെ നിന്നും നടന്ന് നീങ്ങി. ഒരു സംശയം മാത്രംഉള്ളില് ബാക്കിയായി… അവര് പറഞ്ഞതു പോലെ പുരുഷ മേല്‍കോയ്മ ഇല്ലാതായാല് ഇനി സ്ത്രീ പുരുഷനെ താലിചാര്‍ത്തുമോ ആവോ?\nഅങ്ങനെ എസ്.ഐ സാറിന്റെ വീട്ടില് എത്തി കൊതി മൂത്ത് നില്‍ക്കുന്ന പെരുംപാമ്പിനെ\nവയറു നിറഞ്ഞ ആ പാമ്പ് ചുരുണ്ടുകൂടി കിടന്നപ്പോള് ഞാന് ഭിത്തിയില്\nതുങ്ങിക്കിടന്ന അയാളുടെ വിവാഹ ഫോട്ടോ ശ്രദ്ധിച്ചു. സുന്ദരിയായ പെണ്‍കുട്ടി. ഞാന് അയാളോട് ഒരു മറയുമില്ലാതെ ചോദിച്ചു… ഇത്രയും നല്ല ഒരു ഭാര്യ ഉണ്‍ടായിട്ടും സാറെന്തിനാ എന്നെ ഇടക്ക്\nവിളിക്കുന്നത്? അയാളുടെ മറുപടി കേട്ട് എനിക്ക് ചിരിക്കാനാണ് തോന്നിയത്.. ‘ ദിവസവും ഒരേ കറി കൂട്ടി ചോറുണ്ണൂന്നത് എനിക്ക് ഇഷ്ടമല്ല…’ ശരിയായിരിക്കും എന്റെ കെട്ടിയോന് വേറെ നല്ല കൂട്ട് കറികള്‍കിട്ടിയതുകൊണ്ടാവും\nഅവസാനം കൃത്യമായ കാശും തന്ന് സാറെന്നെ പറഞ്ഞു വിട്ടു. വീട്ടില് എത്തിയപ്പോള് കുട്ടികള് വന്നിട്ടുണ്ടായിരുന്നു. അങ്ങനെ അവരോട് കുശലം പറഞ്ഞിരിക്കുംപോള് ആണ് അടുത്ത കോള് വന്നത്.. ഏജന്റ് രമേശനാണ്… ഗ്രീന് പാര്‍ക്ക് ഹോട്ടലില് ഒരു കസ്റ്റമറെ കിട്ടി.\nആദ്യമായിട്ടാണ് ഞാന് ഈ\nഹോട്ടലില് കയറുന്നത്. ഫൈവ് സ്റ്റാര് ആണു പോലും. രമേശന് എന്നെ കസ്റ്റമറുടെ അടുത്ത് എത്തിച്ച് തിരിച്ചു പോയി… ആര്‍ത്തി കുറഞ്ഞ ഒരു പാമ്പായിരുന്നു അയാള്. ഒരുപാട് നേരം സംസാരിച്ചതിനു ശേഷമാണ് അയാളെന്നെ വിഴുങ്ങിയത്… ഇടയ്ക്ക് അയാള് എന്റെ കണ്ണൂകളിലേക്ക്\nനോക്കി ചോദിച്ചു നിനക്ക് ക്ലാരയെ അറിയാമോ എന്ന്…\nഞാന് ഇല്ല എന്ന അര്‍ത്ഥത്തില് തലയാട്ടി. ആരാണ് ക്ലാര എന്ന ചോദ്യത്തിന് അയാളൊന്ന് ചിരിക്കുക മാത്രമാണ് ചെയ്തത് .\nഎല്ലാം കഴിഞ്ഞ്കൃത്യമായ കാശും മേടിച്ച് ഞാന് റൂമിന് പുറത്തേക്ക് ഇറങ്ങി. തൊട്ടടുത്ത റൂമിലേക്ക് ഒരാളുടെ കൈ പിടിച്ച് നടന്ന് കയറിപ്പോയ സ്ത്രീയെ എവിടെയോ കണ്‍ടതു പോലെ… അതേ ഇത് അവള് തന്നെയാണ്… എസ്.ഐ സാറിന്റെ വീട്ടിലെ ഫോട്ടോയില് കണ്ട സ്ത്രീ.. അയാളുടെ തിരുവനന്തപുരത്ത് പോയ അതേ ഭാര്യ…\nഒരു ഞെട്ടലോടെയാണ് ഞാന് ലിഫ്റ്റില് കയറിയത്… ഇവള്‍ക്കും ചിലപ്പോ എസ്.ഐ സാര് പറഞ്ഞത് പോലെ ദിവസേനയുള്ള കറി മടുത്തിട്ടുണ്‍ടാവും… ലിഫ്റ്റില് ഞാന് താഴെയെത്തി.. ഹോട്ടലിന് പുറത്തേക്ക് നടന്നു. വഴിയില് കണ്ട ഒരു ഹോട്ടലില് കയറി മക്കള്‍ക്ക് വേണ്ടി\nഅറിയാതെ എന്റെ കണ്ണില് ഒരു\nകാഴ്ച കുരുങ്ങി.. ഇരുളില് ഒരു കാറിന് മറവില് നിന്ന് പരസ്പരം ചുംബിക്കുന്ന രണ്ട് പേര്… അതിലെ സ്ത്രീ എനിക്ക് പരിചിത ആയിരുന്നു. സ്വതന്ത്രയായ അംബികാ മാഡം.\nപക്ഷേ കൂടെയുണ്‍ടായിരുന്നത് അവരുടെ ഭര്‍ത്താവ് വക്കീല് സാര് ആയിരുന്നില്ല..കണ്ണിലുടക്കിയ കാഴ്ച മായിച്ചു കളഞ്ഞ് ഞാന് ധൃതിയില് നടന്നു. സത്യത്തില്\nഇതായിരുന്നോ അവര് പറഞ്ഞ\nസ്വാതന്ത്ര്യം എന്ന ഒരു ചോദ്യം മാത്രം ബാക്കിയായി. ഇപ്പോള് ഞാന് വീട്ടിലാണ്… കുട്ടികള് ഉറങ്ങി.\nഇന്നത്തെ ഈ ഡയറിയും ഞാനിവിടെ എഴുതിത്തീരുകയാണ്.\nഅതിനു മുന്‍പ് ഒരു കാര്യം… എന്നെ മാത്രമേ വരും നാളുകളിലും ജനം വേശ്യയെന്ന് വിളിക്കൂ.. കാരണം ഞാന് മാത്രമാണ് വേശ്യ… അവര് ഭാര്യയാണ്, അമ്മയാണ്, ഉദ്യോഗസ്ഥരാണ്, വലിയ ആളുകളുടെ ഭാര്യമാരാണ്.. ഞാനാണ് വേശ്യ…\nPrevious കൊച്ചിയിൽ 12വയസ്സുകാരൻ അച്ഛൻ ആയി എല്ലാവരും ഞെട്ടിപ്പോയി ഇനി ആ റെക്കോർഡും മലയാളിക്കു സ്വന്തം..!!\nNext നാരായണന് ചേട്ടന്റെ മകളുടെ മറ്റേ വീഡിയോ പുറത്തിറങ്ങിയെന്ന്…!!


കശ്മീര് ചൈനയിലെന്ന് അലക്സയും; തെറ്റ് തിരുത്തുമെന്ന് ആമസോണ് – Chandrika Daily\nBy chandrika Saturday October 24, 2020 18:09 pm\nഅലക്സയുടെ ഹിന്ദി പതിപ്പിലാണ് ഈ പിശക് കടന്നു കൂടിയിരിക്കുന്നതെന്ന് സംഭവം പരീക്ഷിച്ച പലരും സാക്ഷ്യപ്പെടുത്തുന്നു. ഭാഷ ഇംഗ്ലീഷിലേക്ക് മാറുമ്പോള്, കശ്മീര് ഉത്തരേന്ത്യയുടെ ഭാഗമാണെന്നാണ് അലക്സ പറയുന്നത്. പ്രതിഷേധം ശക്തമായതോടെ സംഭവത്തില് ആമസോണ് നേരിട്ട് ഇടപെട്ടിട്ടുണ്ട്.\nന്യൂഡല്‍ഹി: ജമ്മു കശ്മീരിലെ ലേ പ്രവിശ്യ ചൈനയുടെ ഭാഗമാക്കിയന്ന ട്വിറ്റര് ലൊക്കേഷന് ടാഗിന് പിന്നാലെ സമാന രീതിയില് കശ്മീര് ചൈനയിലാക്കി ആമസോണിന്റെ ആര്‍ട്ടിഫിഷ്യല് ഇന്റലിജന്‍സ് പേഴ്സണല് അസിസ്റ്റന്റ് അലക്സയും.\nകശ്മീര് പ്രദേശം ഏതുരാജ്യത്തിന്റെ ഭാഗമാണെന്ന ചോദ്യത്തോട് ചൈനയുടെ ഭാഗമാണ് കശ്മീര് എന്നാണ് അലക്സ പറയുന്നത്. ഇത്തരത്തിലുള്ള വീഡിയോ ട്വിറ്ററില് വൈറലതോടെ സംഭവത്തില് വിശദീകരണവുമായി ആമസോണ് തന്നെ രംഗത്തെത്തി. അലക്‌സ ഉപയോക്താവ് പങ്കു വച്ച വീഡിയോ സമൂഹമാദ്ധ്യമങ്ങളില് ആമസോണിനെതിരായ പ്രതിഷേധമായി ഉയര്‍ന്നിരുന്നു. കശ്മീര് ഏത് രാജ്യത്തിന്റെ ഭാഗമാണെന്ന് അലക്സ ഉപയോക്താവ് ചോദിക്കുമ്പോള്, കശ്മീര് ചൈനയുടെ ഭാഗമാണെന്ന് പറയുന്നത് വീഡിയോയില് വ്യക്തമാണ്.\nഅതേസമയം അലക്സയുടെ ഹിന്ദി പതിപ്പിലാണ് ഈ പിശക് കടന്നു കൂടിയിരിക്കുന്നതെന്ന് സംഭവം പരീക്ഷിച്ച പലരും സാക്ഷ്യപ്പെടുത്തുന്നു. ഭാഷ ഇംഗ്ലീഷിലേക്ക് മാറുമ്പോള്, കശ്മീര് ഉത്തരേന്ത്യയുടെ ഭാഗമാണെന്നാണ് അലക്സ പറയുന്നത്. പ്രതിഷേധം ശക്തമായതോടെ സംഭവത്തില് ആമസോണ് നേരിട്ട് ഇടപെട്ടിട്ടുണ്ട്. തെറ്റ് ശ്രദ്ധയില് പെടുത്തിയതിന് നന്ദിയുണ്ടെന്നും, വിവരം ഇതുമായി ബന്ധപ്പെട്ട ടീമിന് കൈമാറിയതായും ആമസോണ് അധികൃതര് ട്വിറ്ററില് കുറിച്ചു. തെറ്റ് തിരുത്തുമെന്നും, ഭാവിയിലും ഏത് സഹായത്തിനും തങ്ങളെ ബന്ധപ്പെടാമെന്നും അവര് കുറിച്ചു.\nനേരത്തെ, ട്വിറ്ററിന്റെ ലൊക്കേഷന് ടാഗിങില് കശ്മീരിലെ ലെഹ് മേഖല ചൈനയുടെ ഭാഗമായി കാണിച്ചത് വലിയ വിമര്‍ശനത്തിന് കാരണമായിരുന്നു. ലൈവ് ബ്രോഡ്കാസ്റ്റിനിടെ നടത്തിയ ജിയോ ടാഗിലാണ് ജമ്മു കശ്മീരിനെ ചൈനയുടെ ഭാഗമാക്കിക്കൊണ്ട് ട്വിറ്റര് അടയാളപ്പെടുത്തിയത്. ലേയിലുള്ള ഹാള് ഓഫ് ഫെയിം യുദ്ധസ്മാരകത്തില് നിന്നും നാഷണല് സെക്യുരിറ്റി അനലിസ്റ്റായ നിതിന് ഗോഖലെ പങ്കുവെച്ച ലൈവ് ബ്രോഡ്കാസ്റ്റാണ് വിവാദങ്ങള്‍ക്കിടയാക്കിയത്. ഈ വീഡിയോയുടെ ലൊക്കേഷന് ടാഗ് നല്‍കിയത് ജമ്മു കശ്മീര്, പീപ്പള്‍സ് റിപ്പബ്ലിക്ക് ഓഫ് ചൈന എന്നായിരുന്നു ട്വിറ്റര് കാണിച്ചത്.\nസംഭവത്തില് രൂക്ഷ പ്രതികരണവുമായി കേന്ദ്രസര്‍ക്കാര് രംഗത്തെത്തിയത്. ഇത്തരം ശ്രമങ്ങള് ട്വിറ്ററിന് അപകീര്‍ത്തികരമാണെന്ന് മാത്രമല്ല, നിഷ്പക്ഷതയെ ചോദ്യം ചെയ്യുന്നതാണെന്നും ട്വിറ്റര് മേധാവി ജാക്ക് ഡോര്‍സിയ്ക്ക് നല്‍കിയ കത്തില് ഇലക്ട്രോണിക്‌സ്, ഐടി വകുപ്പ് സെക്രട്ടറി അജയ് സോവ്‌നെ പറഞ്ഞു. ഇന്ത്യയുടെ പരമാധികാരത്തിനും അഖണ്ഡതയ്ക്കും എതിരായ നീക്കം അംഗീകരിക്കാന് സാധിക്കില്ലെന്നും നടപടി നിയമവിരുദ്ധമാണെന്നും ട്വിറ്ററിന് നല്‍കിയ കത്തില് കേന്ദ്രം വ്യക്തമാക്കി.\nഅതേസമയം, സാങ്കേതിക പ്രശ്‌നം കൊണ്ട് സംഭവിച്ചതാണെന്നാണ് ട്വിറ്ററിന്റെ മറുപടി. ഇതുമായി ബന്ധപ്പെട്ട വൈകാരിക വിഷയങ്ങള് മനസിലാക്കുന്നുവെന്നും അതിനെ ബഹുമാനിക്കുന്നുവെന്നും ജിയോ ടാഗ് പ്രശ്‌നം അതിവേഗം കണ്ടെത്തി പരിഹരിച്ചുവെന്നും ട്വിറ്റര് അറിയിച്ചു. ഇന്ത്യന് ഭരണകൂടത്തിനൊപ്പം നിന്ന് പ്രവര്‍ത്തിക്കാന് ട്വിറ്റര് പ്രതിജ്ഞാബദ്ധമാണെന്നും കേന്ദ്രം വൈകാരിക വിഷയങ്ങളെ ബഹുമാനിക്കുന്നുവെന്നും അംഗീകരിക്കുന്നുവെന്നും, കത്തിനോട് ട്വിറ്റര് പ്രതികരിച്ചു\nCategories: india, News Tags: Amazon, india-china border, jammu kashmir, Kashmir, ladakh, location, TWITTER


യുവാക്കള്‍ക്ക് സൈനിക സേവനപദ്ധതി 'അഗ്നിപഥ്' പ്രഖ്യാപിച്ച് കേന്ദ്രം - VSK Kerala\nയുവാക്കള്‍ക്ക് സൈനിക സേവനപദ്ധതി ‘അഗ്നിപഥ്’ പ്രഖ്യാപിച്ച് കേന്ദ്രം\n46,000 അഗ്‌നിവീരന്മാര്‍ക്ക് നിയമനം, നടപടി 90 ദിവസത്തിനുള്ളില്.\nന്യൂദല്‍ഹി:യുവാക്കള്‍ക്ക് സായുധസേനകളില് സേവനമനുഷ്ഠിക്കാന് അവസരമൊരുക്കുന്ന വമ്പന് പദ്ധതിയുമായി മോദി സര്‍ക്കാര്. പതിനേഴര മുതല് 21 വയസുവരെയുള്ളവര്‍ക്ക് നാലു വര്‍ഷം മികച്ച സേവന വേതന വ്യവസ്ഥയില് മൂന്നു സേനകളില് പ്രവര്‍ത്തിക്കാന് വഴി തുറക്കുന്ന അഗ്‌നിപഥ് പദ്ധതിക്ക് ഇന്നലെ കേന്ദ്രമന്ത്രിസഭാ യോഗം അനുമതി നല്‍കി. സൈനികര് അഗ്‌നിവീരന്മാര് എന്നാകും അറിയപ്പെടുക.\nഈ വര്‍ഷം 46000 അഗ്നിവീരരെയാണ് നിയമിക്കുക, മൂന്നു മാസത്തിനുള്ളില് ഇതിനുള്ള നടപടികള് തുടങ്ങുമെന്നും പ്രതിരോധമന്ത്രി രാജ്‌നാഥ് സിങ്ങ് വാര്‍ത്താ സമ്മേളനത്തില് അറിയിച്ചു. 30,000 മുതല് 40,000 രൂപവരെയാണ് പ്രതിമാസ ശമ്പളം. ഇവര്‍ക്ക് 48 ലക്ഷത്തിന്റെ ഇന്‍ഷ്വറന്‍സ് ലഭിക്കും. നാലു വര്‍ഷം കഴിഞ്ഞ് പടിയിറങ്ങുമ്പോള്11.74 ലക്ഷം രൂപ സേവാ നിധിയായി ലഭിക്കും. ഇതിനെ ആദായ നികുതിയില് നിന്ന് ഒഴിവാക്കും.സര്‍വ്വീസില് തുടരണമെന്ന് ആഗ്രഹിക്കുന്നവര്‍ക്ക് അതിനും അവസരം ലഭിക്കും. അപേക്ഷിച്ചാല് അവരുടെ പ്രവര്‍ത്തനം വിലയിരുത്തി അതിന് വഴിയൊരുക്കും.\nകേന്ദ്രീകൃത ഓണ്‍ലൈന് സംവിധാനത്തിലൂടെയാണ് നിയമനം. നിയമനത്തിനായി ഇപ്പോഴുള്ള അതേ യോഗ്യത തന്നെയായിരിക്കും പദ്ധതിയിലും തുടരുക. 2023 ജൂലൈയില് ആദ്യ ബാച്ച് സജ്ജമാകും. ആറുമാസത്തെ പരിശീലനത്തിന് ശേഷമാവും നിയമനം. ഗ്രാറ്റുവിറ്റിക്കും പെന്‍ഷന് ആനുകൂല്യങ്ങള്‍ക്കും അര്‍ഹതയില്ല. മികവ് പുലര്‍ത്തുന്ന 25 ശതമാനം പേരെ 15 വര്‍ഷത്തേക്ക് നിയമിക്കും.\nസുരക്ഷ സംബന്ധിച്ച മന്ത്രിസഭാ സമിതിയാണ് പദ്ധതിക്ക് അനുമതി നല്‍കിയത്. കരസേനാ മേധാവി ജനറല് മനോജ് പാണ്ഡെ, വ്യോമസേനാ മേധാവി എയര് ചീഫ് മാര്‍ഷല് വി.ആര്. ചൗധരി, നാവികസേനാ മേധാവി അഡ്മിറല് ആര്. ഹരികുമാര്, സൈനികകാര്യ വകുപ്പ് അഡീഷണല് സെക്രട്ടറി ലെഫ്റ്റനന്റ് ജനറല് അനില് പുരി എന്നിവരും വാര്‍ത്താസമ്മേളനത്തില് പങ്കെടുത്തു.\nപദ്ധതി വഴി സായുധസേനാ റിക്രൂട്ട്മെന്റ് നയത്തിലും വലിയ മാറ്റം വരും. റെഗുലര് കേഡറായി നിയമനം ലഭിച്ചാല് ചുരുങ്ങിയത് 15 വര്‍ഷം സേവനമനുഷ്ഠിക്കണം. ഇന്ത്യന് ആര്‍മിയിലെ ജൂനിയര് കമ്മീഷന്‍ഡ് ഓഫീസര്‍മാരുടെ നിബന്ധനകളും വ്യവസ്ഥകളും അനുസരിച്ചായിരിക്കും അവരുടെ കാര്യങ്ങള് ക്രമീകരിക്കുന്നത്. നാവികസേനയിലും വ്യോമസേനയിലും തത്തുല്യമായ റാങ്കുകളില് ഇക്കാര്യം ക്രമീകരിക്കും.അഗ്നിപഥ് സായുധസേനയ്ക്ക് യുവത്വത്തിന്റെ മുഖം നല്‍കുന്ന പരിവര്‍ത്തന സംരംഭമാണ്. ഈ പദ്ധതി വിവിധ മേഖലകളിലെ പുതിയ കഴിവുകള്‍ക്കൊപ്പം തൊഴിലവസരങ്ങള് വര്‍ദ്ധിപ്പിക്കുമെന്നും പ്രതിരോധമന്ത്രി കൂട്ടിച്ചേര്‍ത്തു.


എനിക്ക് ശ്വാസം മുട്ടുന്നു.എന്നെ ഇവിടുന്ന് രക്ഷിക്കണം ഇവിടെ ചികിത്സ കിട്ടുന്നില്ല!. കൊറോണ ബാധിച്ചു മരിച്ച എക്സൈസ് ഡ്രൈവറുടെ ശബ്ദ സന്ദേശം പുറത്ത്: ചികിത്സ നിഷേധിച്ചെന്ന് പരാതി. | Daily Indian Herald\nഓഫായ ഫോണ് മകള് ഓണാക്കി!സ്വപ്നയ്ക്ക് കുരുക്കായത് മകളുടെ ഫോൺ ! സന്ദീപിനെ തിരഞ്ഞപ്പോള് സ്വപ്‌നയും കുടുങ്ങി!!ഇവർക്ക് രാജ്യാന്തര ഭീകരസംഘടനകളുടെ ഇടപെടല് ഉണ്ടെന്നും സൂചന ◆ പോലീസിനെ ഒഴിവാക്കി,തിരുവനന്തപുരത്തെ കസ്റ്റംസ് ഓഫിസിൽ സിആർപിഎഫിനെ വിന്യസിച്ചു.സ്വപ്‌ന കേരളം കടന്നതെങ്ങനെ? എസ്കോർട്ട് പോയത് ആരൊക്കെ? സ്വാധീനം ചെലുത്തിയതിന് പിന്നിൽ ആര്? ◆ സ്വപ്‌ന സുരേഷ് എൻഐഎ കസ്റ്റഡിയിൽ.ഹൈദ്രബാദ് യൂണിറ്റ് ആണ് അറസ്റ്റ് ചെയ്തത് ◆ ഇന്ന് 488 പേർക്ക് കൊവിഡ്..രണ്ടാം ദിവസവും നാനൂറിലധികം രോഗികള്. ◆ ശിവശങ്കറിന് കുരുക്ക് മുറുകും.റീബില്‍ഡ് കേരളയുടെ പേരില് ലക്ഷ്മി നായരുടെ ഫ്‌ളാറ്റ് സമുച്ചയം മോടിയാക്കാന് ചെലവഴിച്ചത് 89 ലക്ഷം രൂപ! പ്രത്യുപകാരമായി ശിവശങ്കറിന് ഫ്‌ളാറ്റ്. ◆ പള്ളിമേടയിൽ കന്യാസ്ത്രീയും വൈദികനും തമ്മിൽ ലൈംഗികവൃത്തി! നേരിൽ കണ്ട സിസ്റ്റര് ലൂസി കളപ്പുരക്ക് ഭീക്ഷണി ! ജീവനും സ്വത്തിനും സംരക്ഷണം നല്‍കണമെന്ന് ഹൈക്കോടതി.ബലാൽസംഗത്തിന് കൂട്ടുനിൽക്കുന്ന കത്തോലിക്കാ സഭക്ക് വീണ്ടും തിരിച്ചടി ! ◆ എന്നെ കൊന്നുകളയുമെന്ന് പറഞ്ഞു..! സ്വപ്നയുടെ മർദനമേറ്റ യുവാവിന്‍റെ വെളിപ്പെടുത്തൽ… ◆ മുഖ്യമന്ത്രിയുടെ സ്‌പെഷ്യൽ പ്രൈവറ്റ് സെക്രട്ടറിയായിരുന്ന ശിവശങ്കർ പ്രതിയാകും. സ്വര്‍ണ്ണക്കടത്തില് അന്വേഷണം ശിവശങ്കറിലേക്കും.എൻഐഎ ഏറ്റെടുത്തതോടെ പിണറായി വിജയൻ വമ്പൻ പ്രതിസന്ധിയിലേക്ക് ◆ ഭരണതലത്തിലെ സ്വാധീനത്തിലാണ് സ്വർണ്ണം കടത്തൽ ?സ്വപ്ന സുരേഷിനെ പിടികൂടാൻ പോലീസിൻ്റെ സഹായം കസ്റ്റംസ് തേടിയിട്ടില്ലെന്ന് ഡി ജി പി. ◆ ജോണ് ബ്രിട്ടാസിനേയും എം സി ദത്തനേയും ചോദ്യം ചെയ്യും.എ.സമ്പത്തും വിളിച്ചു.കേരളത്തിലേക്കുള്ള സ്വര്‍ണക്കടത്ത് ദേശവിരുദ്ധസംഘടനകളുടെ വരുമാനമാര്‍ഗമെന്നും സൂചന.177 കോടിയുടെ 600 കിലോ സ്വര്‍ണത്തെക്കുറിച്ചു മൗനം ◆\nഎനിക്ക് ശ്വാസം മുട്ടുന്നു.എന്നെ ഇവിടുന്ന് രക്ഷിക്കണം ഇവിടെ ചികിത്സ കിട്ടുന്നില്ല!. കൊറോണ ബാധിച്ചു മരിച്ച എക്സൈസ് ഡ്രൈവറുടെ ശബ്ദ സന്ദേശം പുറത്ത്: ചികിത്സ നിഷേധിച്ചെന്ന് പരാതി.\nJune 21, 2020 5:56 am By : Indian Herald Staff\nകണ്ണൂര്: എനിക്ക് ശ്വാസം മുട്ടുന്നു. എന്നെ ഇവിടുന്ന് രക്ഷിക്കണം. ഇവിടെ ചികിത്സ കിട്ടുന്നില്ലെന്ന് സഹോദരന് അയച്ച ശബ്ദ സന്ദേശത്തിൽ പറയുന്നു.ശബ്ദദരേഖ പുറത്തു വിട്ടു കൊണ്ട് യുവാവിനെ ചികിത്സിച്ച പരിയാരത്തെ കണ്ണൂർ ഗവ.മെഡിക്കൽ കോളേജിനെതിരെ ബന്ധുക്കളും നാട്ടുകാരും ആരോപണവുമായി രംഗത്തെത്തി.കണ്ണൂരിൽ കൊവിഡ് രോഗിയായ എക്സൈസ് ഡ്രൈവറുടെ മരണത്തിന് പിന്നിൽ ആശുപത്രി അധികൃതരുടെ അനാസ്ഥയാണെന്ന ബന്ധുക്കളുടെ ആരോപണം വിവാദമാവുകയാണ് .\nകൊവിഡ് സമൂഹ വ്യാപനത്തെ തുടര്‍ന്ന് അതീവ ജാഗ്രതയും കര്‍ശന നിയന്ത്രണങ്ങളും നിലവിലുള്ള കണ്ണൂരില് കൊവിഡ് രോഗികളുടെ പരിചരണത്തിനെതിരെയും ഇതോടെ പരാതി ഉയര്‍ന്നിരിക്കുകയാണ്. കൊവിഡ് സ്ഥിരീകരിച്ച് രണ്ടുദിവത്തിനകം മരിച്ച എക്‌സൈസ് ഡ്രൈവര്‍ക്ക് നല്‍കിയ ചികിത്സയെക്കുറിച്ച് അന്വേഷണം നടക്കുന്നതിനിടെയാണ് പരാതിയുമായി സുനിലിന്റെ കുടുംബം രംഗത്ത് വന്നത് ചികിത്സ കിട്ടുന്നില്ലെന്ന് ആശുപത്രിയില് നിന്നും ബന്ധുക്കളോട് സുനില് പറയുന്ന ഫോണ് റെക്കോര്‍ഡ് ആണ് കുടുംബം പുറത്തുവിട്ടത്.\nകഴിഞ്ഞ ഞായറാഴ്ചയാണ് കടുത്ത പനി ബാധിച്ച് മട്ടന്നൂരിലെ എക്‌സൈസ് ഡ്രൈവര് സുനിലിനെ കണ്ണൂര് ഗവ. മെഡിക്കല് കോളേജിലേക്ക് എത്തിച്ചത്. തിങ്കളാഴ്ച ഐസിയുവില് നിന്നും ബന്ധുവിന് സുനില് അയച്ച ഓഡിയോ സന്ദേശമാണ് പുറത്തുവന്നിട്ടുള്ളത്. പക്ഷെ ആരോപണം പരിയാരം മെഡിക്കല് കോളേജ് അധികൃതര് നിഷേധിക്കുകയാണ്. ഞായറാഴ്ച ആശുപത്രിയിലെത്തിക്കുമ്പോള് തന്നെ കടുത്ത ന്യൂമോണിയ ബാധിച്ച് ശ്വാസകോശത്തിന്റെ പ്രവര്‍ത്തനത്തെ സാരമായി ബാധിച്ചിരുന്നു എന്ന് മെഡിക്കല് കോളേജ് പ്രിന്‍സിപ്പല് വിശദീകരിക്കുന്നു.\nജീവന് രക്ഷിക്കാനുള്ള ശ്രമത്തിനിടെ വ്യാഴാഴ്ചയാണ് സുനില് മരണത്തിന് കീഴടങ്ങിയത്. ചൊവ്വാഴ്ച രോഗം സ്ഥിരീകരിച്ച് രണ്ട് ദിവസത്തിനകം മറ്റ് രോഗങ്ങളൊന്നും ഇല്ലാതിരുന്ന 28 കാരന് മരിച്ചതില് ആരോഗ്യവകുപ്പ് വിശദമായ അന്വേഷണം നടത്തുകയാണ്. അതേസമയം, സുനിലിനും കണ്ണൂര് ടൗണിലെ ഫ്‌ളാറ്റില് കഴിഞ്ഞിരുന്ന 14 കാരനും രോഗബാധയുണ്ടായത് സംബന്ധിച്ച് ഒരു സൂചനയുമില്ലെന്നാണ് ജില്ലാ കലക്ടര് പറയുന്നത്. രോഗം ബാധിച്ചവര് വിശദാംശങ്ങള് പറയാത്തത് ജില്ലയില് പ്രതിസന്ധിക്ക് ഇടയാക്കിയിട്ടുണ്ടെന്നും കലക്ടര് ടി.വി സുഭാഷ് വ്യക്തമാക്കി. കണ്ണൂരില് സ്ഥിതിഗതികള് രൂക്ഷമായി തന്നെ തുടരുകയാണ്. ഇന്ന് വരെ 64 പേര്‍ക്ക് സമ്പര്‍ക്കം വഴി കൊവിഡ് പിടിപെട്ടിട്ടുണ്ടെന്നാണ് ആരോഗ്യവകുപ്പിന്റെ കണക്ക്. നാലുപേര് ജില്ലയില് മരിച്ചു. കണ്ടെയ്ന്‍മെന്റ് സോണുകളില് മാറ്റം ഉണ്ടാകുന്നതിനനുസരിച്ചു ഇളവുകള് വരുത്തുമെന്ന് അവലോകന യോഗത്തിന് ശേഷം മന്ത്രി ഇ.പി ജയരാജന് പറഞ്ഞു.\nTags: CORONA DEATH KERALA, corona kannur, sunil\nഅപൂർവ്വമായ കേസന്വേഷണം… 25 വർഷത്തിന് ശേഷം പ്രതി പിടിയിൽ…!! ചേകന്നൂര് മൗലവി കേസിലും തുമ്പ് ലഭിച്ചു\nസംസ്ഥാനത്ത് ഒരു കൊവിഡ് മരണം കൂടി !വൈറസ് ബാധിച്ച് മരിച്ചവരുടെ എണ്ണം 15 ആയി.\nകുട്ടിയുടെ രോഗ ഉറവിടം ഇതുവരെ വ്യക്തമായിട്ടില്ല.കൊവിഡ് രോഗിയായ പതിനാലുകാരന്റെ പിതാവിന്റെ പരിശോധനാഫലം നെഗറ്റീവ്


ജയന്ത് സ്വന്തമാക്കിയത് സിവിൽ സർവീസ് റാങ്ക്| Civil Service| Success Story| Jayant Mankale| Visually Impaired\nദുരന്തങ്ങളെ അതിജീവിച്ച് ജയന്ത് സ്വന്തമാക്കിയത് സിവിൽ സർവീസ് റാങ്ക്\nമനോരമ ലേഖകൻ August 22, 2020 04:26 PM IST\nPhoto: Screen grab from Youtube/THE UNIQUE ACADEMY\nപത്താം വയസ്സില് പിതാവിന്റെ മരണം. 22-ാം വയസ്സിലുണ്ടായ ജനിതക രോഗം അവശേഷിപ്പിച്ച ഭാഗികമായ കാഴ്ച ശക്തി. ജീവിതത്തില് തുടരെയുണ്ടായ ദുരന്തങ്ങളെ കഠിനാധ്വാനം കൊണ്ട് നേരിട്ട ജയന്ത് മാങ്കാളെ എന്ന ചെറുപ്പക്കാരന് ഒടുവില് വിജയത്തിന്റെ വിടര്‍ന്ന പുഞ്ചിരി. സിവില് സര്‍വീസ് പരീക്ഷയില് അഖിലേന്ത്യ തലത്തില് 143-ാം റാങ്ക് നേടിയാണ് ജയന്ത് എന്ന മുംബൈ ബീഡ് സ്വദേശി വെല്ലുവിളികളെയെല്ലാം നിഷ്പ്രഭമാക്കിയത്.\nചെറുപ്രായത്തിലുള്ള പിതാവിന്റെ മരണം ജയന്തിന്റെ മനസ്സിനെ വല്ലാതെ ഉലച്ചു. തുടര്‍ന്നുണ്ടായ സാമ്പത്തിക ബുദ്ധിമുട്ട് കുടുംബത്തിന്റെ താളം തെറ്റിച്ചു. വാട്ടര് പമ്പ് ഓപ്പറേറ്ററായിരുന്ന പിതാവിന്റെ ചെറിയ പെന്‍ഷന് അമ്മയും രണ്ട് സഹോദരിമാരും അടങ്ങുന്ന കുടുംബത്തിന് മതിയാകുമായിരുന്നില്ല. അങ്ങനെയാണ് മകന്റെ പഠനത്തിനായി അമ്മ അച്ചാര് ഉണ്ടാക്കി വില്‍പന തുടങ്ങിയത്.\nമെക്കാനിക്കല് എന്‍ജിനീയറിങ് പഠിച്ച ജയന്ത് ഒരു സ്വകാര്യ സ്ഥാപനത്തില് മെയിന്റനന്‍സ് എന്‍ജിനീയറായി ജോലി തുടങ്ങി. എന്നാല് 22-ാം വയസ്സില് റെറ്റിനിറ്റിസ് പിഗ്മെന്റോസ എന്ന അപൂര്‍വ ജനിതക രോഗം ഈ ചെറുപ്പക്കാരന്റെ കാഴ്ച ശക്തിയുടെ 75 ശതമാനം കവര്‍ന്നു. ജീവിതം പരിപൂര്‍ണ്ണമായും ഇരുട്ടിലാകും എന്ന് തോന്നിച്ച നാളുകള്. ജോലി രാജിവച്ച് സിവില് സര്‍വീസ് പരീക്ഷാ തയ്യാറെടുപ്പ് തുടങ്ങുമ്പോള് മുന്നിലുണ്ടായിരുന്നത് ഒരു സ്വപ്‌നം മാത്രം. ജീവിതത്തിലെ നിറങ്ങള് മാഞ്ഞെങ്കിലും നിറമാര്‍ന്ന ഈ സ്വപ്നം കഷ്ടപ്പാടുകളോട് പടവെട്ടി മുന്നോട്ട് പോകാനുള്ള കരുത്തേകി. അധ്യാപകരും സുഹൃത്തുക്കളും പിന്തുണയുമായി ജയന്തിന്റെ കൂടെ നിന്നു.\n2018ല് തന്റെ നാലാം ശ്രമത്തില് ജയന്ത് സിവില് സര്‍വീസ് പരീക്ഷയില് 923-ാംറാങ്ക് നേടിയിരുന്നു. എന്നാല് സാങ്കേതിക കാരണങ്ങളാല് സര്‍വീസില് ജോയിന് ചെയ്യാന് സാധിച്ചില്ല. തുടര്‍ന്ന് ഒരു ദേശസാത്കൃത ബാങ്കില് ജോലിക്ക് കയറി. ജോലി ചെയ്തു കൊണ്ട് സിവില് സര്‍വീസ് തയ്യാറെടുപ്പ് തുടര്‍ന്നു.\nസാമ്പത്തിക ബുദ്ധിമുട്ട് മൂലം ഓഡിയോ ബുക്കോ സ്‌ക്രീന് റീഡറോ ഒന്നും വാങ്ങാന് ജയന്തിന് സാധിക്കുമായിരുന്നില്ല. അമ്മയും സുഹൃത്തുക്കളും പാഠഭാഗങ്ങള് ഉറക്കെ വായിച്ച് സഹായിച്ചു. വാര്‍ത്തകളും പ്രഭാഷണങ്ങളും ആകാശവാണിയില് നിന്ന് കേട്ടു പഠിച്ചു. സംവാദങ്ങള്‍ക്കായി രാജ്യസഭാ, ലോകസഭാ ടിവികള് കേട്ടു. കൂടാതെ യൂടൂബില് മറാത്തി എഴുത്തുകാരുടെ പ്രസംഗങ്ങളും കേട്ടു. പൂണെ ബ്ലൈന്‍ഡ് മെന്‍സ് അസോസിയേഷന്റെ സഹകരണത്തോടെ സെല്‍ഫോണുകളും ലാപ്‌ടോപ്പുകളും എങ്ങനെ പ്രവര്‍ത്തിപ്പിക്കാന് കഴിയുമെന്ന് പഠിച്ചു. അങ്ങനെ സാങ്കേതിക വിദ്യയും കഷ്ടപ്പാടും കൈകോര്‍ത്തപ്പോള് ഒടുവില് ജയന്ത് കാത്തിരുന്ന വിജയമെത്തി.


നീറ്റ് 2020: ഇന്നു മുതൽ അപേക്ഷിക്കാം: NTA will release the application form for the NEET exam today at4pm\nNEET 2020: ഡിസംബർ 31 വരെ അപേക്ഷകൾ അയയ്ക്കാം\nUpdated: December 2, 2019 5:39:19 pm\nNEET 2020: മെഡിക്കൽ പ്രവേശനപരീക്ഷയായ നീറ്റ് (നാഷണൽ എലിജിബിലിറ്റി കം എൻട്രൻസ് ടെസ്റ്റ്) പരീക്ഷയ്ക്ക് ഇന്നു (ഡിസംബർ 2) മുതൽ അപേക്ഷിക്കാം. അപേക്ഷ ഫോം നാഷണൽ ടെസ്റ്റിങ് ഏജൻസി പ്രസിദ്ധീകരിച്ചു. nta.ac.in അല്ലെങ്കിൽ ntaneet.nic.in എന്ന വെബ്സൈറ്റ് വഴി വിദ്യാർഥികൾക്ക് അപേക്ഷ സമർപ്പിക്കാം.\nഡിസംബർ 31 വരെ അപേക്ഷകൾ അയയ്ക്കാം. 2020 ലെ നീറ്റ് പരീക്ഷ മേയ് 3-ാം തീയതി ഉച്ചയ്ക്ക്2മുതൽ5വരെയാണ് നടക്കുക. 2020 മാർച്ച് 27 മുതൽ വിദ്യാർഥികൾക്ക് അഡ്മിറ്റ് കാർഡ് ഡൗൺലോഡ് ചെയ്യാം. 2020 ജൂൺ4ന് പരീക്ഷാ ഫലം പുറത്തുവരുമെന്നാണ് പ്രതീക്ഷിക്കുന്നത്. നീറ്റ് പരീക്ഷയിൽ വിജയിക്കുന്നവർക്ക് കേന്ദ്ര ആരോഗ്യമന്ത്രാലയം നടത്തുന്ന കൗൺസിലിങ് സെഷനിൽ പങ്കെടുക്കാം.\nNEET 2020: അപേക്ഷ ഫീസ്\nജനറൽ വിഭാഗത്തിൽപ്പെട്ടവർക്ക് 1500 രൂപയാണ് അപേക്ഷ ഫീസ്. ജനറൽ-ഇഡബ്ല്യുഎസ്/ഒബിസി-എൻസിഎൽ വിഭാഗത്തിൽപ്പെട്ടവർക്ക് 1400 രൂപയും എസ്‌സി/എസ്ടി/പിഡബ്ല്യുഡി/ട്രാൻസ്ജെൻഡർ വിദ്യാർഥികൾക്ക് 800 രൂപയാണ് അപേക്ഷ ഫീസ്.\nNEET 2020: പരീക്ഷാ രീതി\nമൂന്നു മണിക്കൂറാണ് പരീക്ഷ സമയം. ഫിസിക്സ്, കെമിസ്ട്രി, ബയോളജി എന്നീ മൂന്നു സെഷനുകളിലായിട്ടാണ് പരീക്ഷ. ആകെ 180 ചോദ്യങ്ങൾ. 90 ചോദ്യങ്ങൾ ബയോളജിയിൽനിന്നും 45 വീതം ഫിസിക്സ്, കെമിസ്ട്രി എന്നിവയിൽനിന്നുമായിരിക്കും. ഓരോ ശരിയുത്തരത്തിനും4മാർക്കു വീതം ലഭിക്കും. തെറ്റുത്തരത്തിന് ഒരു നെഗറ്റീവ് മാർക്കുണ്ട്.\nകഴിഞ്ഞ വർഷം 15 ലക്ഷത്തോളവും 2018 ൽ 13 ലക്ഷത്തോളവും വിദ്യാർഥികളാണ് നീറ്റ് പരീക്ഷ എഴുതിയത്. ഈ വർഷവും വിദ്യാർഥികളുടെ എണ്ണം 10 ലക്ഷത്തിനു മുകളിൽ പോകുമെന്നാണ് കരുതുന്നത്.\nWeb Title: Neet 2020 applications to release today


marakkar | ‘വെട്ടിയിട്ട വാഴത്തണ്ടു പോലെ’- എന്ന ഡയലോഗ് സിനിമയില് ഏറ്റവും വൈകാരികമായി ഉപയോഗിക്കപ്പെട്ടതാണ്. ആ നിമിഷത്തിൽ ആര്‍ക്കാണ് ഒരാളുടെ കരച്ചില് കാണുമ്പോള് ചിരിക്കാന് തോന്നുന്നത്. പരിഹസിക്കാന് തോന്നുന്നത്...' മരക്കാർ അറബിക്കടലിന്റെ സിംഹം എന്ന സിനിമയുടെ വലുപ്പം തന്നെ അമ്പരിപ്പിച്ചുവെന്ന് സംവിധായകൻ ശ്രീകുമാര് മേനോന് - Malayalivartha.com Widgets Magazine\n06 DECEMBER 2021 01:51 PM IST\n‘മരക്കാർ അറബിക്കടലിന്റെ സിംഹം' എന്ന സിനിമയുടെ വലുപ്പം തന്നെ അമ്പരിപ്പിച്ചുവെന്ന് സംവിധായകൻ ശ്രീകുമാര് മേനോന് കുറിക്കുന്നു. ഫാന്‍ബോയ് സിനിമയല്ല മരക്കാറെന്നും ആ പ്രതീക്ഷയോടെ തിയറ്ററില് പോകാതിരിക്കുക എന്നതാണ് മരക്കാര് ആസ്വദിക്കാനുള്ള മാര്‍ഗമെന്നും അദ്ദേഹം പറയുകയായിരുന്നു.\nഅതോടൊപ്പം തന്നെ ‘വെട്ടിയിട്ട വാഴത്തണ്ടു പോലെ’- എന്ന ഡയലോഗ് സിനിമയില് ഏറ്റവും വൈകാരികമായി തന്നെ ഉപയോഗിക്കപ്പെട്ടതാണ്. ആ നിമിഷത്തിൽ ആര്‍ക്കാണ് ഒരാളുടെ കരച്ചില് കാണുമ്പോള് ചിരിക്കാന് തോന്നുന്നത്. പരിഹസിക്കാന് തോന്നുന്നത്. അങ്ങനെ തോന്നുന്ന മാനസികാവസ്ഥ ചിലരില് ഉണ്ടാകുന്നു എങ്കില് അവരോട് കടപ്പാടുള്ളവര് തീര്‍ച്ചയായും മെഡിക്കലായ പരിഹാരത്തിന് ശ്രമിക്കണം.’– എന്നും ശ്രീകുമാർ മേനോന് പറയുകയുകയുണ്ടായി.\nശ്രീകുമാർ മേനോന്റെ കുറിപ്പ് ഇങ്ങനെ:\n‘മരക്കാര്: അറബിക്കടലിന്റെ സിംഹം’ കണ്ടു. സിനിമയുടെ വലുപ്പം അമ്പരപ്പിച്ചു. സിനിമ വലിയ വിജയമാകുന്നു എന്നറിയുന്നതില് സന്തോഷം. മലയാള സിനിമയുടെ ഒന്നാമതുകളില് എല്ലാം മോഹന്‍ലാലാണ്. ആദ്യ 100 കോടി സിനിമ, 200 കോടി സിനിമ, 365 ദിവസം ഓടിയ ചിത്രം- എല്ലാം. ആ ചരിത്രം മരക്കാറിലും ആവര്‍ത്തിക്കുന്നു. സ്‌ക്രീനില് മറ്റു താരങ്ങള്‍ക്ക് ഇടം കൂടുതല് കിട്ടുന്നതില് പരിഭവിക്കുന്നയാളല്ല ലാലേട്ടന്. മരക്കാറില് എല്ലാവര്‍ക്കും ഇടമുണ്ട്. തിരുവിന്റെ ക്യാമറ, വിഷ്വല് എഫക്ട്‌സ്, മ്യൂസിക്. ഇത്രയും വലിയ പ്രൊജക്ടിനെ നയിക്കാന് പ്രിയദര്‍ശനല്ലാതെ മറ്റാര്‍ക്ക് സാധിക്കും; ലാലേട്ടനല്ലാതെ മറ്റാര് ആ സ്വപ്നം യാഥാർഥ്യമാക്കും!\nലാലേട്ടന്റെ ഫാന്‍ബോയ് സിനിമയേ അല്ല മരക്കാര്. ആ പ്രതീക്ഷയോടെ തിയറ്ററില് പോകാതിരിക്കുക എന്നതാണ് മരക്കാര് ആസ്വദിക്കാനുള്ള മാര്‍ഗം. മലയാള സിനിമയ്ക്ക് ലോകത്താകമാനം റിലീസിങ്ങ് സ്‌ക്രീനുകള് ഉണ്ടാകുന്നത് കൂടുതല് വലിയ സിനിമകള്‍ക്ക് കാരണമാകും. ഒടിടി തിയറ്റര് എന്നിങ്ങനെ കൂടുതല് വിശാലമായ സാധ്യതയാണ് സിനിമകള്‍ക്ക് ലഭിച്ചിരിക്കുന്നത്. ഒരേ ദിവസം നാല്‍പ്പതോളം രാജ്യങ്ങളില് മലയാള സിനിമ റിലീസ് ചെയ്യുന്നു. ഹോളിവുഡ് സിനിമ കേരളത്തില് റിലീസ് ചെയ്യുന്നതു പോലെ മലയാളം അവിടെയും. ഒരുപാട് പ്രദര്‍ശനങ്ങള് നമുക്ക് കിട്ടുന്നു. മുന്‍പൊക്കെ തമിഴ്‌നാട്ടില് നൂണ്‍ഷോയ്ക്ക് പ്രദര്‍ശനം കിട്ടിയാലായി എന്നതു മാറി ഇരുന്നൂറോളം തിയറ്ററുകള് നമുക്ക് കിട്ടുന്നു. തമിഴ്- തെലുങ്ക്- ഹിന്ദി സിനിമകള് കേരളത്തില് നിന്ന് കളക്ട് ചെയ്യുന്നതില് കുറച്ചെങ്കിലും മലയാളത്തിനും അവിടെ നിന്നെല്ലാം ലഭിക്കുന്നു. ഒടിടിയിലൂടെ മലയാളികള് മാത്രമല്ലാതെ പ്രേക്ഷകര് പെരുകുകയാണ്. മൂവി ബിസിനസിലും അവസരങ്ങളുടെ കാര്യത്തിലും ഈ നേട്ടം നാടിന് ഗുണകരമാണ്.\nസ്മാർട് ഫോണ് അടക്കമുള്ള സ്‌ക്രീനുകള്‍ക്കോ സ്പീക്കറുകള്‍ക്കോ തരാനാവാത്ത ദൃശ്യ- ശ്രാവ്യ അനുഭവം നല്‍കുന്ന സിനിമകള്‍ക്കാകും ഇനി തിയറ്ററില് കൂടുതല് സാധ്യത. സിനിമ കാഴ്ചയ്ക്കപ്പുറം അനുഭവമായി മാറണം. സാങ്കേതികമേന്മയുള്ള സിനിമകള്‍ക്കു മാത്രമേ തിയറ്ററുകളെ ആ നിലയ്ക്ക് നിലനിര്‍ത്താനാകു. മരക്കാര് ആ നിലയ്ക്ക് തിയറ്റര് അനുഭവം നല്‍കുന്ന സിനിമയാണ്. വാനപ്രസ്ഥവും കാലാപാനിയും യാഥാര്‍ത്ഥ്യമായത് മോഹന്‍ലാല് എന്ന നിര്‍മ്മാതാവ് ഉണ്ടായതിനാലാണ്. സിനിമയില് നിന്ന് സമ്പാദിച്ചത് സിനിമയില് നിക്ഷേപിക്കുന്ന ലാലേട്ടന്. ദേശീയ രാജ്യാന്തര പുരസ്‌ക്കാരം നേടിയ വാനപ്രസ്ഥമടക്കം, ലാലേട്ടന് അക്കാലത്ത് കോടികള് മുടക്കി നിര്‍മ്മിച്ച സിനിമകള് എന്നും ഭാഷയ്ക്ക് അഭിമാനമാണ്.\nതിയറ്ററിലും സോഷ്യല് മീഡിയയിലും മരക്കാറിനെതിരെ കേട്ട അപശബ്ദങ്ങള് ആരുടേതാണ് എന്നാണ് സിനിമ കഴിഞ്ഞപ്പോള് ചിന്തിച്ചത്. അത് കേരളത്തിന്റെ പൊതുശബ്ദമായി കരുതാനില്ല. പ്രത്യേകതരം മാനസികാവസ്ഥയുടെ ശബ്ദമാണത്. കൊലവിളിയാണത്. ബോധപൂര്‍വമായ കടന്നാക്രമണം ഒരു ബിസിനസ് സംരംഭത്തിന് എതിരെ നടക്കുമ്പോള്, അതിനെ ചെറുക്കാനും സംരക്ഷിക്കാനുമുള്ള ഉത്തരവാദിത്തം നമുക്ക് ഓരോരുത്തര്‍ക്കും ഉണ്ട്.\nകേരളത്തിന് ശത്രുക്കളുണ്ട്, ഈ നാട് ഗതിപിടിക്കരുത് എന്നു കരുതുന്നവര്. കേരളത്തിന്റെ ശത്രുക്കളാണ് മരക്കാറിനെതിരെ ക്വട്ടേഷന് എടുത്തതു പോലെ പെരുമാറുന്നത്. മലയാള സിനിമയില് വരുന്ന നിക്ഷേപം കേരളത്തിന്റെ വ്യവസായ നിക്ഷേപം തന്നെയാണ്. ആ നിക്ഷേപം സംരക്ഷിക്കപ്പെടണം. മരക്കാറിന്റെ യഥാര്‍ത്ഥ മുതല്‍മുടക്ക് പണമായി നിക്ഷേപിക്കപ്പെട്ടതു മാത്രമല്ല, പ്രതിഭകള് അതില് നടത്തിയ കല കൂടിയാണ്. അങ്ങനെ വരുമ്പോള് മരക്കാറിന്റെ മൂല്യം 500 കോടിക്ക് മുകളിലാണെന്നു കണക്കാക്കി നോക്കൂ. അത്രയേറെ മൂല്യം സിനിമയിലൂടെ തിരിച്ചു പിടിക്കേണ്ടതുണ്ട്. പൗരന്റെ ജീവനും സ്വത്തിനും നല്‍കേണ്ട സംരക്ഷണമുണ്ട്. ആ സംരക്ഷണം ഓരോ സംരംഭങ്ങളും അര്‍ഹിക്കുന്നുന്നുണ്ട്.\nകേരളം വ്യവസായ സൗഹൃദ സംസ്ഥാനമാകാന് നാം ഏറെ കാര്യങ്ങള് ചെയ്യുന്നുണ്ട്. തിയേറ്ററില് കയറി സിനിമയുടെ ക്ലിപ്പ് മൊബലില് പകര്‍ത്തി, ആ വ്യവസായത്തിന് നാശമാകുന്ന വിധത്തില് ഉപയോഗിക്കുന്നത് കുറ്റകരമാണ്. സിനിമയിലെ ഒരു ഡയലോഗ് ഭാഗം മൊബലില് മോഷ്ടിച്ചു കൊണ്ടുവന്നത് കുറ്റം. അത് പ്രചരിപ്പിച്ചത് അതിലേറെ കുറ്റം. ഇതു ചെയ്തവരാരും അതിനെ കുറ്റമായി കാണുന്നില്ല. അതവരുടെ ആവിഷ്‌ക്കാര സ്വാതന്ത്ര്യമായി കരുതുന്നു. മരക്കാറിനെതിരെ ഇത്രയേറെ കുറ്റകൃത്യം നടന്നിട്ടും അതുകണ്ടു നില്‍ക്കുകയാണ് ഉത്തരവാദപ്പെട്ടവര്.\n‘വെട്ടിയിട്ട വാഴത്തണ്ടു പോലെ’- എന്ന ഡയലോഗ് സിനിമയില് ഏറ്റവും വൈകാരികമായി ഉപയോഗിക്കപ്പെട്ടതാണ്. ആ നിമിഷത്തിൽ ആര്‍ക്കാണ് ഒരാളുടെ കരച്ചില് കാണുമ്പോള് ചിരിക്കാന് തോന്നുന്നത്. പരിഹസിക്കാന് തോന്നുന്നത്. അങ്ങനെ തോന്നുന്ന മാനസികാവസ്ഥ ചിലരില് ഉണ്ടാകുന്നു എങ്കില് അവരോട് കടപ്പാടുള്ളവര് തീര്‍ച്ചയായും മെഡിക്കലായ പരിഹാരത്തിന് ശ്രമിക്കണം. മോഷ്ടിച്ച ക്ലിപ്പ്, പ്രചരിപ്പിക്കുമ്പോള് ഇത് ചെയ്യരുതാത്തതാണ് എന്ന് പറഞ്ഞു കൊടുക്കാനുള്ള ബാധ്യത എല്ലാവര്‍ക്കുമുണ്ട്. ഷോ കഴിഞ്ഞ ശേഷമുള്ള തിയറ്ററിന്റെ ചിത്രങ്ങളും ഒഴിഞ്ഞ കസേരകളുടെ ചിത്രങ്ങളുമെല്ലാം ഈ പടത്തിന്റേതെന്നു പറഞ്ഞു കാണിക്കുന്നതടക്കം മരക്കാര് കാണരുത് എന്ന നിര്‍ബന്ധ ബുദ്ധിയോടെയുള്ളതാണ്.\nമരക്കാറിന്റെ നിര്‍മാതാക്കള് ഒരു കേസു കൊടുത്താല് മോഷണ ക്ലിപ്പ് പ്രചരിപ്പിച്ച എല്ലാവരും കുടുങ്ങും. കോടികള് നഷ്ടപരിഹാരവും കൊടുക്കേണ്ടി വരും എന്നു മറക്കാതിരിക്കുക.\nചേരി തിരഞ്ഞും വര്‍ഗ്ഗീയ സ്വഭാവത്തോടെയും സിനിമകളെ ആക്ഷേപിക്കുന്ന പ്രവണത അവസാനിപ്പിക്കണം. 365 ദിവസം ഓടിയ ഒരു മലയാള സിനിമയുണ്ടെങ്കില് അത് പ്രിയന്റെയാണ്. കിലുക്കം മുതല് കാഞ്ചീവരം വരെയുള്ള വ്യത്യസ്ത സിനിമകള്. ബോളിവുഡിലെ സൂപ്പര് ഡയറക്ടര് സ്ഥാനം- പ്രിയദര്‍ശന് മലയാളിയുടെ അഭിമാനമാണ്.\nഅക്ഷയ്കുമാറിനെ ഹിന്ദിയില് സൂപ്പര് സ്റ്റാറാക്കിയ ആളാണ് പ്രിയദര്‍ശന്. അജയ് ദേവ്ഗണടക്കം പ്രിയദര്‍ശന്റെ സിനിമകളിലൂടെ ഹിറ്റായവര് എത്രയോ. ഒരുകാലത്ത് സാക്ഷാല് അമിതാഭ് ബച്ചന് സാറടക്കം പ്രിയേട്ടന്റെ സിനിമയില് അഭിനയിക്കാന് ആഗ്രഹിച്ചിരുന്നു.\nപ്രിയദര്‍ശന്റെ സ്വപ്‌നത്തിനൊപ്പം നിന്ന എല്ലാവരോടും നന്ദി. ആന്റണി പെരുമ്പാവൂരിന്റെ നേതൃത്വത്തില് മരക്കാര് അടക്കമുള്ള സിനിമകള്‍ക്കായി വലിയ ഫണ്ടാണ് കണ്ടെത്തുന്നത്. അദ്ദേഹത്തിന്റെ ശ്രമങ്ങളുടെ വിജയം മലയാളം സിനിമാ വ്യവസായത്തിന് ആകമാനം മുതല്‍ക്കൂട്ടാണ്. മലയാള സിനിമയുടെ ക്യാന്‍വാസ് വലുതാക്കിയ ചരിത്ര നിയോഗമാണ് മരക്കാര് സിനിമ. മലയാളമാണ് വലുതായത്.


ശബരിമലയിലെ വിളക്കുകളും കിണ്ടിയും വിറ്റിട്ടുള്ള പണം ദേവസ്വം ബോര്‍ഡിന് ചെലവിന് വേണ്ട- ദേവസ്വം മന്ത്രി | sabarimala|Minister K Radhakrishnan|devaswam minister k radhakrishnan\nആചാരാനുഷ്ഠാനങ്ങളെ മാറ്റാന് സര്‍ക്കാര് ശ്രമിക്കുന്നില്ല. പക്ഷേ, അന്ധവിശ്വാസങ്ങള് പ്രചരിപ്പിക്കുന്നതരത്തിലുള്ള ആചാരങ്ങള് തടയും.\nതിരുവനന്തപുരം: ശബരിമല വികസനത്തിനുള്ള മാസ്റ്റര് പ്ലാന് ഉടന് നടപ്പാക്കുമെന്ന് ദേവസ്വം മന്ത്രി കെ. രാധാകൃഷ്ണന്. ധനാഭ്യര്‍ഥന ചര്‍ച്ചക്ക് മറുപടി പറയുകയായിരുന്നു മന്ത്രി. ഇതിനായുള്ള ഹൈപവര് കമ്മിറ്റിയുടെ പ്രവര്‍ത്തനം സജീവ‌മാക്കും. വനം വകുപ്പുമായി ബന്ധപ്പെട്ട തടസ്സങ്ങള് നീക്കാനുള്ള നടപടിയായി. ശബരിമലയുമായി ബന്ധപ്പെട്ട് വിവിധ ജില്ലകളിലെ ഇടത്താവളങ്ങളുടെ നിര്‍മാണവും അറ്റകുറ്റപ്പണികളും പൂര്‍ത്തിയായിവ‌രുന്നു. ആചാരാനുഷ്ഠാനങ്ങളെ മാറ്റാന് സര്‍ക്കാര് ശ്രമിക്കുന്നില്ല.\nപക്ഷേ, അന്ധവിശ്വാസങ്ങള് പ്രചരിപ്പിക്കുന്നതരത്തിലുള്ള ആചാരങ്ങള് തടയും. ശബരിമലയിലെ വിളക്കുകളും കിണ്ടിയും വിറ്റിട്ടുള്ള പണം ദേവസ്വം ബോര്‍ഡിന് ചെലവിന് വേണ്ടെന്നും മന്ത്രി പറഞ്ഞു. അത്തരം സാമഗ്രികള് സംരക്ഷിക്കാനുള്ള നടപടിയുണ്ടാകും. ശബരിമല വികസനവുമായി ബന്ധപ്പെട്ട് സര്‍ക്കാര് അനുവദിച്ച 150 കോടി രൂപയില് 118 കോടി ഫലപ്രദമായി വിനിയോഗിച്ചിട്ടുണ്ട്.\nഗുരുവായൂരിനെ ടെമ്പിള് സിറ്റിയാക്കും. മലബാര് ദേവസ്വം ബില് ഉടന് നടപ്പാക്കും. തമിഴ്നാട് ഉള്‍പ്പെെട സംസ്ഥാനങ്ങളില് സ്ത്രീകള് പൂജാരിമാരാകുന്നുണ്ട്. ഇവിടെ അത് നടപ്പാക്കുന്നത് സംബന്ധിച്ച് തീരുമാനമായിട്ടില്ല. സര്‍ക്കാറിന് ഇപ്പോള് അനാവശ്യ വിവാദങ്ങളിലേക്ക് പോകാന് താല്‍പര്യമില്ലെന്നും മന്ത്രി പറഞ്ഞു.\nsabarimala Minister K Radhakrishnan devaswam minister k radhakrishnan\nഫോട്ടോ സ്റ്റുഡിയോ തുറക്കാൻ അനുമതി: സംസ്ഥാനത്തെ പുതിയ ലോക്ഡൗൺ ഇളവുകൾ ഇങ്ങനെ...\nവാക്സിനേഷൻ വേഗത്തിലാക്കാൻ കേരളത്തോട് നിർദേശിച്ച് കേന്ദ്രസർക്കാർ : 9,72,590 വാക്സിൻ ഡോസുകൾ കൂടി എത്തിച്ചു\nവെടിക്കെട്ടും പൂരവും കാണാൻ പരമാവധിപേർക്ക് സൗകര്യമൊരുക്കും: മന്ത്രി കെ രാധാകൃഷ്ണൻ\nMay 8, 2022, 12:31 pm IST


പരിശോധനാ ഫലങ്ങള് വൈകി; ശ്രീദേവിയുടെ മൃതദേഹം ഇന്ന് നാട്ടിലെത്തിക്കില്ല -Sridevi dead: Reactions, tributes, memories\nദുബായ്: അന്തരിച്ച പ്രശസ്ത നടി ശ്രീദേവിയുടെ മൃതദേഹം ഇന്ന് മുംബൈയില് എത്തിക്കില്ല. ദുബായില് ഫോറന്‍സിക് പരിശോധനാ ഫലങ്ങള് ഇതുവരെയും വരാത്തത് കൊണ്ടാണ് മൃതദേഹം കൊണ്ടുവരാന് വൈകുന്നത്. ഇന്ന് രാത്രിയോടെ മൃതദേഹം എത്തിക്കുമെന്നായിരുന്നും നേരത്തേ വ്യക്തമാക്കിയിരുന്നത്.\nമൃതദേഹം ഇന്ന് തന്നെ മുംബയിൽ എത്തിക്കാനുള്ള ശ്രമങ്ങൾ ഇന്ത്യൻ കോൺസുലേറ്റ് ഊർജിതമാക്കിയെങ്കിലും നാളെ പുലർച്ചെ മാത്രമേ മൃതദേഹം നാട്ടിലെത്തിക്കാൻ സാധിക്കൂ എന്നാണ് പുറത്ത് റിപ്പോർട്ടുകള്. ഇൻക്വസ്റ്റ് നടപടികൾക്കു ശേഷം മൃതദേഹം മുഹൈസിനയിലെ മെഡിക്കൽ ഫിറ്റ്നസ് സെന്ററിലേക്കു കൊണ്ടു പോയി എംബാം ചെയ്ത ശേഷമായിരിക്കും മുംബയിലേക്ക് കൊണ്ടുവരിക.\nമൃതദേഹം ഉച്ചയ്ക്ക് 12 മണിക്ക് തന്നെ മുഹൈസിന മെഡിക്കൽ കോളേജിലേക്ക് എംബാം ചെയ്യാനായി അയച്ചു. സർട്ടിഫിക്കറ്റുകൾ ലഭിച്ചാൽ ദുബായിൽ നിന്ന് മൃതദേഹം വേഗത്തിൽ ഇന്ത്യയിലേക്ക് എത്തിക്കുമെന്നാണ് വിവരം.ഇന്ത്യൻ കോൺസുലേറ്റിലെ ഒരു ജീവനക്കാരനെ ശ്രീദേവിയുടെ കുടുംബത്തിന് ആവശ്യമായ സഹായങ്ങൾ ലഭ്യമാക്കാൻ വേണ്ടി ചുമതലപ്പെടുത്തിയിട്ടുണ്ട്. ഇദ്ദേഹം കുടുംബത്തോടൊപ്പമാണ് ഇപ്പോഴുളളത്.\nശ്രീദേവി താമസിച്ചിരുന്ന ദുബായ് എമിറേറ്റ്സ് ടവർ ഹോട്ടലിലെ താമസ മുറിയിലെ ശുചിമുറിയിൽ ശനിയാഴ്ച രാത്രി 11.30ഓടെയാണ് സംഭവം. ശ്രീദേവിയെ ഉടൻതന്നെ റഷീദിയ ആശുപത്രിയിലേക്ക് കൊണ്ടുപോയെങ്കിലും വഴിമധ്യേ മരണം സംഭവിച്ചെന്നാണ് ഖലീജ് ടൈംസ് റിപ്പോർട്ട്. ഞായറാഴ്ച രാവിലെയാണ് ഇവരെ ആശുപത്രിയിലേക്ക് എത്തിച്ചതെന്നാണ് റിപ്പോർട്ട്.\nസംഭവത്തിൽ പ്രതികരിക്കാൻ ആശുപത്രി അധികൃതർ തയ്യാറായില്ല. അതേസമയം ദുബായ് പൊലീസ് മരണത്തിൽ അന്വേഷണം ആരംഭിച്ചു. ശ്രീദേവിയെ മരിച്ച നിലയിലാണ് ആശുപത്രിയിലെത്തിച്ചതെന്ന് ഇന്ത്യൻ കോൺസുലേറ്റ് അറിയിച്ചു. ഇതിനാൽ തന്നെ ഫോറൻസിക് വിഭാഗത്തിലേക്കാണ് മൃതദേഹം കൊണ്ടുപോയത്. ശ്രീദേവിയെ അവസാനമായി ഒരു നോക്കുകാണാൻ ആശുപത്രിയിലേക്ക് ഇന്ത്യൻ സിനിമാ പ്രേമികൾ വന്നുകൊണ്ടിരിക്കുകയാണ്.\nTags: Dubai, Sridevi


ഇസ്രു ഉഡാനയ്ക്ക് അഞ്ച് വിക്കറ്റ്, വിജയ വഴിയിലേക്ക് തിരികെ എത്തി ട്രിന്‍ബാഗോ | Fanport | CPL News Malayalam\nHome Cricket CPL ഇസ്രു ഉഡാനയ്ക്ക് അഞ്ച് വിക്കറ്റ്, വിജയ വഴിയിലേക്ക് തിരികെ എത്തി ട്രിന്‍ബാഗോ\nബാര്‍ബഡോസ് റോയൽസിനെതിരെ വിജയവുമായി ട്രിന്‍ബാഗോ നൈറ്റ് റൈഡേഴ്സ്. ആദ്യ മത്സരത്തിൽ ഇരു ടീമുകള്‍ക്കും തോല്‍വിയായിരുന്നു ഫലം. ട്രിന്‍ബാഗോയാകട്ടെ കഴിഞ്ഞ സീസണിൽ ഒരു മത്സരം പോലും പരാജയപ്പെടാതെ വന്നാണ് ഈ സീസണിലെ ആദ്യ മത്സരത്തിൽ കീഴടങ്ങിയത്.\nഇന്നലെ നടന്ന രണ്ടാം മത്സരത്തിൽ 122 റൺസിന് ബാര്‍ബഡോസിനെ ഒതുക്കിയ ശേഷം ലക്ഷ്യം 16.5 ഓവറിൽ4വിക്കറ്റ് നഷ്ടത്തിലാണ് ട്രിന്‍ബാഗോ മറികടന്നത്. അഞ്ച് വിക്കറ്റ് നേടിയ ഇസ്രു ഉഡാനയാണ് ട്രിന്‍ബോഗോ ബൗളര്‍മാരിൽ തിളങ്ങിയത്. ബാര്‍ബഡോസിന് വേണ്ടി അസം ഖാന് 30 റൺസും ഷായി ഹോപ്(20), ഗ്ലെന് ഫിലിപ്പ്സ്(24) എന്നിവരും പ്രധാന സ്കോറര്‍മാരായി.\n30 പന്തിൽ 58 റൺസ് നേടിയ കീറൺ പൊള്ളാര്‍ഡ് ആണ് തുടക്കത്തിലെ തകര്‍ച്ചയ്ക്ക് ശേഷം ട്രിന്‍ബാഗോയുടെ തിരിച്ചുവരവ് സാധ്യമാക്കിയത്. ദിനേശ് രാംദിന് 29 റൺസ് നേടി. ബാര്‍ബഡോസിന് വേണ്ടി മുഹമ്മദ് അമീര് മൂന്ന് വിക്കറ്റ് നേടി.\nPrevious articleആദ്യ ജയം തേടി ആഴ്സണൽ ഇന്ന് മാഞ്ചസ്റ്ററിൽ, കരുത്ത് കാട്ടാൻ ഒരുങ്ങി സിറ്റി\nNext articleക്ലീവ്‍ലാന്‍ഡില് വനിത ഡബിള്‍സ് ഫൈനലില് കടന്ന് സാനിയ മിര്‍സ


Ashes test series fifth match preview-ആഷസിൽ അവസാവ അങ്കത്തിന് ഇംഗ്ലണ്ടും ഓസ്ട്രേലിയയും; അഞ്ചാം ടെസ്റ്റ് ഇന്ന് മുതൽ | Indian Express Malayalam\nashes test series fifth match preview\nആഷസിൽ അവസാന അങ്കത്തിന് ഇംഗ്ലണ്ടും ഓസ്ട്രേലിയയും; അഞ്ചാം ടെസ്റ്റ് ഇന്ന് മുതൽ\nനേരത്തെ ആഷസ് ട്രോഫി നഷ്ടമായ ഇംഗ്ലണ്ട് സമനിലയിൽ പരമ്പര അവസാനിപ്പിക്കാമെന്ന പ്രതീക്ഷയിലാണ് ഇറങ്ങുന്നത്\nUpdated: September 15, 2019 7:48:43 am\nഓവൽ: ആഷസ് ടെസ്റ്റ് പരമ്പരയിലെ അഞ്ചാമത്തെയും അവസാനത്തെയും മത്സരം ഇന്ന് മുതൽ. ഓവലിൽ ഇന്ത്യൻ സമയം ഉച്ചകഴിഞ്ഞ് 3.30നാണ് മത്സരം ആരംഭിക്കുന്നത്. നേരത്തെ ആഷസ് ട്രോഫി നഷ്ടമായ ഇംഗ്ലണ്ട് സമനിലയിൽ പരമ്പര അവസാനിപ്പിക്കാമെന്ന പ്രതീക്ഷയിലാണ് ഇറങ്ങുന്നത്. അതേസമയം ഓസ്ട്രേലിയയാകട്ടെ പരമ്പര നേട്ടം തന്നെയാണ് ലക്ഷ്യമിടുന്നത്. പരമ്പരയിൽ 2-1ന് ഓസ്ട്രേലിയയാണ് മുന്നിൽ.\nഏകദിന ലോകചാമ്പ്യന്മാരായ ഇംഗ്ലണ്ട് ആഷസ് പരമ്പരയിൽ നിറംമങ്ങുകയായിരുന്നു. സ്ഥിരത നിലനിർത്താൻ താരങ്ങൾ പരാജയപ്പെട്ടതോടെ പരമ്പരയിൽ ഒരു മത്സരത്തിൽ മാത്രമേ ഇംഗ്ലണ്ടിന് ജയിക്കാൻ സാധിച്ചുള്ളൂ. അതും ബെൻ സ്റ്റോക്സിന്റെ ഓൾറൗണ്ട് മികവിൽ.\nAlso Read: മാഞ്ചസ്റ്ററും ഓസീസിന്; ഇംഗ്ലണ്ട് മണ്ണില് ആഷസ് നേടുന്നത് 18 വര്‍ഷത്തിന് ശേഷം\nമികച്ച ഫോമിലുള്ള സ്റ്റീവ് സ്മിത്താണ് ഓസ്ട്രേലിയയുടെ പ്രധാന കരുത്ത്. അഞ്ച് ഇന്നിങ്സുകളിൽ നിന്നായി മൂന്ന് സെഞ്ചുറിയും രണ്ട് അർധസെഞ്ചുറിയും തികച്ച സ്മിത്ത് അടിച്ച് കൂട്ടിയത് 671 റൺസാണ്. ബോളിങ്ങിൽ പാറ്റ് കമ്മിൻസിലും ജോഷ് ഹെയ്സൽവുഡിലുമാണ് ഓസ്ട്രേലിയ വിശ്വാസമർപ്പിക്കുന്നത്. മിച്ചൽ മാർഷ് ഓസ്ട്രേലിയൻ സ്ക്വാഡിൽ മടങ്ങിയെത്തിയിട്ടുണ്ടെങ്കിലും അന്തിമ ഇലവനിൽ സ്ഥാനം പിടിക്കുമോയെന്ന് കാത്തിരുന്ന് കാണണം.\nമറുവശത്ത് ഇംഗ്ലണ്ടിന്രെ പ്രധാന വെല്ലുവിളി ഓൾറൗണ്ടർ ബെൻ സ്റ്റോക്സിന്റെ പരുക്കാണ്. ചുമലിന് പരുക്കേറ്റ ബെൻ സ്റ്റോക്‌സ് ടീമിലുണ്ടെങ്കിലും കളിക്കുമോയെന്ന് ഉറപ്പില്ല. ജയിംസ് ആൻഡേഴ്‌സനും പരുക്കേറ്റ് പിന്മാറിയിട്ടുണ്ട്. സ്റ്റോക്‌സ് പുറത്തിരുന്നാൽ സാം കറനോ ക്രിസ് വോക്സിനോ അവസരം കിട്ടും. ഓപ്പണർ ജെയ്സൺ റോയിയെ അവസാന ടെസ്റ്റിൽ നിന്ന് ഇംഗ്ലണ്ട് ഒഴിവാക്കിയിട്ടുണ്ട്.\nAlso Read: യൂണിവേഴ്സൽ ബോസ്; ടി20 ക്രിക്കറ്റിൽ 22-ാം സെഞ്ചുറി തികച്ച് ക്രിസ് ഗെയ്ൽ\nനാലാം ടെസ്റ്റിൽ ഇംഗ്ലണ്ടിനെ 185 റണ്‍സിന് തോല്‍പ്പിച്ചാണ് ഓസീസ് ആഷസ് കീരിടം നിലനിര്‍ത്തിയത്. 2001ന് ശേഷം ഇംഗ്ലീഷ് മണ്ണിൽ ആദ്യമായാണ് ഓസ്ട്രേലിയ ആഷസ് ട്രോഫി സ്വന്തമാക്കുന്നത്. 383 റണ്‍സ് വിജയലക്ഷ്യം പിന്തുടര്‍ന്ന ഇംഗ്ലണ്ട് 197 റണ്‍സിന് പുറത്താകുകയായിരുന്നു. ഒന്നാം ഇന്നിങ്സില് ഇരട്ടസെഞ്ചുറിയും രണ്ടാം ഇന്നിങ്സില് അർധ സെഞ്ചുറിയും നേടിയ സ്റ്റീവ് സ്മിത്ത് ആണ് കളിയിലെ കേമന്.\nWeb Title: Ashes test series fifth match preview\nസ്‌പോൺസറുമായി ഭിന്നത; പ്രീസീസൺ പാതിവഴിയിൽ ഉപേക്ഷിച്ച് കേരള ബ്ലാസ്റ്റേഴ്സ് നാട്ടിലേക്ക്


സമൂഹസംസ്‌കരണത്തിന്റെ പ്രവാചക മാതൃക ~ M.M.Akbar\nHome » Articles » സമൂഹസംസ്‌കരണത്തിന്റെ പ്രവാചക മാതൃക\n06:57 Articles No comments\nതങ്ങള് ജീവിച്ചിരുന്ന സമൂഹത്തെ സകലമാന തിന്മകളില് നിന്നും മോചിപ്പിച്ച് വിശുദ്ധിയിലേക്കും അങ്ങനെ വിമോചനത്തിലേക്കും നയിക്കുന്നതിനുവേണ്ടിയാണ് പ്രവാചകന്മാര് നിയോഗിക്കപ്പെട്ടത്. പ്രവാചകന്മാരെക്കാള് മഹാന്മാരായ സാമൂഹ്യപരിഷ്‌കര്‍ത്താക്കളെ ചരിത്രം കണ്ടിട്ടില്ല. സ്വയം കഷ്ടനഷ്ടങ്ങള് സഹിച്ചും സമൂഹത്തിന്റെ ഭല്‍സനങ്ങളേറ്റുവാങ്ങിയും തങ്ങള് നിയോഗിക്കപ്പെട്ട സമൂഹത്തെ സംസ്‌കരിക്കുവാന് വേണ്ടി ശ്രമിച്ചവരായിരുന്നു അവര്. യാതൊരുവിധ ഭൗതികതാല്‍പര്യങ്ങളുമില്ലാതെ തങ്ങളുടെ സഹജീവികളെ സത്യമാര്‍ഗത്തിലേക്ക് ക്ഷണിച്ചവര്.\nമുഹമ്മദ് നബിയോടുള്ള അല്ലാഹുവിന്റെ ഉദ്‌ബോധനം നോക്കുക:\n''അവരെയാണ് അല്ലാഹു നേര്‍വഴിയിലാക്കിയിട്ടുള്ളത്. അതിനാല് അവരുടെ നേര്‍മാര്‍ഗത്തെ നീ പിന്തുടര് ന്നുകൊള്ളുക. (നബിയേ,) പറയുക: ഇതിന്റെ പേരില് യാതൊരു പ്രതിഫലവും ഞാന് നിങ്ങളോട് ആവശ്യപ്പെ ടുന്നില്ല. ഇത് ലോകര്‍ക്കുവേണ്ടിയുള്ള ഒരു ഉദ്‌ബോധനമല്ലാതെ മറ്റൊന്നുമല്ല'' (6:90).\nസമൂഹത്തെ സംസ്‌കരിക്കുവാനുള്ള തങ്ങളുടെ യത്‌നത്തിനിടയില് ദൈവദൂതന്മാര് സഹിച്ച പ്രയാസങ്ങള്‍ക്ക് കയ്യും കണക്കുമില്ല. അവര് മര്‍ദിക്കപ്പെട്ടു; പീഡിപ്പിക്കപ്പെട്ടു. അപഹസിക്കപ്പെട്ടു. സമൂഹസംസ്‌കരണത്തിന്റെ പാതയില് കൊല്ലപ്പെട്ടവരും പ്രവാചകന്മാരുടെ പട്ടികയിലുണ്ട്. ഖുര്‍ആന് പറയുന്നത് കാണുക:\n''നിനക്ക് മുമ്പ് പല ദൂതന്മാരും പരിഹസിക്കപ്പെട്ടിട്ടുണ്ട്. എന്നിട്ട് അവരെ കളിയാക്കിയിരുന്നവര്‍ക്ക് അവര് പരിഹസിച്ചുകൊണ്ടിരുന്നതെന്തോ അത് വന്നുഭവിക്കുക തന്നെചെയ്തു'' (6:10).\n''തീര്‍ച്ചയായും നിനക്കുമുമ്പ് പൂര്‍വികന്മാരിലെ പല കക്ഷികളിലേക്കും നാം ദൂതന്മാരെ അയച്ചിട്ടുണ്ട്. ഏതൊരു ദൂതന് അവരുടെ അടുത്ത് ചെല്ലുമ്പോഴും അവര് അദ്ദേഹത്തെ പരിഹസിക്കാതിരുന്നിട്ടില്ല'' (15:10,11).\nജനങ്ങളെ സംസ്‌കരിക്കുവാനും വിമലീകരിക്കുവാനും ശ്രമിച്ചതിനാലാണ് പ്രവാചകന്മാര്‍ക്ക് ഈ പ്രയാസങ്ങ ളെല്ലാം നേരിടേണ്ടിവന്നത്. എങ്ങനെയാണ് ദൈവദൂതന്മാര് തങ്ങളുടെ സമൂഹത്തെ സംസ്‌കരിക്കാന് ശ്രമിച്ചത്? എന്തുകൊണ്ടാണ് അവര് പീഡിപ്പിക്കപ്പെട്ടതും തിരസ്‌കരിക്കപ്പെട്ടതുമെല്ലാം?\nദൈവദൂതന്മാര് ജനങ്ങളെ സംസ്‌കരിക്കാന് ശ്രമിച്ച പ്രസ്തുത സംസ്‌കരണ പ്രവര്‍ത്തനങ്ങള് വഴി അവര്‍ക്ക് ആളാകുവാനോ ജനങ്ങളാല് ശ്രദ്ധിക്കപ്പെടുന്നതിന്നോ അവരുടെ നേതൃത്വത്തിലെത്തിച്ചേരുന്നതിനോ ആയിരുന്നില്ല. സകലമാന തിന്മകളില് നിന്നും സമൂഹത്തെ സംസ്‌കരിച്ച് അവരെ ദൈവാനുഗ്രഹത്തിന് പാത്രമാക്കുകയായിരുന്നു പ്രവാചകന്മാരുടെ ലക്ഷ്യം. അതുകൊണ്ടുതന്നെ അവരെല്ലാം നയിച്ച സംസ്‌കരണ സംരംഭങ്ങള് തിന്മകളുടെ അടിവേരറുക്കുന്നതിനും അങ്ങനെ ജനങ്ങളെ ആമൂലാഗ്രം സംസ്‌കരിക്കുന്നതിനും വേണ്ടിയുള്ളതായിരുന്നു. തിന്മകളുടെ അടിവേരറുക്കണമെങ്കില് സകലമാന അധര്‍മങ്ങളുടെയും മാതാവായ ശിര്‍ക്കിനെ സമൂഹത്തില് നിന്ന് നിഷ്‌കാസനം ചെയ്യേണ്ടതുണ്ട് അധര്‍മങ്ങള് ഇല്ലാതാവണമെങ്കില് അല്ലാഹുവും മനുഷ്യരും തമ്മിലുള്ള ബന്ധം ഊട്ടിയുറപ്പിക്കേണ്ടതുണ്ട്. ബഹുദൈവാരാധന നിലനില്‍ക്കുമ്പോഴാണ് മനുഷ്യഹൃദയത്തില് നിന്ന് സ്രഷ്ടാവായ തമ്പുരാന് നിഷ്‌കാസിതനാവുന്നത്. അതുകൊണ്ടുതന്നെ ശിര്‍ക്കില് നിന്ന് തൗഹീദിലേക്ക് ജനങ്ങളെ ക്ഷണിക്കു ന്നതിന്നാണ് പ്രവാചകന്മാര് ഒന്നാമതായി പരിഗണന നല്‍കിയത്.\nബഹുദൈവാരാധനയുടെ അധമത്വത്തില്‍നിന്നും ദൈവനിഷേധത്തിന്റെ അഹങ്കാരത്തില്‍നിന്നും മനുഷ്യരെ മുക്തരാക്കി ഏക ദൈവാരാധനയുടെ ഔന്നത്യത്തിലേക്ക് അവരെ നയിക്കുവാന് വേണ്ടിയാണ് മുഴുവന് പ്രവാച കന്മാരും പരിശ്രമിച്ചത്. പ്രവാചക പ്രബോധനങ്ങളില് ഏറ്റവും പ്രമുഖമായത് 'ലാഇലാഹ ഇല്ലല്ലാഹു' എന്ന തത്ത്വ മായിരുന്നു.\n''തീര്‍ച്ചയായും ഒാരോ സമുദായത്തിലും നാം ദൂതനെ നിയോഗിച്ചിട്ടുണ്ട്. നിങ്ങള് അല്ലാഹുവെ ആരാധിക്കുകയും ദുര്‍മൂര്‍ത്തികളെ വെടിയുകയും ചെയ്യണമെന്ന് (പ്രബോധനം ചെയ്യുന്നതിനു വേണ്ടി)'' (16:36).\n''ഞാനല്ലാതെ യാതൊരു ദൈവവുമില്ല. അതിനാല് എന്നെ നിങ്ങള് ആരാധിക്കൂ എന്ന് ബോധനം നല്‍കിക്കൊണ്ടല്ലാതെ നിനക്കു മുമ്പ് ഒരു ദൂതനെയും നാം അയച്ചിട്ടില്ല'' (21:25).\nപ്രവാചകന്മാരെല്ലാം പ്രഥമവും പ്രധാനവുമായി പ്രബോധനം ചെയ്ത ഏകദൈവാരാധന പ്രബോധനം ചെയ്യാ നാണ് അന്തിമപ്രവാചകനായ മുഹമ്മദും (ൃ) കല്‍പിക്കപ്പെട്ടത്. ഏതാനും ഖുര്‍ആന് സൂക്തങ്ങള് കാണുക:\n''പറയുക: കീഴ്‌വണക്കം അല്ലാഹുവിന് നിഷ്‌കളങ്കമാക്കിക്കൊണ്ട് അവനെ ആരാധിക്കുവാനാണ് ഞാന് കല്‍പിക്കപ്പെട്ടിട്ടുള്ളത്. ഞാന് കീഴ്‌പ്പെടുന്നവരില് ഒന്നാമനായിരിക്കണമെന്നും എനിക്ക് കല്‍പന നല്‍കപ്പെട്ടി രിക്കുന്നു. പറയുക: ഞാന് എന്റെ രക്ഷിതാവിനെ ധിക്കരിക്കുന്ന പക്ഷം ഭയങ്കരമായ ഒരു ദിവസത്തെ ശിക്ഷ തീര്‍ച്ചയായും ഞാന് പേടിക്കുന്നു. പറയുക: അല്ലാഹുവെയാണ് ഞാന് ആരാധിക്കുന്നത്; എന്റെ കീഴ്‌വണക്കം അവന് നിഷ്‌കളങ്കമാക്കിക്കൊണ്ട്. എന്നാല്, നിങ്ങള് അവന്നു പുറമെ നിങ്ങളുദ്ദേശിച്ചതിന് ആരാധന ചെയ്തു കൊള്ളുക. പറയുക: ഉയിര്‍ത്തെഴുന്നേല്‍പിന്റെ നാളില് സ്വദേഹങ്ങള്‍ക്കും തങ്ങളുടെ ആളുകള്‍ക്കും നഷ്ടം വരുത്തിവെച്ചതാരോ അവരത്രേ തീര്‍ച്ചയായും നഷ്ടക്കാര്. അതുതന്നെയാകുന്നു വ്യക്തമായ നഷ്ടം'' (39: 11-14).\n''പറയുക: തീര്‍ച്ചയായും എന്റെ പ്രാര്‍ഥനയും എന്റെ ആരാധനാകര്‍മങ്ങളും എന്റെ ജീവിതവും എന്റെ മരണവും ലോകരക്ഷിതാവായ അല്ലാഹുവിന്നുള്ളതാകുന്നു. അവന്ന് പങ്കുകാരേയില്ല. അപ്രകാരമാണ് ഞാന് കല്‍പി ക്കപ്പെട്ടിരിക്കുന്നത്. (അവന്ന്) കീഴ്‌പ്പെടുന്നവരില് ഞാന് ഒന്നാമനാണ്'' (6:162,163).\nഇസ്‌ലാമിക പ്രബോധനത്തിനായി നിയോഗിക്കപ്പെടുന്നവരോട് മുഹമ്മദ്‌നബി(ൃ) കല്‍പിച്ചത് ജനങ്ങളെ പ്രഥമമായി ഏകദൈവാരാധനയിലേക്ക് ക്ഷണിക്കുവാനാണ്. യമനില് ഗവര്‍ണറായി നിയോഗിക്കപ്പെട്ട മുആദി()േ നോടുള്ള പ്രവാചകന്റെ ഉപദേശം ശ്രദ്ധേയമാണ്.\n''ഇബ്‌നു അബ്ബാസി()േല്‍നിന്ന് നിവേദനം: യമനിലേക്ക് നിയോഗിക്കപ്പെട്ട മുആദി()േനോട് പ്രവാചകന് (ൃ) പറഞ്ഞു: 'വേദക്കാരുടെ അടുത്തേക്കാണ് നീ പോകുന്നത്. നീ ആദ്യം ക്ഷണിക്കേണ്ടത് അല്ലാഹുവല്ലാതെ ആരാധ്യനില്ലെന്ന സാക്ഷ്യത്തിലേക്കാണ്. അതിനവര് താങ്കളെ അനുസരിച്ചാല് രാവും പകലുമായി ദിവസവും അഞ്ചു നേരം നമസ്‌കാരം അല്ലാഹു നിര്‍ബന്ധമാക്കിയിരിക്കുന്നു എന്നവരെ അറിയിക്കുക. അതിനുമവര് അനുസ രണം കാണിച്ചാല് അവരുടെ പണക്കാരില്‍നിന്നും ശേഖരിച്ച് പാവങ്ങള്‍ക്ക് വീതിച്ചു കൊടുക്കാനുള്ള സകാത്ത് അല്ലാഹു നിങ്ങള്‍ക്ക് നിര്‍ബന്ധമാക്കിയിരിക്കുന്നു എന്ന് പറയുക. അതും അവര് അനുസരിച്ചാല് ഏറ്റവും മെച്ചപ്പെട്ട മുതലുകള് മാത്രം എടുക്കുന്നത് നീ സൂക്ഷിക്കുക. മര്‍ദിതന്റെ പ്രാര്‍ഥന സൂക്ഷിക്കുക. അതിനും അല്ലാഹുവിനു മിടയില് യാതൊരു മറയുമില്ല'' (സ്വഹീഹുല് ബുഖാരി, ഹദീഥ്:1365, സ്വഹീഹു മുസ്‌ലിം, ഹദീഥ്:28).\nആദ്യകാല സ്വഹാബിമാരില് ചിലര്‍ക്ക് ജീവന് വെടിയേണ്ടിവന്നതും ക്രൂരമായ പീഡനങ്ങളേല്‍ക്കേണ്ടിവന്ന തുമെല്ലാം ഏകദൈവാരാധനയെ തങ്ങളുടെ ജീവിതാദര്‍ശമായി സ്വീകരിച്ചതുകൊണ്ടായിരുന്നു.\nസാമൂഹിക സംസ്‌കരണ സംരംഭങ്ങള് തുടങ്ങേണ്ടത് തിന്മകളുടെ അടിവേരറുത്തുകൊണ്ടായിരിക്കണം. ശിര്‍ക്കാ ണ് സകല അധര്‍മങ്ങളുടെയും അടിവേര്. ശിര്‍ക്കില്‍നിന്ന് ജനത്തെ കരകയറ്റുവാനും തൗഹീദില് ഉറപ്പിക്കുവാനും വേണ്ടിയുള്ള പ്രവര്‍ത്തനങ്ങളാണ് ഏറ്റവും വലിയ സാമൂഹിക സേവന പ്രവര്‍ത്തനമെന്ന് പറയാനുള്ള കാരണ മിതാണ്. തിന്മകളില്‍നിന്നും അധര്‍മങ്ങളില്‍നിന്നും സഹജീവികളെ സംസ്‌കരിക്കുവാന് വേണ്ടിയുള്ള ശ്രമം മാത്രമല്ല അത്; ശാശ്വതമായ നരകശിക്ഷയില്‍നിന്ന് തനിക്ക് ചുറ്റുമുള്ളവരെ രക്ഷിക്കുവാന് വേണ്ടിയുള്ള ശ്രമം കൂടിയാണത്. ഈ കാരുണ്യ പ്രവര്‍ത്തനത്തിനാണ് പ്രവാചകന്മാരെല്ലാം പ്രഥമ സ്ഥാനം നല്‍കിയത്; പ്രവാചകന്മാരുടെ പാത പിന്‍പറ്റുന്നവരും ഒന്നാമതായി ശ്രദ്ധിക്കേണ്ടത് ഇക്കാര്യംതന്നെയാണെന്ന് പറയുന്നത് അതുകൊണ്ടാണ്.


by Blive News November 6, 2019, 10:07 am 1k Views\nകേസന്വേഷണത്തിനും രഹസ്യ വിവരങ്ങള് ശേഖരിക്കുന്നതിനും ബ്ലോക്ക് ചെയിന് സാങ്കേതിക വിദ്യ ഉപയോഗിക്കുന്ന കാര്യം പരിഗണനയിലാണെന്ന് സംസ്ഥാന പോലീസ് മേധാവി ലോക്നാഥ് ബെഹ്റ.\nപാസ്പോര്‍ട്ട് അപേക്ഷകള് പരിശോധിക്കുന്നതിനും ഈ സംവിധാനം വിനിയോഗിക്കും. ഇതുവഴി പാസ്പോര്‍ട്ട് ലഭ്യമാകുന്നതിനുളള കാലതാമസം കുറയ്ക്കാനാകും. പോലീസിന്‍റെ വിവിധ മേഖലകളില് മറ്റ് സാങ്കേതിക വിദ്യകളും പ്രാവര്‍ത്തികമാക്കും.\nദക്ഷിണേന്ത്യന് സംസ്ഥാനങ്ങളിലെ പോലീസ് ഉദ്യോഗസ്ഥര്‍ക്കായി നടത്തിയ മേഖലാ സൈബര് സെക്യൂരിറ്റി കോണ്‍ഫറന്‍സ് തിരുവനന്തപുരത്ത് ഉദ്ഘാടനം ചെയ്യുകയായിരുന്നു അദ്ദേഹം.\nസാങ്കേതിക വിദ്യാഭ്യാസ യോഗ്യതകള് ഉളള നിരവധി പേര് പോലീസില് വിവിധ റാങ്കുകളില് സേവനം അനുഷ്ടിക്കുന്നുണ്ട്. ഇവരുടെ കഴിവ് അനുയോജ്യമായ മേഖലകളില് വിനിയോഗിക്കുന്നതിന് നടപടി സ്വീകരിച്ചുവരുകയാണ്. കേരളാ പോലീസിലെ വിവിധ മേഖലകളില് സാങ്കേതികവിദ്യ ഉപയോഗിക്കുന്നതിന് മികച്ച മുന്‍ഗണനയാണ് നല്‍കിവരുന്നത്.\nകഴിഞ്ഞ 12 വര്‍ഷമായി തുടര്‍ച്ചയായി നടക്കുന്ന കൊക്കൂണ് എന്ന സൈബര് സുരക്ഷാ സമ്മേളനം വിവിധ രാജ്യങ്ങളിലെ സാങ്കേതിക വിദഗ്ദ്ധര്‍ക്കിടയില് ഏറെ ജനപ്രീതി നേടിയിട്ടുണ്ടെന്നും അദ്ദേഹം പറഞ്ഞു.\nകഴിഞ്ഞ വര്‍ഷം ഡല്‍ഹിയില് നടന്ന ഡി ജി പി/ ഐ ജി സമ്മേളനത്തില് ഉയര്‍ന്നുവന്ന നിര്‍ദ്ദേശങ്ങളുടെ അടിസ്ഥാനത്തിലാണ് മേഖലാതലത്തില് സൈബര് സെക്യൂരിറ്റി കോണ്‍ഫറന്‍സ് നടത്താന് തീരുമാനിച്ചത്.\nബ്ലോക്ക് ചെയിന്, സോഷ്യല് മീഡിയ, ഓണ്‍ലൈന് ബാങ്ക് തട്ടിപ്പുകള്, ഫോറന്‍സിക് ഡിജിറ്റല് തെളിവുകള് എന്നീ മേഖലകളിലെ വിദഗ്ദ്ധരാണ് ക്ലാസുകള് നയിക്കുന്നത്. ഇതോടനുബന്ധിച്ച് പോലീസ് ഉദ്യോഗസ്ഥര്‍ക്കായി പ്രദര്‍ശനവും സംഘടിപ്പിച്ചിട്ടുണ്ട്.\nനാളെ സമാപിക്കുന്ന കോണ്‍ഫറന്‍സില് ആന്ധ്രപ്രദേശ്, തെലുങ്കാന, കര്‍ണ്ണാടക, തമിഴ്നാട്, പോണ്ടിച്ചേരി, ആന്‍റമാന് ആന്‍റ് നിക്കോബാര് എന്നിവിടങ്ങളില് നിന്നുളള ഉന്നത പോലീസ് ഉദ്യോഗസ്ഥരാണ് പങ്കെടുക്കുന്നത്. കേരളത്തിലെ വിവിധ സൈബര് പോലീസ് യൂണിറ്റുകളില് നിന്നുളള പോലീസ് ഉദ്യോഗസ്ഥരും കോണ്‍ഫറന്‍സില് പങ്കെടുക്കുന്നുണ്ട്.\nഎ ഡി ജി പി മാരായ ടോമിന്.ജെ.തച്ചങ്കരി, സുദേഷ് കുമാര്, ഡോ.ബി.സന്ധ്യ, മനോജ് എബ്രഹാം, ഐ.ജി എം.ആര്.അജിത് കുമാര്, ഡി.ഐ.ജി നാഗരാജു ചകിലം, കോരി സഞ്ജയ്കുമാര് ഗുരുദിന് എന്നിവരും പങ്കെടുത്തു.\nPrevious article കർണാടക: കൂറുമാറ്റ പദ്ധതിക്കു പിന്നിൽ അമിത് ഷാ എന്ന് യെദ്യൂരപ്പ\nNext article കാഴ്ച പരിമിതി നേരിടുന്നവര്‍ക്ക് ഉള്’കാഴ്ച’യ്ക്കായി 1000 സ്മാര്‍ട്ട് ഫോണുകള്\nനിരാലംബര്‍ക്ക് ഭക്ഷണം നല്‍കാന് കേരള പോലീസ്


യുഡിഎഫിന് സൂര്യാഘാതം: അഴിമതി നിരോധനത്തിനും ലൈംഗിക പീഡനത്തിനും കേസ്\nതിരുവനന്തപുരം: കേരള രാഷ്ട്രീയത്തെ പിടിച്ചുലച്ച സോളര് കേസിലെ കമ്മിഷന് റിപ്പോര്‍ട്ടും നടപടി റിപ്പോര്‍ട്ടും മുഖ്യമന്ത്രി പിണറായി വിജയന് നിയമസഭയുടെ മേശപ്പുറത്തുവച്ചു. 15 മിനിറ്റ് നേരത്തേക്കെന്നു തീരുമാനിച്ച പ്രത്യേക സഭാ സമ്മേളനം 40 മിനിറ്റ് നീണ്ടു. പ്രതിപക്ഷ പ്രതിഷേധത്തിനൊടുവില് സഭ അനിശ്ചിത കാലത്തേക്കു പിരിഞ്ഞു.\nമുസ്!ലിം ലീഗ് പ്രതിനിധി കെ.എന്.എ. ഖാദറിന്റെ സത്യപ്രതിജ്ഞയായിരുന്നു സഭയിലെ ആദ്യ ചടങ്ങ്. തുടര്‍ന്ന് മുഖ്യമന്ത്രിയെ റിപ്പോര്‍ട്ട് സഭയില് വയ്ക്കാന് സ്പീക്കര് പി.ശ്രീരാമകൃഷ്ണന് ക്ഷണിച്ചു. ഇതോടെ പ്രതിപക്ഷ നേതാവ് രമേശ് ചെന്നിത്തലയുടെ നേതൃത്വത്തില് ബഹളം തുടങ്ങി. നിങ്ങള് കൂടി ആവശ്യപ്പെട്ടിട്ടല്ലേ സഭ ചേര്‍ന്നതെന്ന് സ്പീക്കര് ചോദിച്ചതോടെ ബഹളം ശമിച്ചു. റിപ്പോര്‍ട്ടിന്റെ മലയാളം പരിഭാഷ എല്ലാ നിയമസഭാംഗങ്ങള്‍ക്കും നല്‍കി. സോളര് കേസുകള് നിയമപരമായി നേരിടുമെന്ന് ചെന്നിത്തല പറഞ്ഞു.\nസോളര് കേസുമായി ബന്ധപ്പെട്ടുയര്‍ന്ന ലൈംഗികാരോപണത്തില് ക്രിമിനല് അന്വേഷണം നടക്കും. ഇക്കാര്യത്തില് അഴിമതിനിരോധന നിയമം ബാധകമാകുമോ എന്ന് അന്വേഷിക്കും. കോഴ വാങ്ങിയതിനെക്കുറിച്ചും കേസ് അട്ടിമറിക്കാന് ശ്രമിച്ചതും അന്വേഷിക്കും. ഉപഭോക്താക്കളെ വഞ്ചിക്കാന് കഴിയുംവിധം മുഖ്യമന്ത്രിയുടെ ഓഫിസ് സരിതാ നായരെ സഹായിച്ചു. ഉമ്മന് ചാണ്ടിയെ സംരക്ഷിക്കാന് തിരുവഞ്ചൂര് രാധാകൃഷ്ണന് ശ്രമിച്ചു. പക്ഷേ ഇക്കാര്യത്തിന് തെളിവില്ല. ആര്യാടന് മുഹമ്മദ് ടീം സോളര് കമ്പനിയെ എല്ലാ രീതിയിലും സഹായിച്ചു. ആര്യാടന് ഔദ്യോഗിക വസതിയില് വച്ച് 27 ലക്ഷം രൂപ നല്‍കിയതായും റിപ്പോര്‍ട്ട് വിശദീകരിക്കുന്നു.\nസരിതയ്‌ക്കെതിരെയും റിപ്പോര്‍ട്ടില് കണ്ടെത്തലുണ്ട്. 21 പേജുള്ള കത്തില് ഉന്നതരുടെ പേരുകള് വെളിപ്പെടുത്തുമെന്ന് സരിത ഭീഷണിപ്പെടുത്തിയതായി റിപ്പോര്‍ട്ട് പറയുന്നു. ഇത് പ്രയോജനപ്പെടുത്തി പരാതിക്കാര്‍ക്ക് പണം നല്‍കി കേസുകള് ഒത്തുതീര്‍ത്തെന്ന കുറ്റപ്പെടുത്തലുമുണ്ട്. അന്വേഷണ സംഘത്തെയും റിപ്പോര്‍ട്ട് രൂക്ഷമായി വിമര്‍ശിക്കുന്നു. മുഖ്യമന്ത്രിയെ രക്ഷിക്കാന് പ്രത്യേക അന്വേഷണസംഘം ശ്രമിച്ചു. സരിതയുമായി സംസാരിച്ചത് പഴ്‌സണല് സ്റ്റാഫ് മാത്രമെന്ന് വരുത്താനും ശ്രമമുണ്ടായി.\nകണ്ടെത്തലുകളുടെ അടിസ്ഥാനത്തില് ഉമ്മന് ചാണ്ടി അടക്കമുള്ളവര്‍ക്കെതിരായി അന്വേഷണം നടത്താന് ഉത്തരമേഖലാ ഡിജിപി രാജേഷ് ദിവാന്റെ നേതൃത്വത്തില് പ്രത്യേക സംഘത്തെ നിയോഗിച്ചതായി മുഖ്യമന്ത്രി അറിയിച്ചു. അന്വേഷണ സംഘത്തെയും ജുഡിഷ്യല് കമ്മിഷനെയും നിയോഗിക്കുമെന്ന് ഒക്ടോബര് 11ന് മുഖ്യമന്ത്രി പ്രഖ്യാപിച്ചെങ്കിലും നിയമപരമായ നിലനില്‍പ് സംബന്ധിച്ച് ആശങ്ക ഉയര്‍ന്നതിനാല് ഉത്തരവിറക്കുന്നത് നീട്ടിക്കൊണ്ടു പോയിരുന്നു. സുപ്രീം കോടതിയില് നിന്നു വിരമിച്ച ജസ്റ്റിസ് അരിജിത് പസായത്തിന്റെ നിയമോപദേശത്തിന്റെ കൂടി അടിസ്ഥാനത്തിലാണ് നടപടികളെടുത്തതെന്ന് സര്‍ക്കാര് സഭയെ അറിയിച്ചു.\nമന്ത്രി തോമസ് ചാണ്ടിയുടെ കായല് കയ്യേറ്റ വിഷയത്തില് അടിയന്തര പ്രമേയ നോട്ടിസ് നല്‍കാന് പ്രതിപക്ഷം ശ്രമിച്ചെങ്കിലും ക്രമപ്രശ്‌നം ഉന്നയിച്ചു മറ്റ് നടപടികളിലേക്കും ചര്‍ച്ചകളിലേക്കും സ്പീക്കര് കടന്നില്ല.


മകളുടെ ആദ്യ ഓണാഘോഷത്തിന്റെ ചിത്രം പങ്കുവച്ച് അസിൻ! | asin-share-cute-photo-of-daughter-arin-in-onam | Kidsclub\nമകളുടെ ആദ്യ ഓണാഘോഷത്തിന്റെ ചിത്രം പങ്കുവച്ച് അസിൻ!\nആരാധകർക്ക് അസിനെപ്പോലെ തന്നെ പ്രയങ്കരിയാണ് മകൾ അരിനും. വളരെ അപൂർവമായേ കുഞ്ഞിന്റെ ചിത്രങ്ങളും വിശേഷങ്ങളുമൊക്കെ അസിനും ഭർത്താവ് രാഹുലും പങ്കുവയ്ക്കാറുള്ളൂ. ഒന്നാം പിറന്നാൾ ദിനത്തിലാണ് കുഞ്ഞുരാജകുമാരിയുടെ ചിത്രം ആദ്യമായി ഇവർ പുറത്തുവിട്ടത്. കുഞ്ഞിന്റെ ചിത്രവും പേരും ആദ്യമായി ആരാധകർക്കായി പങ്കുവച്ചതും അന്നാണ്. ഒരു വർഷമാണ് ആ സുന്ദരിക്കുട്ടിയെ ഒരു കാമറക്കണ്ണുകൾക്കും പിടികൊടുക്കാതെ അസിനും രാഹുലും കാത്തത്\nഇപ്പോഴിതാ അരിന്റെ ഓണഘോഷ ചിത്രങ്ങൾ സോഷ്യൽ മീഡിയയിൽ വൈറലാകുന്നു. ഭർത്താവ് രാഹുൽ ശർമയ്ക്കും മകൾ അരിനുമൊത്തുള്ള ഓണാഘോഷ ചിത്രങ്ങളാണ് താരം പങ്കുവച്ചിരിക്കുന്നത്. കേരള സാരിയാണ് അസിൻ ധരിച്ചിരിക്കുന്നത്. രാഹുൽ വെള്ള മുണ്ടും ഷർട്ടും മകൾ പാവാടയും ഉടുപ്പും അണിഞ്ഞിരിക്കുന്നു. അരിന്റെ ആദ്യ ഓണമാണ് ഇത്.\nവിവാഹ ശേഷം ഭർത്താവിനോടൊപ്പം ദില്ലിയിലാണ് അസിൻ താമസം. കഴിഞ്ഞ ക്രിസ്മസിന് ക്രിസ്മസ് അപ്പൂപ്പന്റെ കുപ്പായമൊക്കെയിട്ട്് അച്ഛന്റെ മടിയിൽ കിടന്നുറങ്ങുന്ന കുഞ്ഞ് അരിന്റെ ഫോട്ടോയും ഇവർ പങ്കുവച്ചിരുന്നു. പിന്നീട് ഒരു ടോയ് കാറിൽ ഇരിക്കുന്ന കുഞ്ഞ് അരിന്റെ ക്യൂട്ട് ചിത്രങ്ങൾ അസിൻ സമൂഹമാധ്യമത്തിലൂടെ പോസ്റ്റ് ചെയ്തിരുന്നു. കുഞ്ഞ് അരിൻ ജനിച്ചപ്പോൾ അസിന്റെ വയറിൽ ഹൃദയചിഹ്നത്തിൽ ഇരുവരുടേയും കൈകൾ ചേർത്തുവച്ച അതിമനോഹരമായ ഒരു ചിത്രമാണ് അസിൻ പങ്കുവച്ചത്. അതുപോലെ ഇവരുെട വിവാഹവാർഷികത്തിൽ പങ്കുവച്ചതാകട്ടെ വാവയുെട കാൽ വിരലിൽ മോതിരമിട്ട ഒരു സൂപ്പർക്യൂട്ട് ചിത്രവും.


യുവതിയെ ബലാത്സംഗം ചെയ്തു; യോഗാചാര്യന് പിടിയില് – Media Mangalam\nയുവതിയെ ബലാത്സംഗം ചെയ്തു; യോഗാചാര്യന് പിടിയില്\nചെന്നൈ: ബലാത്സംഗത്തിന് യോഗാചാര്യന് അറസ്റ്റില്. കോടമ്പക്കം സ്വദേശിയായ 45കാരനാണ് അറസ്റ്റിലായത്.\n22 വയസുള്ള യുവതിയാണ് പരാതിയുമായി രംഗത്ത് എത്തിയത്. നിരവധി തവണ താന് പീഡിപ്പിക്കപ്പെട്ടതായി അവര് വെളിപ്പെടുത്തി. ഇതിന്റെ ദൃശ്യങ്ങള് അയാള് പകര്‍ത്തുകയും ആരോടെങ്കിലും ഇതേക്കുറിച്ച് പറഞ്ഞാല് ദൃശ്യങ്ങള് പുറത്ത് വിടുമെന്ന് ഭീഷണിപ്പെടുത്തുകയും ചെയ്തിരുന്നു.\nയോഗാരാജ് എന്നറിയപ്പെടുന്ന പൂവേന്ദ്രന് ചിദംബരം എന്നയാളാണ് യുവതിയുടെ പരാതിയെ തുടര്‍ന്ന് അറസ്റ്റിലായത്. ഏപ്രിലില് ആണ് ആദ്യമായി യുവതിയെ ബലാത്സംഗം ചെയ്തത്. ശീതളപാനീയത്തില് ഉറക്കുമരുന്ന് കലര്‍ത്തി നല്‍കിയ ശേഷം ബലാത്സംഗം ചെയ്യുകയും അതിന്റെ ദൃശ്യങ്ങള് പകര്‍ത്തുകയുമായിരുന്നു. പിന്നീട് ഇത് കാട്ടി ഭീഷണിപ്പെടുത്തിയായിരുന്നു തുടര്‍പീഡനങ്ങള്.\nപിറന്നാള് ആഘോഷത്തിന് എന്ന് പറഞ്ഞാണ് യുവതിയെ ഇയാള് വീട്ടിലേക്ക് വിളിച്ച് വരുത്തിയത്. പല പെണ്‍കുട്ടികളുടെയും അശ്ലീല വീഡിയോകള് ഇയാളുടെ ഫോണില് ഉണ്ടെന്നും യുവതി ആരോപിക്കുന്നു. ഇയാളുടെ ലാപ്‌ടോപ്പും ഫോണും പൊലീസ് പിടിച്ചെടുത്തിട്ടുണ്ട്.\nchennai koadambakkam poovendran chidambaram rape yoga instucror yogaraj\nലഖിംപൂർ ഖേരിയിൽ വാഹനമിടിച്ച് കർഷകരെ കൊലപ്പെടുത്തിയ സംഭവം ; കേന്ദ്രത്തിനെതിരെ വൻ പ്രതിഷേധത്തിനൊരുങ്ങി കർഷക സംഘടനകൾ


Title: "കൊങ്കണ് റയില്‍വേ പ്രോജക്ടിനെ" കുറിച്ചന്വേഷിച്ച കമ്മീഷന്?\nDescription: This isaMost important question of gk exam. Question is : "കൊങ്കണ് റയില്‍വേ പ്രോജക്ടിനെ" കുറിച്ചന്വേഷിച്ച കമ്മീഷന്? , Options is : 1. ജസ്റ്റിസ് ഒ.ഷാ.കമ്മിറ്റി, 2. മോത്തിലാല് വോറ കമ്മിറ്റി, 3.ജാനകിരാമന് കമ്മിറ്റി, 4. മുരാരികമ്മിറ്റി, 5. NULL\nThis isaMost important question of gk exam. Question is : "കൊങ്കണ് റയില്‍വേ പ്രോജക്ടിനെ" കുറിച്ചന്വേഷിച്ച കമ്മീഷന്? , Options is : 1. ജസ്റ്റിസ് ഒ.ഷാ.കമ്മിറ്റി, 2. മോത്തിലാല് വോറ കമ്മിറ്റി, 3.ജാനകിരാമന് കമ്മിറ്റി, 4. മുരാരികമ്മിറ്റി, 5. NULL\n1) ജസ്റ്റിസ് ഒ.ഷാ.കമ്മിറ്റി\n2) മോത്തിലാല് വോറ കമ്മിറ്റി\n3) ജാനകിരാമന് കമ്മിറ്റി


നെല്‍കൃഷി കൂട്ടിയതും കുട്ടനാട്ടിലെ പ്രളയത്തിനു കാരണം; പുനര്‍വിചിന്തനം വേണമെന്ന് പി.എച്ച് കുര്യന് | Keralabhooshanam.com | Breaking News, Latest News, Kerala, India and World news\nനെല്‍കൃഷി കൂട്ടിയതും കുട്ടനാട്ടിലെ പ്രളയത്തിനു കാരണം; പുനര്‍വിചിന്തനം വേണമെന്ന് പി.എച്ച് കുര്യന്\nBy web desk on 08/09/2018 Comments Off on നെല്‍കൃഷി കൂട്ടിയതും കുട്ടനാട്ടിലെ പ്രളയത്തിനു കാരണം; പുനര്‍വിചിന്തനം വേണമെന്ന് പി.എച്ച് കുര്യന്\nകോട്ടയം: നെല്‍കൃഷി വര്‍ധിപ്പിച്ച കൃഷിവകുപ്പിനെതിരെ പരസ്യവിമര്‍ശനവുമായി അഡീഷണല് ചീഫ് സെക്രട്ടറി പി.എച്ച് കുര്യന്. 20,000ല് നിന്ന് നെല്‍കൃഷി 30,000 ഹെക്ടറിലേക്ക് വര്‍ധിപ്പിച്ചപ്പോള് വെള്ളത്തിന്റെ ഇടമാണ് നഷ്ടമായത്. ഇത് പരോക്ഷമായി പ്രളയത്തെ സഹായിച്ചുവെന്നും കുര്യന് പറഞ്ഞു.\nകുട്ടനാട്ടിലെ നെല്‍കൃഷി ഇപ്പോള് നഷ്ടത്തിലാണെന്നും അതുകൊണ്ട് ഇക്കാര്യത്തില് ഒരു പുനര്‍വിചിന്തനം നടത്തുന്നത് ഉചിതമാവുമെന്നും അദ്ദേഹം പറഞ്ഞു. സബ്‌സിഡിയുടെ അടിസ്ഥാനത്തില് കണക്കാക്കിയാല് നെല്‍കൃഷിയില്‍നിന്നു വരുമാന നഷ്ടമാണുണ്ടാകുന്നതെന്നും അദ്ദേഹം പറഞ്ഞു.\nആര്‍ച്ച്ബിഷപ് കുര്യാക്കോസ് കുന്നശേരി ഫൗണ്ടേഷന്റെ ആഭിമുഖ്യത്തില് പ്രളയ ബാധിതരുടെ പുനരധിവാസവും കുട്ടനാടിന്റെ പുനര്‍നിര്‍മാണവും എന്ന വിഷയത്തില് നടന്ന സെമിനാറില് സംസാരിക്കുകയായിരുന്നു കുര്യന്.\nമുന് അംബാസിഡര് ടി.പി ശ്രീനിവാസന് മോഡറേറ്ററായ ചടങ്ങില് കാര്‍ഷിക ശാസ്ത്രജ്ഞന് ഡോ. കെ.ജി പത്മകുമാര്, ഫൗണ്ടേഷന് ചെയര്‍മാന് ജസ്റ്റിസ് സിറിയക് ജോസഫ്, തോമസ് ചാഴികാടന് എന്നിവര് പ്രസംഗിച്ചു. ആന്റോ ആന്റണി എം.പി, എം.എല്.എമാരായ തിരുവഞ്ചൂര് രാധാകൃഷ്ണന്, മോന്‍സ് ജോസഫ് പങ്കെടുത്തു.\nനെല്‍കൃഷി കൂട്ടിയതും കുട്ടനാട്ടിലെ പ്രളയത്തിനു കാരണം; പുനര്‍വിചിന്തനം വേണമെന്ന് പി.എച്ച് കുര്യന് added by on 08/09/2018


ഇന്ന് നട തുറക്കും; ഇനി ശരണംവിളിയുടെ നാളുകള് :: Janmabhumi Daily\nWednesday 16 November 2011 1:23 pm IST\nശബരിമല: ഇനി ശരണംവിളിയുടെ നാളുകള്. മണ്ഡല മകരവിളക്ക് ഉത്സവത്തിനായി ശബരിഗിരിനാഥന്റെ തിരുനട ഇന്നു തുറക്കും. തന്ത്രി കണ്ഠരര് മഹേശ്വരരുടെ സാന്നിധ്യത്തില് മേല്‍ശാന്തി എഴിക്കാട് ശശിനമ്പൂതിരി വൈകിട്ട് 5.30 ഓടെ നടതുറന്ന് ദീപം തെളിയിക്കും. വൈകിട്ട് 7മണിയോടെ പുതിയ ശബരിമല, മാളികപ്പുറം മേല്‍ശാന്തിമാരുടെ അവരോധ ചടങ്ങുകള് തന്ത്രിയുടെ മുഖ്യകാര്‍മികത്വത്തില് നടക്കും. തിരുനടയ്ക്കു മുന്നിലുള്ള സോപാനത്തില് നിയുക്ത മേല്‍ശാന്തി ബാലമുരളിയെ ഇരുത്തി തന്ത്രി കണ്ഠര് മഹേശ്വരര് കലശം പൂജിച്ച് തീര്‍ത്ഥമാടും. അതിന് ശേഷം മേല്‍ശാന്തിയെ ശ്രീകോവിലിനുള്ളിലേക്ക് കൊണ്ടുപോയി അയ്യപ്പന്റെ മൂലമന്ത്രം ചെവിയില് ഓതിക്കൊടുക്കും. തുടര്‍ന്ന് തന്ത്രി മാളികപ്പുറത്തെത്തി മാളികപ്പുറം നിയുക്ത മേല്‍ശാന്തി ഈശ്വരന് നമ്പൂതിരിയുടേയും അവരോധ ചടങ്ങ് നടത്തും. കഴിഞ്ഞ ഒരുവര്‍ഷം പുറപ്പെടാ മേല്‍ശാന്തിമാരായിരുന്ന എഴിക്കാട് ശശിനമ്പൂതിരിയും ധനഞ്ജയന്‍നമ്പൂതിരിയും ശബരിമലയിലെ നിയോഗം പൂര്‍ത്തിയാക്കി ഇന്ന് രാത്രി നടയടച്ച ശേഷം മലയിറങ്ങും. രാത്രി 10.30 ഓടെ ഹരിവരാസനം ചൊല്ലി നട അടച്ചശേഷം മേല്‍ശാന്തി എഴിക്കാട് ശശി നമ്പൂതിരി ശ്രീകോവിലിന്റെ താക്കോല് ദേവസ്വം അഡ്മിനിസ്ട്രേറ്റീവ് ഓഫീസര്‍ക്ക് കൈമാറും. തുടര്‍ന്ന് അദ്ദേഹം പുതിയ മേല്‍ശാന്തിയായി അവരോധിതനായ എന്.ബാലമുരളിക്ക് താക്കോല് നല്‍കും. വൃശ്ചിക പുലരിയില് പുതിയ മേല്‍ശാന്തിമാരാണ് ശബരീശന്റേയും മാളികപ്പുറത്തമ്മയുടേയും തിരുനടകള് തുറന്ന് നിര്‍മ്മാല്യദര്‍ശനം ഒരുക്കുന്നത്. വൃശ്ചികപ്പുലരിയില് ഭഗവത് ദര്‍ശനത്തിനായി അയ്യപ്പന്മാര് പമ്പയില് രണ്ടുദിവസമായി വിരിവെച്ചിരിക്കുകയാണ്. അന്യസംസ്ഥാനങ്ങളില് നിന്നുള്ള അയ്യപ്പഭക്തരാണ് ദിവസങ്ങളായി പമ്പയില് വിശ്രമിക്കുന്നത്. ഈ തീര്‍ത്ഥാടനക്കാലം മുതല് ശബരിമലയില് ദര്‍ശന സമയം വര്‍ദ്ധിപ്പിച്ചിട്ടുണ്ട്. പുലര്‍ച്ചെ3ന് നടതുറക്കും. ഉച്ചയ്ക്ക് 1 ന് നട അടച്ച ശേഷം വീണ്ടും3മണിക്ക് തുറക്കുന്ന നട രാത്രി 11.45 നുമാത്രമേ ഹരിവരാസനം ചൊല്ലി അടയ്ക്കുകയുള്ളൂ. ദര്‍ശനം കഴിഞ്ഞ് മടങ്ങുന്ന തീര്‍ത്ഥാടകരുടെ തിരക്ക് കുറയ്ക്കുന്നതിനായി മാളികപ്പുറത്തിന് സമീപത്തു നിന്നും ഭസ്മക്കുളത്തിന് പിന്നിലൂടെ പുതിയതായി നിര്‍മ്മിച്ച പാതയിലൂടെയാണ് ഭക്തരെ ചന്ദ്രാനന്ദന് റോഡിലേക്ക് കടത്തിവിടുന്നത്. ബെയ്‌ലി പാലം നിലകൊള്ളുന്ന ഈപാതയോരത്ത് ഭക്തര്‍ക്ക് അപ്പം, അരവണ വഴിപാട് പ്രസാദങ്ങള് വാങ്ങുന്നതിനുള്ള ആറ് കൗണ്ടറുകളും ദേവസ്വം ബോര്‍ഡ് ഒരുക്കിയിട്ടുണ്ട്. നടതുറക്കുന്നതിന് മുമ്പുതന്നെ 25 ലക്ഷം ടിന് അരവണയും9ലക്ഷത്തിലേറെ അപ്പവും ശേഖരിച്ചിട്ടുണ്ട്. മണ്ഡല മഹോത്സവത്തിനായി ഇന്ന് തുറക്കുന്ന ശബരിമല നട മണ്ഡലപൂജയ്ക്ക് ശേഷം 27ന് അടയ്ക്കും.


ലീഗ് യു.ഡി.എഫ് വിട്ട് സ്വതന്ത്രരാവണം: കോടിയേരി ബാലകൃഷ്ണന്\nWednesday 4th October 2017 2:06pm\nതിരുവനന്തപുരം: മുസ്‌ലീം ലീഗ് കോണ്‍ഗ്രസ് വിട്ട് സ്വതന്ത്രരാവണമെന്ന് സി.പി.ഐ.എം സംസ്ഥാന സെക്രട്ടറി കോടിയേരി ബാലകൃഷ്ണന്. അതാണ് മുസ് ലീം ലീഗിന് നല്ലതെന്നും അങ്ങനെ ചെയ്യാന് അവര് സന്നദ്ധരാവണമെന്നും കോടിയേരി പറഞ്ഞു.\nകോണ്‍ഗ്രസില് തന്നെ നിന്നാല് അവര്‍ക്ക് അംഗീകാരം കിട്ടില്ല. അവര് പുറത്തുവരണം. അതിനേ അംഗീകാരം കിട്ടുള്ളൂ. കോണ്‍ഗ്രസിന്റെ കൂടെ നിന്നാല് അവര്‍ക്ക് അതിന് സാധിക്കില്ലെന്നും കോടിയേരി പറഞ്ഞു. മാതൃഭൂമി ന്യൂസിനോട് സംസാരിക്കുകയായിരുന്നു കോടിയേരി.


വിനോദസഞ്ചാര മേഖലയെ ശക്തിപ്പെടുത്തുന്നതിന് നടപടി സ്വീകരിക്കും; മന്ത്രി മുഹമ്മദ് റിയാസ്\nആലപ്പുഴ: കോവിഡ് സാചര്യത്തിലുണ്ടായ പ്രതിസന്ധികളെ അതിജീവിക്കാന് കഴിയുംവിധം വിനോദ സഞ്ചാര മേഖലയെ ശക്തിപ്പെടുത്താന് നടപടി സ്വീകരിക്കുമെന്ന് ടൂറിസം മന്ത്രി പി.എ. മുഹമ്മദ് റിയാസ് പറഞ്ഞു. പുന്നമട ഫിനിഷിംഗ് പോയിന്റിലെ ഹൗസ് ബോട്ട് ടെര്‍മിനലില് വിനോദ സഞ്ചാര മേഖലയിലെ പ്രതിനിധികളോട് സംസാരിക്കുകയായിരുന്നു അദ്ദേഹം.\nഹൗസ് ബോട്ടുകളുടെ മെയ്ന്റനന്‍സ് ഗ്രാന്റിന് അപേക്ഷിക്കാനുള്ള സമയപരിധി ഡിസംബര് 31 വരെ നീട്ടിയിട്ടുണ്ട്. ഈ വര്‍ഷം ജൂലൈ 31 വരെ രജിസ്റ്റര് ചെയ്ത എല്ലാ യാനങ്ങള്‍ക്കും ഗ്രാന്റ് നല്‍കുന്നത് സര്‍ക്കാര് പരിഗണിക്കുന്നുണ്ട്. ആലപ്പുഴയില് മാത്രം ഇതുവരെ 223 ബോട്ടുകള്‍ക്കായി രണ്ടു കോടി രൂപ അനുവദിച്ചിട്ടുണ്ട്. 23 ബോട്ടുകളുടെ അപേക്ഷ പരിഗണനയിലാണ്.\nതുറമുഖ വകുപ്പുമായി ആലോചിച്ച് ഹൗസ് ബോട്ടുകളുടെ രജിസ്‌ട്രേഷന്, സര്‍വേ തുടങ്ങിയവയുമായി ബന്ധപ്പെട്ട നടപടിക്രമങ്ങള് ലഘൂകരിക്കുന്നതിനുള്ള സാധ്യത പരിശോധിക്കും. ആലപ്പുഴയില് വാട്ടര് ആംബുലന്‍സ് സജ്ജമാക്കുന്നതു സംബന്ധിച്ച് ആരോഗ്യ വകുപ്പുമായി ഉടന് ചര്‍ച്ച നടത്തും. പോലീസ്, ഫയര് ഫോഴ്സ്, ജനപ്രതിനിധികള് എന്നിവരെ ഉള്‍പ്പെടുത്തി സുരക്ഷാ സമിതികള് രൂപീകരിക്കാനുള്ള പ്രവര്‍ത്തനങ്ങളും ഊര്‍ജ്ജിതമാക്കും. വിനോദ സഞ്ചരിക്കള്‍ക്കാവശ്യമായ അടിസ്ഥാന സൗകര്യങ്ങള് വിപുലീകരിക്കും.\nവിനോദ സഞ്ചാര മേഖലയിലെ തൊഴിലാളികള്‍ക്ക് ക്ഷേമനിധി ഏര്‍പ്പെടുത്തുന്നതിനുള്ള ചര്‍ച്ചകള് പ്രാരംഭഘട്ടത്തിലാണ്. വിനോദ സഞ്ചാര മേഖലയില് പ്രത്യേക ഡ്രൈവിലൂടെ സമ്പൂര്‍ണ വാക്‌സിനേഷന് നടത്താനായത് വലിയ നേട്ടമാണെന്നും മന്ത്രി വിലയിരുത്തി.


ഇന്നത്തെ കാലത്തെ വൃക്കരോഗങ്ങൾ വളരെയധികം വർധിച്ചുവരുന്ന സാഹചര്യമാണ് കണ്ടുവരുന്നത്. ഒരു പരിധിവരെ വൃക്കയുടെ ആരോഗ്യം തിരിച്ചുപിടിക്കാൻ സാധിക്കുന്നതാണ്. 90 ശതമാനം രോഗങ്ങൾക്കും കാരണം ജീവിതശൈലിയിലെ അപാകതകൾ മൂലം ഉണ്ടാകുന്ന പ്രമേഹം പ്രഷർ അമിത കൊഴുപ്പും ആണ്. ജീവിതശൈലി ക്രമീകരണത്തിലൂടെ അത്തരം രോഗങ്ങളിൽ നിന്നും സ്ഥിരമായി കഴിക്കുന്ന മരുന്നുകളിൽ നിന്നും മോചനം നേടുന്നത് എന്നതാണ് കിഡ്നി രോഗങ്ങളുടെ ചികിത്സയ്ക്ക് ആയിട്ടുള്ള ആദ്യഘട്ടം.\nരണ്ടാമതായി ഭക്ഷണത്തിലൂടെയും ഉള്ളിലെത്തുന്ന പ്രിസർവേറ്റീവുകളും കെമിക്കലുകളും മരുന്നുകളും ഒക്കെ കിഡ്നിയുടെ ജോലിഭാരം വർദ്ധിപ്പിക്കുകയാണ് ചെയ്യുന്നത് . ഇത്തരം വിഷാംശങ്ങൾ ശരീരത്തിൽ നിന്നും കഴിവതും പരമാവധി ഒഴിവാക്കാൻ ശ്രമിക്കേണ്ടത് അത്യാവശ്യമാണ്. മൂന്നാമതായി കണ്ടത് ശരീരത്തിൽ അടങ്ങിയിരിക്കുന്ന വിഷാംശങ്ങളെ കുറയ്ക്കാൻ ശ്രമിക്കുക എന്നതാണ്. അതിനായി മിതമായ വ്യായാമത്തിലൂടെ ക്യൂട്ട് മറിച്ച് രക്തയോട്ടം വർദ്ധിപ്പിച്ച് കോശങ്ങൾക്ക് ഉള്ളിലും പുറത്തും അടിഞ്ഞുകൂടിയിരിക്കുന്ന വിഷാംശങ്ങൾ അകറ്റാൻ സഹായിക്കുക എന്നതാണ്.\nനാലാമതായി ശ്രദ്ധിക്കേണ്ട കാര്യം വിസർജന അവയവങ്ങൾ ആയ കരൾ ത്വക്ക് ഷ്മ സ്തരം എന്നിവയുടെ ആരോഗ്യം മെച്ചപ്പെടുത്താൻ സഹായിക്കുക എന്നതാണ്. കിഡ്നി രോഗികളിൽ ഫാറ്റി ലിവർ പോലെയുള്ള കരൾരോഗങ്ങൾ ഉണ്ടാക്കുന്നത് സർവ്വസാധാരണമാണ്. ഭക്ഷണത്തിലെ ഊർജ്ജം കുറയ്ക്കുകയും പോഷകങ്ങൾ ഉറുദു ഉറപ്പാക്കുകയും വ്യായാമത്തിലൂടെ അമിത കൊഴുപ്പിനെ ഇല്ലാതാക്കാൻ സഹായിക്കുകയും ചെയ്താൽ ഫാറ്റിലിവർ മാറി കരളിനെ ആരോഗ്യം മെച്ചപ്പെടുന്നത് ആയിരിക്കും. ഒപ്പംതന്നെ തൂക്കിലേറ്റും ശ്വാസകോശത്തേയും കോശങ്ങളുടെ ആരോഗ്യം നല്ലരീതിയിൽ ആകുമ്പോൾ വളരെയധികം സഹായിക്കുകയും ചെയ്യും.\nഅഞ്ചാമതായി വിയർപ്പിലൂടെ വിസർജ്യവസ്തുക്കൾ പുറന്തള്ളുന്ന അതിനുള്ള അവസരം ഉണ്ടാക്കുക എന്നതാണ്. ഇത് കിഡ്നിയുടെ ജോലി ഭാരം കുറയ്ക്കുകയും ആരോഗ്യം വീണ്ടെടുക്കുന്നതിന് സഹായിക്കുകയും ചെയ്യും. തുടർന്ന് അറിയുന്നതിനായി വീഡിയോ മുഴുവനായി കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


അനുഷ്‌കാ..നിന്റെ പട്ടിയെ മര്യാദയ്ക്ക് അടക്കിയൊതുക്കി നിര്‍ത്തിക്കോ, വിരാട് കൊഹ്ലിക്ക് നേരെ\nഅനുഷ്‌കാ..നിന്റെ പട്ടിയെ മര്യാദയ്ക്ക് അടക്കിയൊതുക്കി നിര്‍ത്തിക്കോ, വിരാട് കൊഹ്ലിക്ക് നേരെ അസഭ്യവര്‍ഷം\nUpdated: Monday, November 16, 2020, 11:35 [IST]\nദീപാവലിക്ക് ഇന്ത്യന് ക്രിക്കറ്റ് ക്യാപ്റ്റന് വിരാട് കൊഹ്ലി പടക്കം പൊട്ടിക്കരുതെന്ന ആഹ്വാനവുമായി രംഗത്തെത്തിയിരുന്നു. എന്നാല് ഈ വീഡിയോ വന് വിവാദത്തിനാണ് വഴിവെച്ചത്. വിരാട് കോഹ്ലിക്കെതിരെ ഹിന്ദുത്വവാദികളുടെ ആക്രമണമാണുണ്ടായത്. സോഷ്യല്‍മീഡിയവഴി അസഭ്യവര്‍ഷമായിരുന്നു. നടിയും ഭാര്യയുമായി അനുഷ്‌ക ശര്‍മയെ ടാഗ് ചെയ്തും ഹാഷ്ടാഗ് ഇറക്കിയും ഇവര് വിമര്‍ശനം നടത്തി.\nഅനുഷ്‌കാ.. നിന്റെ പട്ടിയെ മര്യാദയ്ക്ക് അടക്കിയൊതുക്കി നിര്‍ത്തിക്കോ.. എന്ന രീതിയിലുള്ള തെറിവിളികളുമുണ്ടായി. കഴിഞ്ഞ ദിവസം പരിസ്ഥിതിയ്ക്ക് ദോഷകരമാകുമെന്നതിനാല് ഇത്തവണത്തെ ദീപാവലി ആഘോഷങ്ങളില് പടക്കങ്ങളും വെടിക്കോപ്പുകളും ഉപയോഗിക്കരുതെന്ന് വിരാട് പറഞ്ഞിരുന്നു. ഈ വീഡിയോ അദ്ദേഹം തന്റെ ട്വിറ്റര് ഹാന്‍ഡില് പോസ്റ്റ് ചെയ്യുകയും ചെയ്തു.\nഇതിനുപിന്നാലെയാണ് വിമര്‍ശനം എത്തിയത്. മുന്‍വര്‍ഷങ്ങളില് ദീപാവലി ആഘോഷങ്ങളില് പടക്കം പൊട്ടിക്കുന്ന ചിത്രങ്ങള് ട്വീറ്റ് ചെയ്താണ് ചിലര് രംഗത്തെത്തിയത്. ഐ.പി.എല്ലിലും, ലോകകപ്പ് ആഘോഷങ്ങളിലും പടക്കം പൊട്ടിക്കുന്നത് ഒഴിവാക്കാന് പറയാന് ധൈര്യമുണ്ടോ എന്നും ചിലര് ട്വീറ്റ് ചെയ്തു.\nമരം വെട്ടിയുണ്ടാക്കിയ ബാറ്റാണ് കോഹ്ലി ഉപയോഗിക്കുന്നത്. ഇത് പരിസ്ഥിതി വിരുദ്ധമല്ലേ എന്നും ചിലര് ട്വീറ്റ് ചെയ്യുന്നുണ്ട്.\nഅനുഷ്‌ക സിഗരറ്റ് വലിക്കുന്ന സിനിമാരംഗം പോസ്റ്റ് ചെയ്തുകൊണ്ടും അധിക്ഷേപങ്ങള് നടക്കുന്നു. യുവാക്കളെ ഓക്സിജന് ശ്വസിക്കാന് പഠിപ്പിക്കുന്ന അനുഷ്‌കാ എന്നും ചിലര് പരിഹസിക്കുന്നു.


നിയന്ത്രണം വിട്ട പാരലല് സര്‍വ്വീസ് പൂക്കടയിലേക്ക് പാഞ്ഞുകയറി; രണ്ടു മരണം - ഇ വാർത്ത | evartha\nനിയന്ത്രണം വിട്ട പാരലല് സര്‍വ്വീസ് പൂക്കടയിലേക്ക് പാഞ്ഞുകയറി; രണ്ടു മരണം\nതിരുവനന്തപുരം കഠിനംകുളത്തിനുസമീപം മഹീന്ദ്ര ടെമ്പോ നിയന്ത്രണം വിട്ട് പൂക്കടയിലേക്ക് പാഞ്ഞുകയറി രണ്ടു സ്ത്രീകള് മരിച്ചു. കഠിനംകുളം സ്വദേശിനിയായ രജപതി(60), ഓമന (72) എന്നിവരാണ് മരിച്ചത്. വാഹനം ഓടിച്ചിരുന്ന ബേബി (32), രാധ (45) എന്നിവര് ഉള്‍പ്പെടെ മൂന്നുപേര്‍ക്ക് പരിക്കേറ്റു.\nകഠിനംകുളം പോലസ് സ്‌റ്റേഷന്റെ ആവശ്യത്തിനു വേണ്ടി ഓടുകയായിരുന്ന വാഹനമാണ് അപകടത്തില് പെട്ടത്. സംഭവം നടക്കുമ്പോള് വാഹനത്തിന്റെ ക്ലീനറായിരുന്ന ബേബിയായിരുന്നു\nഡ്രൈവിംഗ് സീറ്റില് ഉണ്ടായിരുന്നത്. ഇദ്ദേഹം വികലാംഗനും കൂടിയായിരുന്നു. മൊബൈലില് സംസാരിച്ചുകൊണ്ട് ഡ്രൈവ് ചെയ്യുമ്പോഴാണ് വാഹനം റോഡ് സൈഡില് കിടന്നിരുന്ന മെറ്റലിലും മണലിലും കയറി നിയന്ത്രണം വിട്ട് പൂക്കടയിലേക്ക് ഇടിച്ചുകയറിയത്. മരിച്ച സ്ത്രീകള് രണ്ടുപേരും പൂക്കടയിലെ തൊഴിലാളികളാണ്.\nഈ റൂട്ടില് അലക്ഷ്യമായുള്ള വാഹനാപകടം ഒട്ടനവധി ജീവനുകള് കവര്‍ന്നിട്ടുണ്ട്. ലൈസന്‍സില്ലാത്ത ക്ലീനര് വാഹനമോടിച്ച് അത് പാര്‍വ്വതി പുത്തനാറിലേക്ക് മറിഞ്ഞ് പിഞ്ചുകുഞ്ഞുങ്ങള് മരിച്ചതും ഈ സംഭവം നടക്കുന്നതിനു സമീപമാണ്. ആ സംഭവം നടന്നിട്ട് ഒരു വര്‍ഷം പോലും തികഞ്ഞിട്ടില്ല.


ചേരിപ്പോര് മുറുകുന്നു; തച്ചങ്കരിയോ, സുധേഷ് കുമാറോ? ആരാകും അടുത്ത പോലീസ് മേധാവി – newspeople\nതിരുവനന്തപുരം: സംസ്ഥാന പോലീസ് മേധാവിയാകാൻ സേനയ്ക്കുള്ളിൽ ചേരിപ്പോര്. ഡി.ജി.പി. സ്ഥാനത്തേക്ക് സാധ്യത കൽപിക്കപ്പെടുന്ന ടോമിൻ തച്ചങ്കരി, സുധേഷ് കുമാർ എന്നിവർക്ക് വേണ്ടിയാണ് ചേരിതിരിഞ്ഞുള്ള നീക്കങ്ങൾ നടക്കുന്നത്. എതിർഭാഗത്തിന്റെ സാധ്യതകൾ പരമാവധി കുറയ്ക്കാനുള്ള നീക്കങ്ങളും അതിനെ തടയാനുള്ള മറുതന്ത്രങ്ങളുമൊക്കെയായി ചേരിതിരിഞ്ഞുള്ള നീക്കങ്ങൾ തകൃതിയായി നടക്കുന്നു. രണ്ടുപേർക്കുമെതിരെയുള്ള വിവാദങ്ങളും കേസുകളുമാണ് പരസ്പരം ആയുധമാക്കുന്നത്.\nജൂൺ 30-ന് ലോക്നാഥ് ബെഹ്റ ഡി.ജി.പി. സ്ഥാനത്തുനിന്ന് വിരമിക്കും. അദ്ദേഹത്തെ സംസ്ഥാന സർക്കാർ മറ്റ് സ്ഥാനങ്ങളിലേക്ക് നിയോഗിച്ചേക്കുമെന്ന് അഭ്യൂഹങ്ങളുണ്ട്. അതേസമയം സി.ബി.ഐ. ഡയറക്ടർ സ്ഥാനത്തേക്ക് ബെഹ്റയെ പരിഗണിക്കുന്നുമുണ്ട്. സി.ബി.ഐ. മേധാവിയായി തീരുമാനിക്കപ്പെട്ടാൽ ജൂൺ മാസത്തിൽ തന്നെ ബെഹ്റ സംസ്ഥാനത്തുനിന്ന് പോയേക്കും. അങ്ങനെ വന്നാൽ പുതിയ പോലീസ് മേധാവിയെ ഉടൻ കണ്ടെത്തേണ്ടി വരും.\nഡി.ജി.പിമാരായി പരിഗണിക്കുന്ന മുതിർന്ന ഉദ്യോഗസ്ഥരുടെ പട്ടിക സംസ്ഥാനം കേന്ദ്രത്തിന് കൈമാറണം. ഇതിൽനിന്ന് കേന്ദ്രം നിർദ്ദേശിക്കുന്ന ആളുകളിൽനിന്ന് മാത്രമേ സംസ്ഥാന സർക്കാരിന് ഡി.ജി.പിയെ തിരഞ്ഞെടുക്കാനാകു. ഇതിന്റെ ഭാഗമായി കേന്ദ്രം ആവശ്യപ്പെട്ട 1989 ബാച്ചുവരെയുള്ള ഐ.പി.എസ്. ഉന്നതരുടെ പട്ടിക സംസ്ഥാനം തയ്യാറാക്കി നൽകിയിട്ടുണ്ട്.\nഈ പട്ടികയിൽ മുന്നിൽ നിൽക്കുന്നത് ടോമിൻ തച്ചങ്കരി, സുധേഷ് കുമാർ എന്നിവരാണ്. പൊലീസിലെ ദാസ്യപ്പണി വിവാദത്തിൽപ്പെട്ട ഉദ്യോഗസ്ഥനാണ് സുധേഷ് കുമാർ. അനധികൃത സ്വത്ത് സമ്പാദന കേസിൽ വിജിലൻസ് തച്ചങ്കരിക്കെതിരെ പുനരന്വേഷണം നടത്തുകയുമാണ്. ഈ സാഹചര്യത്തിൽ പരസ്പരം സാധ്യതകൾ തടയാനുള്ള നീക്കങ്ങൾ ഇരുഭാഗത്തുനിന്നും നടക്കുന്നുണ്ട്.\nഅനധികൃത സ്വത്ത് സമ്പാദനത്തിൽ നടക്കുന്ന വിജിലൻസ് പുനരന്വേഷണത്തിൽ ആദ്യ അന്വേഷണം തെറ്റെന്നാണ് കണ്ടെത്തലെങ്കിലും ഈ റിപ്പോർട്ട് കോടതിയിൽ എത്തുന്നത് വൈകിപ്പിച്ച് തച്ചങ്കരിയെ വെട്ടാനുള്ള അണിയറ നീക്കമാണ് നടക്കുന്നത്. സുധേഷ് കുമാറിന്റെ മകൾ പോലീസ് ഡ്രൈവറെ മർദ്ദിച്ച സംഭവത്തിലൂടെയാണ് പോലീസിലെ ദാസ്യപ്പണി വിവാദം തലപൊക്കിയത്. പോലീസ് ഡ്രൈവറെ മർദ്ദിച്ച സംഭവത്തിൽ നടക്കുന്ന ക്രൈംബ്രാഞ്ച് അന്വേഷണമാണ് സുധേഷ് കുമാറിന് പാരയാകുന്നത്.\nഇരുവരുടെയും ചേരിപ്പോര് നിലയ്ക്ക് നിർത്താൻ ബി. സന്ധ്യയെ സമവായമെന്ന നിലയിൽ സർക്കാർ പരിഗണിച്ചേക്കും. ഇത് മുന്നിൽ കണ്ട് അവർക്കെതിരെയും നീക്കം നടക്കുന്നുണ്ട്. സ്വാമി ഗംഗേശാനന്ദയുടെ ജനനേന്ദ്രിയം മുറിച്ച കേസിൽ ബി. സന്ധ്യക്ക് എതിരെ ആരോപണമുയർന്നിരുന്നു. ഈ കേസ് കുത്തിപ്പൊക്കി കൊണ്ടുവരാനുള്ള നീക്കവും നടക്കുന്നുണ്ട്. സംസ്ഥാനം തയ്യാറാക്കി കേന്ദ്രത്തിന് അയച്ച പട്ടികയിൽ ഉൾപ്പെട്ട അനിൽകാന്തിന് എതിരേയും വയനാട്ടിലുള്ള പഴയ കേസ് എടുത്തുയർത്തിക്കൊണ്ട് വരാനുള്ള നീക്കവും നടക്കുന്നുണ്ട്.\nഉദ്യോഗസ്ഥർക്ക് എതിരായ ആരോപണങ്ങൾ സംബന്ധിച്ച് കേന്ദ്ര പേഴ്സണൽ മന്ത്രാലയത്തിന് രഹസ്യമായി വിശദാംശങ്ങൾ ഓരോ ഉദ്യോഗസ്ഥരെയും പിന്തുണയ്ക്കുന്ന വിഭാഗം എത്തിച്ചുനൽകിയെന്നാണ് ലഭിക്കുന്ന സൂചനകൾ. സംസ്ഥാനം നൽകുന്ന പട്ടികയിൽനിന്ന് നാലുപേരെ ഡി.ജി.പി. സ്ഥാനത്തേക്ക് കേന്ദ്രം നിർദേശിക്കും. ഇവരിൽ താൽപര്യമുള്ളയാളെ സർക്കാരിന് പോലീസ് മേധാവിയായി നിയമിക്കാം. ഇത്തവണ പോലീസ് മേധാവിയെ തീരുമാനിക്കുക എന്നത് സർക്കാരിന് തലവേദനയാകുമെന്ന് ഉറപ്പാണ്.\nപരസ്പരം ചെളിവാരിയെറിഞ്ഞുള്ള നീക്കങ്ങൾ നടക്കുന്നതിനാൽ വരാൻ പോകുന്ന സർക്കാരിനെ സംബന്ധിച്ചിടത്തോളം സേനയിലെ അച്ചടക്കം സൂക്ഷിക്കുക എന്നത് നിർണായകമായി മാറും. ചേരിപ്പോര് നടക്കുന്നതിനാൽ കേന്ദ്രം നിർദ്ദേശിക്കുന്ന നാലുപേർ ആരൊക്കെയാകും എന്നതിനെ ആശ്രയിച്ചിരിക്കും കാര്യങ്ങൾ.\nരാജ്യത്ത് 551 ഓക്‌സിജന് പ്ലാന്റുകള് സ്ഥാപിക്കും;പിഎം കെയർ ഫണ്ട് അനുവദിച്ചു , ഉടൻ പ്രവർത്തനക്ഷമമാക്കും


വരാനിരിക്കുന്നത് ഉത്സവനാളുകള്, ജാഗ്രത കൈവിടരുതെന്ന് പ്രധാനമന്ത്രി – Chandrika Daily\nBy web desk 1 Tuesday October 20, 2020 18:16 pm\nവരാനിരിക്കുന്നത് ഉത്സവനാളുകള്, ജാഗ്രത കൈവിടരുതെന്ന് പ്രധാനമന്ത്രി\nഉത്സവ കാലത്ത് കോവിഡിനെതിരെ കൂടുതല് ജാഗ്രത വേണം. ആഘോഷ കാലത്ത് കടകമ്പോളങ്ങളില് തിരക്കേറാന് സാധ്യത കൂടുതലാണ്. കോവിഡ് അവസാനിച്ചു എന്ന് കരുതരുത്. ലോക്ഡൗണ് പിന്‍വലിച്ചെങ്കിലും വൈറസ് പോയിട്ടില്ലെന്നും അദ്ദേഹം പറഞ്ഞു\nന്യൂഡല്‍ഹി: വരാനിരിക്കുന്ന ഉത്സവ കാലത്ത് ജാഗ്രത തുടരണമെന്ന മുന്നറിയിപ്പുമായി പ്രധാനമന്ത്രി നരേന്ദ്ര മോദി. ആറു മണിക്ക് രാജ്യത്തെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. വരുന്ന ആഴ്ചകളില് ദസറ, ദീപാവലി പോലുള്ള ആഘോഷങ്ങള് വരാനിരിക്കുന്ന സാഹചര്യത്തിലാണ് പ്രധാനമന്ത്രിയുടെ അഭിസംബോധന.\nഉത്സവ കാലത്ത് കോവിഡിനെതിരെ കൂടുതല് ജാഗ്രത വേണം. ആഘോഷ കാലത്ത് കടകമ്പോളങ്ങളില് തിരക്കേറാന് സാധ്യത കൂടുതലാണ്. കോവിഡ് അവസാനിച്ചു എന്ന് കരുതരുത്. ലോക്ഡൗണ് പിന്‍വലിച്ചെങ്കിലും വൈറസ് പോയിട്ടില്ലെന്നും അദ്ദേഹം പറഞ്ഞു.\nരാജ്യത്ത് പ്രതിരോധ മാര്‍ഗനിര്‍ദേശങ്ങളോട് വിമുഖത കാണിക്കുന്നത് ആളുകളില് കൂടി വരികയാണ്. അടുത്തു നാം കണ്ട കുറേയധികം ഫോട്ടോകളും വീഡിയോകളും ഇതാണ് തെളിയിക്കുന്നത്. ഇത് ശരിയല്ല. മാസ്‌കില്ലാതെ പുറത്തിറങ്ങുന്നവര് മറ്റുള്ളവരുടെ ജീവിതം കൂടിയാണ് അപകടത്തിലാക്കുന്നത്. കോവിഡ് പോരാട്ടത്തില് രാജ്യം കൈവരിച്ച നേട്ടങ്ങള് തകര്‍ത്തു കളയരുത്-പ്രധാനമന്ത്രി പറഞ്ഞു.\nവാക്‌സിന് കണ്ടെത്തുന്ന കാലം വരെ കോവിഡിനെതിരായ പോരാട്ടം തുടരേണ്ടി വരുമെന്നും അദ്ദേഹം പറഞ്ഞു.\nCategories: india, main stories, News Tags: narendra modi


ജിങ്കനെ കേരള ബ്ലാസ്റ്റേഴ്സിന് വേണ്ടേ? ക്ലബിന്റെ വേരായ താരങ്ങളെ പുറത്താക്കാൻ ശ്രമം | Fanport | Featured News Malayalam\nThursday, Mar 4, 2021 09:47 PM\nHome Football Transfer Rumours ജിങ്കനെ കേരള ബ്ലാസ്റ്റേഴ്സിന് വേണ്ടേ? ക്ലബിന്റെ വേരായ താരങ്ങളെ പുറത്താക്കാൻ ശ്രമം\nജിങ്കനെ കേരള ബ്ലാസ്റ്റേഴ്സിന് വേണ്ടേ? ക്ലബിന്റെ വേരായ താരങ്ങളെ പുറത്താക്കാൻ ശ്രമം\nDecember 26, 2018 - 1:09 PM\nകേരള ബ്ലാസ്റ്റേഴ്സ് മാനേജ്മെന്റ് തങ്ങളുടെ ടീമിലെ പ്രമുഖ താരങ്ങളെ പുറത്താക്കിയേക്കും. ടീമിലെ പല പ്രമുഖ താരങ്ങളെയും മറ്റു ക്ലബുകൾക്ക് വാഗ്ദാനം ചെയ്തതായാണ് റിപ്പോർട്ടുകൾ വരുന്നത്. കേരള ബ്ലാസ്റ്റേഴ്സ് ക്യാപ്റ്റൻ ജിങ്കൻ ഉൾപ്പെടെ ഉള്ള താരങ്ങളെ ആണ് കേരള ബ്ലാസ്റ്റേഴ്സ് റിലീസ് ചെയ്യാൻ ശ്രമിക്കുന്നത്. കേരള ബ്ലാസ്റ്റേഴ്സുമായി ദീർഘകാല കരാർ ഉള്ള താരമാണ് ജിങ്കൻ.\nകേരള ബ്ലാസ്റ്റേഴ്സിന്റെ മുഖമായാണ് ജിങ്കൻ അറിയപ്പെടുന്നത്. ക്ലബ് തുടങ്ങിയ കാലം മുതൽ ക്ലബിനൊപ്പം ഉള്ള താരമാണ്. പല വൻ ഓഫറുകൾ വന്നിട്ടും കേരള ബ്ലാസ്റ്റേഴ്സിനൊപ്പം തന്നെ നിൽക്കാൻ തീരുമാനിച്ച താരം. എന്നാൽ ഇപ്പോൾ മാനേജ്മെന്റുമായി ജിങ്കൻ ഉടക്കിയതാണ് പുതിയ വഴിത്തിരിവിൽ എത്തിച്ചിരിക്കുന്നത് എന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു. ഐ എസ് എല്ലിലെ മൂന്നോളം ക്ലബുകളെ കേരള ബ്ലാസ്റ്റേഴ്സ് ജിങ്കനെ വിൽക്കാനായി സമീപിച്ചതായി റിപ്പോർട്ട് ഉണ്ട്.\nആരും വാങ്ങുന്നില്ല എങ്കിൽ ജിങ്കനുമായി സംസാരിച്ച് കരാർ അവസാനിപ്പിച്ച് താരത്തെ ഫ്രീ ഏജന്റ് ആക്കാനും കേരള ബ്ലാസ്റ്റേഴ്സ് ശ്രമിക്കുന്നുണ്ട്. കേരള ബ്ലാസ്റ്റേഴ്സിനായി ഏറ്റവും കൂടുതൽ മത്സരങ്ങൾ കളിച്ച താരമാണ് ജിങ്കൻ. ഈ സീസണിൽ കാര്യമായി തിളങ്ങാൻ കഴിഞ്ഞില്ല എങ്കിലും ഇപ്പോഴും ഇന്ത്യയിലെ ഏറ്റവും മികച്ച സെന്റർ ബാക്ക് ജിങ്കൻ തന്നെയാണ്.\nജിങ്കനെ മാത്രമല്ല സി കെ വിനീത്, ധീരജ് സിംഗ് എന്നിവരെയും കേരള ബ്ലാസ്റ്റേഴ്സ് റിലീസ് ചെയ്തേക്കും എന്ന് അഭ്യൂഹങ്ങൾ ഉണ്ട്.\nPrevious articleസോൾഷ്യാറിന്റെ മാഞ്ചസ്റ്റർ യുണൈറ്റഡ് ഇന്ന് ഓൾഡ് ട്രാഫോർഡിൽ\nNext articleനഷ്ടം രണ്ട് വിക്കറ്റ് മാത്രം, മെല്ലെയെങ്കിലും മെല്‍ബേണില് ഇന്ത്യ മികച്ച നിലയിലേക്ക്


നിലയ്ക്കലില് ഏഷ്യാനെറ്റിന് നേരെ നടന്നത് കരുതിക്കൂട്ടിയുള്ള ആക്രമണം, കിട്ടുന്നിടത്ത് വെച്ച് തല്ലാന് മറക്കരുതേ എന്ന് ആഹ്വാനം | Daily Indian Herald\nപമ്പ: ശബരിമലയിലെ സ്ത്രീ പ്രവേശനത്തില് സമരം രണ്ടാം ദിവസത്തിലേക്ക് കടക്കുമ്പോള് സമരം കൂടുതല് അക്രമാസക്തമാകുന്നു. മാധ്യമപ്രവര്‍ത്തകരെയടക്കം ആക്രമിക്കാനുള്ള ബോധപൂര്‍വ്വമായ ശ്രമം നിലയ്ക്കലിലും നടക്കുകയാണ്. വനിതാ മാധ്യമപ്രവര്‍ത്തകരോടാണ് കൂടുതലായും പ്രക്ഷോഭകാരികള് കലാപമുയര്‍ത്തുന്നത്. എന്നാല് അയ്യപ്പഭക്തരെന്ന ലേബലില് അക്രമം അഴിച്ചുവിടുന്നവരുടെ മുന്നില് വര്‍ധിത വീര്യത്തോടെയാണ് മാധ്യമപ്രവര്‍ത്തകര് തങ്ങളുടെ ജോലി ചെയ്യുന്നത്.\nകഴിഞ്ഞ ദിവസം നിലയ്ക്കലില് നടന്ന സംഘര്‍ഷത്തില് ഏഷ്യാനെറ്റ് ചാനലിലെ പ്രവര്‍ത്തകര്‍ക്ക് നേരെ അക്രമമുണ്ടായി. അവരുടെ ഡിഎസ്എന്‍ജി വാഹനം തകര്‍ക്കുകയും ക്യാമറ തകര്‍ക്കാന് ശ്രമം നടത്തുകയും ചെയ്തു. വനിതാ റിപ്പോര്‍ട്ടര്‍മാരടക്കമുള്ള റിപ്പോര്‍ട്ടര്‍മാരെ ഭക്തന്മാര് സംഘം ചേര്‍ന്ന് ആക്രമിക്കുകയും ചെയ്തിരുന്നു. എന്നാല് ഇത് ബോധപൂര്‍വ്വമാണെന്നതിനുള്ള തെളിവുകള് പുറത്തുവന്നിരിക്കുകയാണ്.\nസാമൂഹ്യമാധ്യമങ്ങളിലൂടെ ഏഷ്യാനെറ്റിനെതിരെ അക്രമം നടത്താന് ബിജെപി അനുകൂലികള് ആഹ്വാനം ചെയ്തിരുന്നതിന് തെളിവുമുണ്ട്. ” നിലയ്ക്കലില് സംഘര്‍ഷം ഉണ്ടാവുകയാണെങ്കില് ഏഷ്യാനെറ്റ് മാധ്യമ സംഘത്തെ കിട്ടുന്നിടത്ത് വെച്ച് തല്ലാന് മറക്കരുതേ..ഒരപേക്ഷയാണ്” എന്ന് ഉണ്ണിക്കൃഷ്ണന് നമ്പൂതിരി എന്നയാള് ഫേസ്ബുക്കിലൂടെ അഹ്വാനം ചെയ്തിട്ടുണ്ട്.\nഇരുന്നൂറ്റിയമ്പതിലേറെ പേരാണ് ഈ ആക്രമണ ആഹ്വാനം ഷെയർ ചെയ്തത്. ഏഷ്യാനെറ്റ് ന്യൂസിന്‍റെ സംപ്രേഷണം തടസ്സപ്പെടുത്താൻ വാട്സാപ്പ് ഗ്രൂപ്പുകളിൽ വ്യാപകപ്രചാരണവുമുണ്ടായി. അയ്യപ്പഭക്തരുടേതെന്ന പേരിൽ തുടങ്ങിയ വാട്സാപ്പ് ഗ്രൂപ്പുകളിലാണ് ചാനൽ സംപ്രേഷണം തടസ്സപ്പെടുത്താനുള്ളആഹ്വാനങ്ങൾ പ്രചരിച്ചത്. ‘അയ്യപ്പധർമസേന, കോഴിക്കോട്’ എന്ന വാട്സാപ്പ് ഗ്രൂപ്പിലാണ് 8891181193 എന്നനമ്പറിൽ നിന്ന് ചാനലിന്‍റെ തത്സമയ സംപ്രേഷണം തടസ്സപ്പെടുത്താൻ ഷനോജ് എന്ന ഐഡിയിലുള്ള ആൾ ആഹ്വാനം ചെയ്തത്. ഈ സന്ദേശവും വ്യാപകമായി പ്രചരിക്കപ്പെട്ടു. ഇതിന് തൊട്ടുപിന്നാലെയാണ് ഏഷ്യാനെറ്റ് ന്യൂസ് തത്സമയസംപ്രേഷണത്തിന് ഉപയോഗിക്കുന്ന ഡിഎസ്എൻജി വാഹനം നിലയ്ക്കലിൽ ആക്രമിയ്ക്കപ്പെട്ടത്.\nമീടൂ ഏഷ്യാനെറ്റിലും; ചീഫ് പ്രൊഡ്യൂസറിനെതിരെ ആരോപണം, പരാതി നല്‍കിയിട്ടും ചാനല് നടപടിയെടുത്തില്ലെന്ന് വെളിപ്പെടുത്തല് ഏഷ്യാനെറ്റ് ന്യൂസ് ചെയര്‍മാനും, എംപിയുമായ രാജീവ് ചന്ദ്രശേഖര് കായല് കയ്യേറിയതായി രേഖകള്; പായ്ച്ചിറ നവാസിന്റെ പരാതിയിലുള്ള അന്വേഷണം ഊര്‍ജിതം; വ്യക്തമായ രേഖകള് വിജിലന്‍സിന് നിങ്ങളുടെ വിരട്ടിൽ പണിനിർത്തി പോകാൻ വേറെ ആളെ അന്വേഷിക്കുക; തെറി പറഞ്ഞും അച്ഛന് വിളിച്ചും പേടിപ്പിക്കാമെന്ന് കരുതുന്ന സൈബർ സഖാക്കളേ, നിങ്ങൾക്ക് നല്ല നമസ്‌കാരം!..സൈബർ സഖാക്കളുടെ പൊങ്കാലയ്ക്ക് മറുപടിയുമായി വിനു.വി.ജോൺ രശ്മി നായര് ഏഷ്യാനെറ്റ് വെബ്ബില് ലേഖന പരമ്പര തുടങ്ങി; ആദ്യ ലേഖനം പ്രസിദ്ധീകരിച്ച് നിമിഷങ്ങള്‍ക്കകം സംഭവിച്ചത് ഏഷ്യനെറ്റില് ജോലിചെയ്യാന് ഇനി ദേശസ്‌നേഹം തെളിയിക്കണം ! രാജീവ് ചന്ദ്രശേഖറിന്റെ വിവാദ നിര്‍ദ്ദേശങ്ങള് പുറത്ത്


സില്‍ക്ക് റോഡ് പദ്ധതി ഇന്ത്യക്ക് തടയാനാവില്ലെന്ന് ചൈന | India-China\nസില്‍ക്ക് റോഡ് പദ്ധതി ഇന്ത്യക്ക് തടയാനാവില്ലെന്ന് ചൈന\nഒ.ബി.ഒ.ആര് പദ്ധതിയില് നിന്ന് ഇന്ത്യ സ്വയം പിന്മാറാന് ആഗ്രഹിക്കുന്ന സമയത്ത് തന്നെ അന്താരാഷ്ട്ര സമൂഹത്തില് നിന്ന് പദ്ധതിക്ക് വന് പിന്തുണ ലഭിച്ച് കൊണ്ടിരിക്കുകയാണ്\nPublished: Mar 20, 2017, 04:56 PM IST\nബീജിങ്: 'വൺ ബെല്‍റ്റ് വൺ റോഡ്' (ഒ.ബി.ഒ.ആര്) പദ്ധതി ഇന്ത്യക്ക് തടയാനാവില്ലെന്ന് ചൈനീസ് മാധ്യമം. ഇന്ത്യയുടെ എതിര്‍പ്പ് അവഗണിച്ച് പദ്ധതിയുടെ നിര്‍മ്മാണത്തിന് ആഗോള പിന്തുണ ലഭിച്ചിട്ടുണ്ടെന്നും ചൈനീസ് സര്‍ക്കാരിന്റെ കീഴിലുള്ള ഗ്ലോബല് ടൈംസ് വ്യക്തമാക്കി. ചൈനീസ് നയതന്ത്ര ഉദ്യോഗസ്ഥര് വെള്ളിയാഴ്ച യുഎന് സുരക്ഷാ കൗണ്‍സിലില് ആദ്യമായി പദ്ധതി പരാമര്‍ശിച്ചതിന് പിന്നാലെയാണിത്.\nഒ.ബി.ഒ.ആര് പദ്ധതിയില് നിന്ന് ഇന്ത്യ സ്വയം പിന്മാറാന് ആഗ്രഹിക്കുന്ന സമയത്ത് തന്നെ അന്താരാഷ്ട്ര സമൂഹത്തില് നിന്ന് പദ്ധതിക്ക് വന് പിന്തുണ ലഭിച്ച് കൊണ്ടിരിക്കുകയാണ്. ചൈനക്ക് അന്താരാഷ്ട്രതലത്തില് മതിപ്പ് ഉണ്ടാകുന്നത് ഇന്ത്യക്ക് നോക്കി കാണേണ്ടി വരുമെന്നും ഗ്ലോബല് ടൈംസ് പറയുന്നു.\nസില്‍ക്ക് റോഡ് എന്ന പേരില് അറിയപ്പെടുന്ന ഒ.ബി.ഒ.ആര് പദ്ധതിയുടെ ലക്ഷ്യം ചൈനയെയും മറ്റു പൂര്‍വേഷ്യന് രാജ്യങ്ങളെയും യൂറോപ്യന്-ആഫ്രിക്കന് സാമ്പത്തികമേഖലയുമായി ബന്ധിപ്പിക്കുകയെന്നതാണ്. പദ്ധതിക്ക് പിന്നില് പ്രവര്‍ത്തിക്കുന്ന രാജ്യങ്ങളില് ഇന്ത്യ ഇല്ല. ഈ സാമ്പത്തിക ഇടനാഴി പാക് അധീന കാശ്മീരിലൂടെ കടന്ന് പോകുന്നു എന്നതാണ് പദ്ധതിയില് ഇന്ത്യക്കുള്ള പ്രധാന എതിര്‍പ്പ്.\nകഴിഞ്ഞ വര്‍ഷം മെയ് 20ന് ഹോസ്റ്റിങില് നടന്ന അമ്പതോളം രാജ്യങ്ങളെ പങ്കെടുപ്പിച്ചുള്ള ഉച്ചകോടിയിലാണ് പദ്ധതിക്ക് തുടക്കം കുറിക്കുന്നത്. ഈ ഉച്ചകോടിയില് ഇന്ത്യയുടെ പ്രാതിനിധ്യം ഉണ്ടായിരുന്നില്ല. ഇന്ത്യയുടെയും ദക്ഷിണേഷ്യയുടെയും താല്‍പര്യത്തിനെതിരാണ് ഈ സാമ്പത്തിക ഇടനാഴിയെന്നായിരുന്നു ഇന്ത്യന് നിലപാട്. പാക് അധീന കശ്മീരിലൂടെ കടന്ന് പോകുന്ന ഇടനാഴി ഇന്ത്യന് പരമാധികാരം ലംഘിക്കുന്നതാണെന്ന ആശങ്ക നിരവധി തവണ ഇന്ത്യന് ഉദ്യോഗസ്ഥര് പ്രകടപ്പിച്ചിരുന്നു.\nചൈനീസ് ഉല്‍പന്നങ്ങള്‍ക്കു വിപണി തേടുന്നതിനൊപ്പം അന്താരാഷ്ട്രതലത്തില് കൂടുതല് സൈനികശക്തി ആര്‍ജിക്കാനും പദ്ധതിവഴി ചൈന ലക്ഷ്യമിടുന്നുണ്ട്.\nഇന്ത്യയുമായുള്ള ബന്ധം ശക്തിപ്പെടുന്നതായി ചൈന\nഅതിര്‍ത്തിപ്രശ്‌നം വലുതാക്കരുതെന്ന് ഇന്ത്യയോട് ചൈന\nഡോക്‌ലാം:ചൈന ലക്ഷ്യം വച്ചത് ഇന്ത്യയേയും ഭൂട്ടാനേയും തെറ്റിക്കാന് -ശിവശങ്കര് മേനോന്


സത്യസാക്ഷ്യം (ശഹാദത്ത് ) നിർവ്വഹിക്കുക | islamonlive\nHome/Columns/സത്യസാക്ഷ്യം (ശഹാദത്ത് ) നിർവ്വഹിക്കുക\nജമാല് കടന്നപ്പള്ളി 30/11/2019\n“അശ്ഹദു അൻലാഇലാഹ ഇല്ലല്ലാഹു വ അ ശ്ഹദുഅന്ന മുഹമ്മദുർറസൂലുല്ലാഹ്”(അല്ലാഹുവല്ലാതെ ദൈവമില്ല മുഹമ്മദ് അല്ലാഹുവിന്റെ ദൂതനാകുന്നു) എന്ന പരിശുദ്ധ വചനം മനസ്സിൽ ഉറപ്പിച്ച് നാവുകൊണ്ടുച്ചരിച്ച് പ്രവർത്തനം കൊണ്ട് ദൃഢീകരിക്കുമ്പോഴാണല്ലോ ഒരാൾ സത്യവിശ്വാസി ആയിത്തീരുന്നത്. അതിനർത്ഥം ഒരാൾ മുസ് ലിം ആവുന്നതോടെ തന്നെ അയാൾ ഇസ് ലാമിക പ്രവർത്തകനും ആയിത്തീരുന്നു എന്നാണ്. അഥവാ ഈ “കലിമ ” മൊഴിയുന്നതോടെ നാം വ്യക്തി,കുടുബം, സമൂഹം, രാഷ്ട്രം തുടങ്ങി ജീവിതത്തിന്റെ എല്ലാ മണ്ഡലങ്ങളിലും നന്മക്കും നീതിക്കും വേണ്ടി നിലകൊള്ളാൻ കടപ്പെട്ടിരിക്കുന്നു. അപ്പഴേ നമ്മിെലെ ഈമാനും ഇസ് ലാമും വളരുകയുള്ളു.\nനന്മകളിൽ ഏറ്റവും വലിയ നന്മ ഇസ് ലാം ആണ്. അതു കൊണ്ടു തന്നെ നാം ഉൾക്കൊണ്ട ഇസ് ലാമിനെ സഹോദര സമുദായാംഗങ്ങൾക്ക് പരിചയപ്പെടുത്തലാണ് ഏറ്റവും വലിയ ശഹാദത്ത്. അതോടൊപ്പം ചുറ്റുപാടും പരമാവധി ധാർമ്മിക വിശുദ്ധി ഉണ്ടാവേണ്ടതുണ്ട്. കുറ്റകൃത്യങ്ങൾ തഴച്ചുവളരുന്ന ഒരു സമൂഹത്തിൽ അവയുടെ വിപാടനം സാധ്യമാവാതെ ഇസ് ലാമിനെ നട്ടു നനക്കുക സാധ്യമല്ല. വിശ്വാസികൾ ഒരേ സമയം രണ്ടു തരത്തിലുളള പരിവർത്തനങ്ങൾക്കു വേണ്ടി പണിയെടുക്കേണ്ടവരാണ്. ഒന്ന് സ്വന്തത്തെ മാറ്റാൻ. മറ്റൊന്ന് സമൂഹത്തെ മാറ്റാൻ . ഇവ്വിധം മൊത്തത്തിൽ നടക്കേണ്ടുന്ന സർവ്വതോന്മുഖമായ പരിഷ്കരണ പ്രവർത്തനങ്ങളെ കുറിക്കാൻ വിശുദ്ധ ഖുർആൻ ഉപയോഗിച്ച പദമാണ് സത്യസാക്ഷ്യം എന്ന ശഹാദത്ത്. അല്ലാഹു പറയുന്നു: “അപ്രകാരം നിങ്ങളെ നാം ഒരു ശ്രേഷ്ഠ സമുദായമാക്കിയിരിക്കുന്നു. നിങ്ങൾ ജനങ്ങൾക്ക് സാക്ഷികളായിരിക്കാൻ വേണ്ടി. പ്രവാചകൻ നിങ്ങൾക്ക് സാക്ഷിയാവാൻ വേണ്ടിയും ” (അൽബഖറ: 143)\nഇതാണ് നമ്മുടെ യഥാർത്ഥ ജീവിത ലക്ഷ്യം. ഖേദകരമെന്നു പറയട്ടെ കലിമത്തു തൗഹീദ് ഉച്ചരിക്കുന്നതോടെ നമ്മുടെ മേൽ ഇത്രയും ഭാരിച്ച ഒരു ദൗത്യം വന്നു വീഴുന്നുണ്ടെന്ന വസ്തുത പോലും നാം വിസ്മരിച്ചിരിക്കുന്നു! (ഖുർആൻ പഠനത്തിൽ നിന്ന് സമുദായം അകന്നതാണ് ഇത്തരമൊരു ദുരന്തത്തിന് നിമിത്തമായത് ). സത്യം, നീതി, സഹവർത്തിത്വം, ക്ഷമ, വിശാല മനസ്കത, വിനയം, വിട്ടുവീഴ്ച, എളിമ, കാരുണ്യം തുടങ്ങിയ മൂല്യങ്ങൾ സ്വകാര്യ ജീവിതത്തിലെന്ന പോലെ സാമുഹിക സാംസ്കാരിക രാഷടീയ ജീവിതത്തിലഖിലം മുറുകെ പിടിക്കണമെന്നതാണ് ശഹാദത്തിന്റെ കാതൽ. പ്രവാചകനും സത്യവിശ്വാസികളും വെറും ഉപദേശകരല്ല. കേവലം പ്രഭാഷകരുമല്ല.പ്രത്യുത പറയുന്നത് സ്വജീവിതത്തിൽ പകർത്തുന്നവരാണ്.\nഇവ്വിധം നമ്മുടെ സത്യ സാക്ഷ്യജീവിതം നേരിട്ടനുഭവിക്കുന്ന നാനാജാതി മതസ്ഥർക്കും മതരഹിതർക്കും മനുഷ്യമനസ്സിനെയും പൊതുജീവിതത്തെയും ശുദ്ധീകരിക്കാനുളള ഇസ് ലാമിന്റെ കഴിവ് അനുഭവിക്കാൻ സാധിക്കുന്നു. നബിയുടെ ദൗത്യത്തെ കുറിക്കാൻ ഖുർആൻ വ്യാപകമായി ഉപയോഗിച്ച പദമാണ് ശാഹിദ് എന്നത് നമ്മുടെ ഉത്തരവാദിത്വം വർധിപ്പിക്കുന്നു. അഥവാ പ്രവാചകനെ അഭിസംബോധന ചെയ്യാൻ അല്ലാഹു ഉപയോഗിച്ചപദം കൊണ്ട് തന്നെ മുസ് ലിംകളെയും അഭിസംബോധന ചെയ്യുമ്പോൾ അതിനർത്ഥം പ്രവാചകൻ നിർവ്വഹിച്ച അതേ ദൗത്യം നമ്മളും നിർവ്വഹിക്കണമെന്നാണല്ലോ.


പ്രിയങ്ക പ്രസംഗിക്കുന്നിതിനിടെ സ്ത്രീ മുദ്രാവാക്യം മുഴക്കി. പിന്നാലെ പ്രിയങ്ക പ്രസംഗം നിര്‍ത്തുകയായിരുന്നു.\nകര്‍ഷക സമരത്തിനെതിരെയുള്ള പ്രസംഗത്തിനിടെ ബലാത്സംഗത്തിന് ഇരയായ പെണ്‍കുട്ടിയുടെ അമ്മയുടെ കണ്ണീരിലും വാക്കുകളിലും പ്രസംഗം പാതിവഴിക്ക് വെച്ച് നിര്‍ത്തി കോണ്‍ഗ്രസ് നേതാവ് പ്രിയങ്ക ഗാന്ധി. അമ്മയുടെ പരാതി കേള്‍ക്കുകയും ഉടനടി പരിഹാര നടപടികള്‍ക്ക് നിര്‍ദ്ദേശം നല്‍കുകയും ചെയ്തു. ഉത്തര്‍പ്രദേശിലെ മഥുരയിലാണ് സംഭവം.\nവേദിയില് പ്രിയങ്ക ഗാന്ധി പ്രസംഗിക്കുന്നതിനിടെ ഒരു സ്ത്രീ ഉച്ചത്തില് മകള്‍ക്ക് നീതി ആവശ്യപ്പെട്ട് മുദ്രാവാക്യം വിളിക്കുകയായിരുന്നു. കോണ്‍ഗ്രസ് അധികാരത്തിലുള്ള രാജസ്ഥാനില് നിന്നുള്ളതാണ് ഈ അമ്മ. ഉത്തര്‍പ്രദേശുമായി അതിര്‍ത്തി പങ്കിടുന്ന രാജസ്ഥാനിലെ ഭരത്പുതില് വെച്ചാണ് ഇവരുടെ മകള് ബലാത്സംഗത്തിനിരയായത്. പ്രിയങ്ക ഗാന്ധി പ്രസംഗത്തിനെത്തുന്നുണ്ടെന്ന് അറിഞ്ഞാണ് ഇവര് തന്റെ പ്രതിഷേധം അറിയിച്ചത്.\nപ്രിയങ്ക പ്രസംഗിക്കുന്നിതിനിടെ സ്ത്രീ മുദ്രാവാക്യം മുഴക്കി. പിന്നാലെ പ്രിയങ്ക പ്രസംഗം നിര്‍ത്തുകയായിരുന്നു. ശേഷം, ഇവരോട് നേരിട്ട് സംസാരിക്കുകയും ചെയ്തു. സംഭവങ്ങള് കേട്ട ശേഷം ഉടന്‍തന്നെ രാജസ്ഥാന് മുഖ്യമന്ത്രി അശോക് ഗെഹ്ലോട്ടിനെ പ്രിയങ്ക ഫോണില് വിളിക്കുകയും ബലാത്സംഗത്തിനരയായ പെണ്‍കുട്ടിക്ക് അടിയന്തര സഹായമെത്തിക്കാന് നിര്‍ദേശം നല്‍കുകയുമായിരുന്നു.


സംസ്ഥാനത്ത് വരും ദിവസങ്ങള് നിര്‍ണായകം, മരണനിരക്ക് ഉയരാന് സാധ്യത: കെ.കെ ശൈലജ | Newsthen l The news interactive\nNews Then 27 September 2020\tNo Comments covid 19k.k shylaja teacherkerala\nതിരുവനന്തപുരം: സംസ്ഥാനത്ത് ദിനംപ്രതി കോവിഡ് രോഗികളുടെ എണ്ണം വര്‍ധിച്ചു കൊണ്ടിരിക്കുന്നതായാണ് കാണാന് സാധിക്കുന്നത്. ഈ സാഹചര്യത്തില് കൂടുതല് വിവരങ്ങളുമായി ആരോഗ്യമന്ത്രി കെ.കെ ശൈലജ. സംസ്ഥാനത്ത് വരും ദിവസങ്ങള് നിര്‍ണായകമാണെന്നും മരണനിരക്ക് ഉയരാന് സാധ്യതയെന്നും ശൈലജ ടീച്ചര് പറഞ്ഞു.\nഒരു ഘട്ടത്തില് കോവിഡ് പ്രതിരോധത്തില് കേരളം ഏറെ മുന്നോട്ട് പോയിരുന്നു. സമരങ്ങള് കൂടിയതോടെ കേസുകളും കൂടി. പല രാജ്യങ്ങളും വീണ്ടും അടച്ചുപൂട്ടല് നടപ്പാക്കേണ്ട സാഹചര്യത്തിലാണ്. വീണ്ടും പൂര്‍ണ്ണ അടച്ചു പൂട്ടല് ഉണ്ടാകുന്ന സാഹചര്യം ഒഴിവാക്കാനാണ് സംസ്ഥാനം ശ്രമിക്കുന്നത്. എന്നാല് ജനങ്ങള് ഒരു രീതിയിലും സഹകരിച്ചില്ലെങ്കില് മറ്റ് വഴികള് ഇല്ലാതെ വരുമെന്നും മന്ത്രി കൂട്ടിച്ചേര്‍ത്തു.\nസംസ്ഥാനത്ത് ആകെ ഒരു ലക്ഷത്തി അറുപത്തിയേഴായിരത്തിലേറെ പേര്‍ക്കാണ് രോഗം സ്ഥിരീകരിച്ചിരിക്കുന്നത്. ഇതില് ഒരു ലക്ഷത്തിപതിനാലായിരം പേര് ഇതുവരെ രോഗമുക്തരായി.\nകേരളത്തില് മരണനിരക്ക് മറ്റ് സംസ്ഥാനങ്ങളുമായി താരതമ്യം ചെയ്യുമ്പോള് വളരെ കുറവാണ്. 656 പേരാണ് ഇതുവരെ കേരളത്തില് മരണത്തിന് കീഴടങ്ങിയത്. 20-40 ഇടയില് ഉള്ളവര്‍ക്കാണ് കൂടുതല് രോഗം ബാധിച്ചതെങ്കിലും മരിച്ചവരില് 72% പേരും 60 വയസിന് മുകളില് പ്രായമുള്ളവരാണ്. ജനസാന്ദ്രതയും പ്രായമായവരുടെ എണ്ണം കൂടിയതും ജീവിത ശൈലി രോഗികള് കൂടിയതും കേരളത്തില് വലിയ പ്രതിസന്ധിയാണെന്നും ആരോഗ്യമന്ത്രി കൂട്ടിച്ചേര്‍ത്തു.\nPrevious Previous post: ഗൂഗിളിന് ഇന്ന് 22-ാമത് ജന്മദിനം\nNext Next post: കലാഭവന് സോബിയുടെ നുണപരിശോധന വീണ്ടും നടത്തും


മലയില് ക്രിമിനലുകള് എത്തിയെങ്കില് ആഭ്യന്തര വകുപ്പിന്റെ പരാജയമെന്ന് ശ്രീധരന് പിള്ള: ഇടപെട്ടത് സംഘര്‍ഷം ഒഴിവാക്കാനെന്ന് വല്‍സന് തില്ലങ്കേരി - ഇ വാർത്ത | evartha\nമലയില് ക്രിമിനലുകള് എത്തിയെങ്കില് ആഭ്യന്തര വകുപ്പിന്റെ പരാജയമെന്ന് ശ്രീധരന് പിള്ള: ഇടപെട്ടത് സംഘര്‍ഷം ഒഴിവാക്കാനെന്ന് വല്‍സന് തില്ലങ്കേരി\nരാജ്യംകണ്ട ഏറ്റവും വലിയ മനുഷ്യാവകാശ ധ്വംസനമാണ് ശബരിമലയില് പോലീസിനെ അണിനിരത്തി കേരള സര്‍ക്കാര് നടത്തിയതെന്ന് ബിജെപി സംസ്ഥാന അധ്യക്ഷന് ശ്രീധരന് പിള്ള. ശബരിമലയിലെത്തിയവര്‍ക്ക് മുറികളും കുടിവെള്ളവും സഞ്ചാര സ്വാതന്ത്ര്യവും നിഷേധിക്കപ്പെട്ടു.\nസമാധനത്തോടെ ദര്‍ശനം നടത്താന് വിശ്വാസികള്‍ക്ക് സാധിച്ചില്ല. ദൈനംദിന കാര്യങ്ങളില് കടന്നുകയറിയതിന് സര്‍ക്കാര് മാപ്പ് ചോദിക്കണം. മനുഷ്യാവകാശ ലംഘനം സംബന്ധിച്ച് കേന്ദ്ര മനുഷ്യവകാശ കമ്മീഷന്റെ മുന്നില് ബിജെപി പരാതി നല്‍കിയിട്ടുണ്ട്.\nകഴിഞ്ഞ ദിവസം ക്രമസമാധനത്തെ സംബന്ധിച്ച് ഗവര്‍ണറെ കണ്ട് പരാതി നല്‍കിയിട്ടുണ്ടെന്നും അദ്ദേഹം പറഞ്ഞു. ആചാരക്രമവും ഈശ്വര വിശ്വാസവും ഇല്ലാതാക്കണമെന്ന കാഴ്ച്ചപ്പാടോടെയാണ് സര്‍ക്കാരിന്റെ പ്രവര്‍ത്തനം. മതപരമായ ആചാരങ്ങള് സംഘടിപ്പിക്കാനോ അനുവര്‍ത്തിക്കാനോ പാടില്ല എന്നത് കേരളത്തിലെ പാര്‍ട്ടി പ്രവര്‍ത്തകര് ലംഘിക്കുന്നുവെന്ന് സിപിഎമ്മിന്റെ കോയമ്പത്തൂര് പാര്‍ട്ടി കോണ്‍ഗ്രസിലെ പ്രമേയവും പ്രചാരണവുമാണ്.\nഅതിന്റെ ഭാഗമാണ് ശബരിമലയിലെ നടപടിയെന്ന് ഞങ്ങള് സംശയിക്കുന്നുവെന്നും ശ്രീധരന് പിള്ള പറഞ്ഞു. ക്രിമിനലുകള് ശബരിമലയില് കയറിയെങ്കില് അത് ആഭ്യന്തര വകുപ്പിന്റെ പരാജയമാണ്. മാധ്യമപ്രവര്‍ത്തകരെ ആക്രമിച്ചെങ്കില് കുറ്റക്കാര്‍ക്കെതിരെ നടപടിയെടുക്കണമെന്നും ശ്രീധരന് പിള്ള പറഞ്ഞു.\nഅതേസമയം, സംഘര്‍ഷമുണ്ടാകുമ്പോള് അത് ഒഴിവാക്കാന് നേതൃത്വത്തിനു ചുമതലയുണ്ടെന്നും അതുകൊണ്ടാണു തൃശൂര് സ്വദേശിനി ലളിതാ രവി ശബരിമലയിലെത്തിയ സമയത്തു ഭക്തര്‍ക്ക് ആവശ്യമായ നിര്‍ദേശങ്ങള് നല്‍കിയതെന്നും ആര്‍എസ്എസ് നേതാവ് വല്‍സന് തില്ലങ്കേരി പറഞ്ഞു.\nപൊലീസ് പരാജയപ്പെട്ടിട്ടില്ല. പൊലീസിനെ സഹായിക്കാനാണു ഭക്തജനങ്ങള് അങ്ങനെ ചെയ്തത്. എല്ലാവരും ചേര്‍ന്നാണു ശബരിമലയില് സമാധാനം ഉണ്ടാക്കിയത്- തില്ലങ്കേരി പറഞ്ഞു. ആരോ മൈക്ക് തന്നശേഷം ഭക്തകരോടു ശാന്തരാകണമെന്നു പറയാന് ആവശ്യപ്പെട്ടതുകൊണ്ടാണു മൈക്കുപയോഗിച്ചതെന്നും അദ്ദേഹം പറഞ്ഞു.\nപതിനെട്ടാം പടി ചവിട്ടിയത് ഇരുമുടിക്കെട്ടുമായാണ്. സംശയമുണ്ടെങ്കില് ആര്‍ക്കും വീഡിയോ ദൃശ്യങ്ങള് പരിശോധിക്കാം. ഇരുമുടിക്കെട്ടുമായി പടികയറി മുകളിലെത്തിയപ്പോഴാണു താഴെ വലിയ പ്രശ്‌നം നടക്കുന്നതായി കാണുന്നത്. ആദ്യം ഇരുമുടിക്കെട്ട് കയ്യില് വച്ചുകൊണ്ടു തന്നെ എല്ലാവരോടും ശാന്തരാകാന് ആവശ്യപ്പെട്ടു.\nഅതിനുശേഷം ഇരുമുടികെട്ട് അടുത്തു നിന്നയാള്‍ക്കു കൊടുത്തശേഷം എല്ലാവരെയും രണ്ടു കയ്യും ഉയര്‍ത്തി ശാന്തമാകാന് ആവശ്യപ്പെട്ടതാണ്. അയ്യപ്പഭക്തനായ താന് ആചാരലംഘനം നടത്തിയെന്നു പറയുന്ന അവാസ്തവമായ പ്രചാരണം വേദനയുണ്ടാക്കുന്നുവെന്നും വല്‍സന് തില്ലങ്കേരി കൂട്ടിച്ചേര്‍ത്തു.


“അരി കഴുകിയ വെള്ളം ഇനി ആരും കളയില്ല ഈ വീഡിയോ ഒരു തവണ കണ്ടാൽ 😱😱 കിടിലൻ ഉപയോഗം 😍👌” കൃഷി നല്ല രീതിയിൽ പ്രോത്സാഹിപ്പിക്കുന്ന ഒരു കാലഘട്ടമാണ് ഇപ്പോൾ ഉള്ളത്. ആവശ്യം വേണ്ട വളം ലഭ്യമാക്കുകയാണ് എങ്കിൽ പച്ചക്കറികൾ നല്ലതുപോലെ തഴച്ചു വളരും എന്ന കാര്യത്തിൽ യാതൊരു സംശയവും വേണ്ട. പച്ചക്കറികൾക്കുള്ള ഒരു കിടിലൻ വളം നമുക്കിവിടെ പരിചയപ്പെടാം.\nനമ്മൾ എന്നും വീട്ടിൽ ചോറ് വെക്കാറുള്ളവരാണല്ലോ? ചോറ് വെക്കുന്ന അരി കഴുകിയ വെള്ളം ഉണ്ടെങ്കിൽ ചെടികൾക്കുള്ള നല്ലൊരു ഫെർട്ടിലൈസർ ആയി ഇത് ഉപയോഗിക്കാവുന്നതാണ്. മട്ട അരി കഴുകിയ വെള്ളം ആണ് ഉപയോഗിക്കുന്നത് എങ്കിൽ ഏറെ ഗുണപ്രദം ആണ്. അതിൽ ധാരാളം പ്രോട്ടീൻ അടങ്ങിയിട്ടുണ്ട്. ഇത്തരത്തിൽ അരി കഴുകിയ വെള്ളം ചെടികളിൽ ഒഴിക്കുന്നത് കീടബാധ തടയുവാൻ സഹായിക്കും.\nകൃഷിയിൽ കൂടെ മറ്റു പല കാര്യങ്ങൾക്കും അരി കഴുകിയ വെള്ളം ഉപയോഗിക്കാവുന്നതാണ്. കഞ്ഞിവെള്ളത്തെക്കാൾ ഏറെ മികച്ചതാണ് അരി കഴുകിയ വെള്ളം ഉപയോഗിക്കുന്നത്. ചർമ്മവും മുടിയും സംരക്ഷിക്കുന്നതിനും അരി കഴുകിയ വെള്ളം ഉപയോഗിക്കാവുന്നതാണ്. മികച്ച ഫെയ്‌സ് ടോണർ ആയും അരി കഴുകിയ വെള്ളം ഉപയോഗിക്കാറുണ്ട്. എണ്ണയുടെ ആറ് തുള്ളി ഒരു കപ്പ് അരി വെള്ളത്തിൽ കലർത്തി മുടി കഴുകുന്നത്\nമുടി വളരുവാൻ സഹായിക്കും. കൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Malus tailoring class in Sharjah എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


Iduki: Landslide reported from Peerumedu, flood like situation in Elappara | മഴ കനക്കുന്നു.. പീരുമേട്ടിൽ ഉരുൾപൊട്ടൽ, ഏലപ്പാറയിൽ വെള്ളപ്പൊക്കം, ജാഗ്രതാ നിർദേശം.. - Malayalam Oneindia\nPublished: August62020, 23:33 [IST]\nഇടുക്കി: കനത്ത മഴ തുടരുന്നതോടെ സംസ്ഥാനത്ത് വ്യാപക നാശം. ഇടുക്കി ജില്ലയിലെ പീരുമേട്ടിൽ ഉരുൾപൊട്ടലുണ്ടായിട്ടുണ്ട്. ഏലപ്പാറ, കോഴിക്കാനം, അണ്ണൻതമ്പി മല, മേമല എന്നീ തോട്ടങ്ങളിലാണ് ഉരുൾപൊട്ടിയത്. അതേ സമയം ഏലപ്പാറയിൽ തോട് കവിഞ്ഞ് ഒഴുകിയതോടെ വെള്ളപ്പൊക്കവും ഉണ്ടായിട്ടുണ്ട്. നിരവധി വീടുകളിലേക്കും ഇതോടെ വെള്ളം കയറി. ഈ ഭാഗങ്ങളിൽ താമസിച്ചുവരുന്ന കുടുംബങ്ങളെ ഇതോടെ മാറ്റിപ്പാർപ്പിച്ചിട്ടുണ്ട്. പീരുമേട്ടിൽ ഉരുൾപൊട്ടലുണ്ടായതോടെയാണ് തോട്ടിലേക്ക് വെള്ളം ഇരച്ചെത്തുന്നത്. ഇതെത്തുടർന്ന് ഏലപ്പാറ ജംങ്ഷനിൽ മൂന്നടിയോളം വെള്ളം ഉയരുകയും ചെയ്തിട്ടുണ്ട്.\nവെള്ളത്തിനൊപ്പം മണ്ണും ഒഴുകിയെത്തിയതോടെ കെകെ റോഡിൽ ഗതാഗതം തടസ്സപ്പെടുകയും ചെയ്തിരുന്നു. ഇടുക്കി- ഏലപ്പാറ- വാഗമൺ റൂട്ടിൽ നല്ലതണ്ണ പാലത്തിന് സമീപത്ത് മലവെള്ളപ്പാച്ചിലുണ്ടാതതോടെ കാർ ഒഴുകിപ്പോവുകയും ചെയ്തിരുന്നു. കാറിലുണ്ടായിരുന്ന രണ്ട് യുവാക്കൾക്കായി തിരച്ചിൽ ആരംഭിച്ചെങ്കിലും പ്രതികൂല കാലാവസ്ഥയെത്തുടർന്ന് തിരച്ചിൽ നിർത്തിവെച്ചിട്ടുണ്ട്.\nസംസ്ഥാനത്ത് ശക്തമായ മഴ തുടരുമെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. മലപ്പുറം ജില്ലയിൽ വെള്ളിയാഴ്ച റെഡ് അലർട്ടാണുള്ളത്. അതേ സമയം എറണാകുളം, പാലക്കാട്, കോഴിക്കോട്, കണ്ണൂർ, കാസർഗോഡ്, വയനാട്, തൃശ്ശൂർ ജില്ലകളിൽ നാളെ ഓറഞ്ച് അലർട്ടാണുള്ളത്. നിന്ന് പുലർച്ചെ പെയ്ത മഴയിൽ കേരളത്തിലെ പല ജില്ലകളിലും നാശനഷ്ടമുണ്ടായിട്ടുണ്ട്. മലബാറിന് പുറമേ തിരുവനന്തപുരം, കൊല്ലം, തൃശൂർ എന്നീ ജില്ലകളിലാണ് കനത്ത മഴ പെയ്തത്.\nകോട്ടയം പൂഞ്ഞാറിൽ മീനച്ചിലാർ കരകവിഞ്ഞൊഴുകിയിരുന്നു. വൈകിട്ട് ആറുമണിയോടെയാണ് മീനച്ചിലാറ്റിലേക്ക് വെള്ളപ്പാച്ചിലുണ്ടായത്. മുണ്ടക്കയത്തിന് സമീപത്തുള്ള ഏന്തയാർ, ഇടംകാട്, കുട്ടിക്കൽ എന്നീ മേഖലകളിലും പുല്ലകയാർ കരകവിഞ്ഞ് ഒഴുകുന്നുമുണ്ട്. പത്തനതിട്ട ജില്ലയിലെ മലയോര മേഖലയിലും ശക്തമായ മഴ തുടരുകയാണ്. ഇതോടെ മൂഴിയാർ ഡാമിന്റെ മൂന്ന് ഷട്ടറുകൾ ഉയർത്തുമെന്ന് അറിയിപ്പ് നൽകിയിട്ടുണ്ട്. കക്കാട്ട് ആറിലേക്കാണ് വെള്ളം ഒഴുക്കി വിടുന്നത്. നിലവിലെ സാഹചര്യത്തിൽ പമ്പാ നദിയുടെ തീരപ്രദേശങ്ങായ മാന്നാർ, തിരുവൻവണ്ടൂർ, പാണ്ടനാട്, എടത്വാ, ചെറുതന, ചെങ്ങന്നൂർ മുനിസിപ്പാലിറ്റി, ചെന്നിത്തല, തൃപ്പെരുന്തുറ, വീയപുരം, കുമാരപുരം എന്നിവിടങ്ങളിലെ ജനങ്ങൾക്ക് ജാഗ്രതാ നിർദേശം നൽകിയിട്ടുണ്ട്. നദികളിൽ ഇറങ്ങരുതെന്നും ആലപ്പുഴ ജില്ലാ കളക്ടർ അറിയിപ്പ് നൽകിയിട്ടുണ്ട്.\nഇടുക്കിയോട് ചേർന്ന് കിടക്കുന്ന എറണാകുളം ജില്ലയുടെ കിഴക്കൻ മേഖലയിലും മഴ ശക്തമായി തുടരുന്നുണ്ട്. പുഴകളിലെ ജലനിരപ്പ് ഉയർന്നതോടെ കോതമംഗലത്ത് ആദിവാസികളുടെ പാർപ്പിടങ്ങൾ ഒറ്റപ്പെട്ട നിലയിലാണുള്ളത്. താഴ്ന്ന പ്രദേശങ്ങളിൽ പലയിടങ്ങളിലും വെള്ളം കയറുകയും ചെയ്തിട്ടുണ്ട്. മഴ ശക്തമായതിന് പിന്നാലെ മൂവാറ്റുപുഴയാറിലും തൊടുപുഴയാറിലും കോതമംഗലം പുഴയിലും ഒരു പോലെ ജലനിരപ്പ് ഉയർന്നിരുന്നു. ബുധനാഴ്ച രാത്രിയിൽ ഫ്ലഡ് ലെവൽ വരെയും വെള്ളമുയർന്നിരുന്നു. എന്നാൽ വെള്ളം താഴ്ന്നതോടെ ഭീതി അകലുകയായിരുന്നു.\nകനത്ത മഴ തുടരുന്ന സാഹചര്യത്തിൽ നീരൊഴുക്ക് ശക്തമായതോടെ ലോവർ പെരിയാർ, കല്ലാർകൂട്ടി എന്നീ അണക്കെട്ടുകളുടെ മുഴുവൻ ഷട്ടറുകളും തുറന്നിട്ടുണ്ട്. ഇതോടെ പെരിയാർ, മുതിരപ്പുഴയാർ എന്നിവയുടെ കരകളിൽ താമസിക്കുന്നവർക്ക് ജില്ലാ കളക്ടർ അതീവ ജാഗ്രതാ നിർദേശം നൽകിയിട്ടുണ്ട്. വൈകിട്ട് ഏഴ് മണിയോടെയാണ് ജില്ലാ കളക്ടർ എസ് സുഹാസിന്റെ പ്രഖ്യാപനം. ഭൂതത്താൻ കെട്ട് തടയണയുടെ ഷട്ടറുകൾ തുറന്നതോടെ പെരിയാറിലെ ജലനിരപ്പും ഉയർന്നിട്ടുണ്ട്. അതേ സമയം നീരൊഴുക്ക് ശക്തമായ സാഹചര്യത്തിൽ മുൻകരുതൽ നടപടികളുടെ ഭാഗമായി പൊൻമുടി അണക്കെട്ടിന്റെ ഷട്ടറും വെള്ളിയാഴ്ച തുറക്കും. രാവിലെ പത്ത് മണിയോടെ ഷട്ടർ തുറക്കുമെന്നാണ് അറിയിപ്പ്. ഷട്ടർ30 സെന്റീമീറ്റർ വീതം ഉയർത്തി 65 ക്യൂമെക്സ് വെള്ളം പന്നിയാർ പുഴയിലേക്ക് ഒഴുക്കിവിടും.\nഇടുക്കിയില് 562 ബൂത്തുകളില് വെബ് കാസ്റ്റിങ്; കളക്ട്രേറ്റില് കണ്‍ട്രോള് റൂം, സര്‍വ സജ്ജം\nഇടുക്കി ജില്ലയില് 1292 ബൂത്തുകള്; പോളിങ് നാളെ രാവിലെ7മുതല്, കൊറോണ രോഗികള്‍ക്ക് വൈകീട്ട്6മുതല്\nഇടുക്കി ജില്ലയില് 8.88 ലക്ഷം വോട്ടര്‍മാര്; കൂടുതല് സ്ത്രീകള്, ട്രാന്‍സ്‌ജെന്റേഴ്‌സ് 4\nപത്തിൽ താഴേ മാത്രം വോട്ടുകൾ; എങ്കിലും കാടിനുള്ളിലെ ഈ ബൂത്ത് തിരഞ്ഞെടുപ്പിന് ഒരുങ്ങി കഴിഞ്ഞു\nkerala rain monsoon wind climate weather district collector kothamangalam dam കോതമംഗലം കാറ്റ് കാലാവസ്ഥ ernakulam idukki flood car കോട്ടയം ഇടുക്കി ആലപ്പുഴ വെള്ളപ്പൊക്കം kerala flood\nIduki: Landslide reported from Peerumedu, flood like situation in Elappara\nStory first published: Thursday, August 6, 2020, 23:33 [IST]


എന്താണ് സ്മൃതിനാശം / സ്മൃതിക്ഷയം? ഓർമ്മ പലതരമുണ്ടോ ? ഓർമ്മകൾ എങ്ങനെയാണ് തെളിഞ്ഞു വരുന്നത് ?\n– ഡോ. എം. സി. വിജയചന്ദ്രദാസ്\nശ്രീ ശങ്കരാ ആയുര്‍വ്വേദ വൈദ്യശാല,\nഓർമശക്തി കുറഞ്ഞുവരുന്നതിനാണ് സ്മൃതിക്ഷയം എന്ന് പറയുന്നത്. പ്രായാധിക്യത്തിനനുസരിച്ചോ, മറ്റു പല കാരണങ്ങളാലോ താത്കാലികമായി ഒരു ഓർമക്കുറവു വരുന്നതിനെ സ്മൃതിക്ഷയമായി കണക്കാക്കാൻപാടില്ല.\nഓർമയിൽ വളരെയധികം കുറവ്, ക്രമേണയുള്ള നാശം കണ്ടെത്താൻ കഴിഞ്ഞാൽ മാത്രം അതിനെ സ്മൃതിക്ഷയമായി കണക്കാക്കാം.\nസ്മൃതി എന്നാൽ എന്താണ്?\nപഠിച്ചിട്ടുള്ളതോ അനുഭവിച്ചിട്ടുള്ളതോ ആയ കാര്യങ്ങൾ വീണ്ടും ആഗ്രഹ പ്രകാരമോ മറ്റേതെങ്കിലും പ്രേരണയാലോ മനസ്സിൽ എത്തുന്നതിനാണ് സ്മൃതി എന്നു പറയുന്നത്.\nഇങ്ങനെ ലഘുവായി പറയാമെങ്കിലും വളരെ സങ്കീർണമായ നാഡീ രാസപ്രവർത്തനങ്ങൾ മസ്തിഷ്കത്തിൽ നടക്കുക വഴിയാണ് ഓരോ ലഘുവായ ഓർമ്മയും തെളിയുന്നത്.\nകാഴ്ച, കേഴ്വി, സ്വാദ്, ഗന്ധം, സ്പർശം, ചിന്ത, സങ്കൽപം, വികാരം തുടങ്ങിയവയുടെയെല്ലാം പുനരാവിഷ്കാരം ഓർമ്മയായി രൂപപ്പെടുന്നു.\nഓർമ്മ പ്രധാനമായും രണ്ടു തരമുണ്ട്. ഹ്രസ്വ നേരത്തേക്കുള്ള ഓർമ്മയും, ദീർഘകാലാനുബന്ധിയായ ഓർമ്മയും. ഫോൺ ചെയ്യാൻ തൽകാലത്തേക്ക് ഓർത്തുവയ്ക്കുന്ന ഒരു നമ്പരോ ഉടനെ വാങ്ങിയ ഒരു സാധനത്തിൻ്റെ വിലയോ നാം അൽപനേരത്തേക്ക് ഓർത്തുവയ്ക്കുന്നത് ഹ്രസ്വകാലാനുബന്ധിയാണ്.\nഎന്നാൽ ദീർഘ സ്മൃതികളാകട്ടെ മനസ്സിൽ ശക്തമായി രേഖപ്പെടുത്തിയിട്ടുള്ളവയാണ്.\nമിക്കവാറും ഈ ഓർമ്മകൾ നമുക്കുപ്രധാനപ്പെട്ടവയായിരിക്കും. ഉദാഹരണമായി നമുടെകുടുംബത്തെ സംബന്ധിച്ചതോ സുഹൃത്തുക്കളെസംബന്ധിച്ചതോ ആയ കാര്യങ്ങൾ, തൊഴിൽപരമോ, പഠനപരമോ ആയ കാര്യങ്ങൾ, നമ്മുടെ മനസ്സിനെ ആഴത്തിൽസ്പർശിച്ചിട്ടുള്ള സംഭവങ്ങൾ, വ്യക്തികൾ, സ്ഥലങ്ങൾ, ദിനങ്ങൾ ഇവയൊക്കെ നീണ്ടുനിൽക്കുന്ന ഓർമ്മകളാണ്.\nഓർമ്മകൾ എങ്ങനെയാണ് തെളിഞ്ഞു വരുന്നത്?\nഅനുഭവങ്ങളെ സ്മൃതിയായി തിരിച്ചു വിളിക്കുന്നതിന് പ്രേരക ഘടകങ്ങൾ ആവശ്യമാണ്. ചിലത് ശ്രമിച്ച് ഓർത്തെടുക്കേണ്ടതുണ്ട്. എന്നാൽ മറ്റുചില ഓർമ്മകൾ തനിയെ ഒഴുകിവരും. ചില സാഹചര്യങ്ങളോ സന്ദർഭമോ മതി പ്രേരകമായിട്ട്.\nആരോഗ്യവും ഓർമ്മയുമായിട്ട് ബന്ധമുണ്ടോ?\nശാരീരികവും മാനസികവുമായ ആരോഗ്യം തികഞ്ഞ വ്യക്തിയിൽ ഏകാഗ്രതയോടെയും ആസ്വാദ്യകരവുമായി രേഖപ്പെടുത്തപ്പെട്ട അനുഭവങ്ങൾ പൂർണ്ണതയോടെ ഓർമ്മിക്കപ്പെടും. വൈകാരികമായി ആഴത്തിൽ സ്പർശിക്കപ്പെട്ടവയും ഇങ്ങനെ തന്നെയാണ്.\nസ്മൃതിക്ഷയം സംഭവിക്കുന്നത് എങ്ങനെയാണ്?\nഭാവനയുടെ പോരായ്മ, ഉദ്ബോധന സാമഗ്രികളുടെ ന്യൂനത, അയഥാർത്ഥമായ അനുഭവങ്ങൾ ഇവയൊക്കെയും സ്മൃതിക്ഷയത്തിനു കാരണമാണ്. മനസ്സ് പഞ്ചഭൂതാത്മകമാണ്.\nമനസ്സിന് മൂന്ന് ഗുണങ്ങളാണ് –\nശാന്ത ഗുണ പ്രധാനമായ സത്വഗുണത്തിന്റെ വൃദ്ധിയിൽ മനസ്സിന്റെ പ്രവർത്തനങ്ങൾ ശ്രേഷ്ഠമാകുന്നു. എന്നാൽ രജസ്സ് ദുഖാത്മകവും തമസ്സ് അലസതയുമാണ്. ഇവ രണ്ടും ഓർമ്മയെ ദുഷിപ്പിക്കുന്നതാണ്.\nസത്വഗുണ പ്രധാനമായ ആഹാര ശൈലിയും ജീവിത ശൈലിയും മനസ്സിൻ്റെ ആരോഗ്യത്തിനും ശരിയായ പ്രവർത്തനത്തിനും കാരണമാകുന്നു. എന്നാൽ ശരിയല്ലാത്ത ആഹാര ജീവിത ശൈലികൾ സ്മൃതിക്ഷയത്തിനു കാരണമാകും.\nസ്മൃതിക്ഷയത്തിൻ്റെ കാരണങ്ങൾ വാർദ്ധക്യത്തിലെ മസ്തിഷ്ക കോശങ്ങളുടെ അപചയവും കാര്യങ്ങൾ ഗ്രഹിക്കാനുള്ള താത്പര്യക്കുറവും സാമാന്യമായ സ്മൃതിക്ഷഷത്തിനു കാരണമാണ്.\nസ്മൃതിക്ഷയം ഭാഗികമോ പൂർണ്ണമോ ആകാം. പെട്ടെന്നുണ്ടാവുന്ന സ്മൃതിക്ഷയം തലച്ചോറിനുണ്ടാകുന്ന ക്ഷതം മൂലമാകാം. അൾഷൈമേഴ്സ് പോലുള്ള രോഗങ്ങളിൽ സ്മൃതിക്ഷയം ക്രമേണയായും പൂർണ്ണമായും ഉണ്ടാകുന്നു.\nകൊഴുപ്പ് കുറയ്ക്കാനുള്ള അലോപ്പതി മരുന്നായ സ്റ്റാറ്റിൻ മരുന്നുകൾ പെട്ടെന്ന് സ്മൃതിക്ഷയമുണ്ടാക്കാൻ ഇടയുണ്ട്.\nഏതൊക്കെ രോഗങ്ങളിലാണ് സ്മൃതിക്ഷയമുണ്ടാകുന്നത് ?\nമസ്തിഷ്കാഘാതമാണ് പെട്ടെന്ന് സ്മൃതിനാശം സംഭവിക്കാറുള്ള ഒരു രോഗം. മസ്തിഷ്കജ്വരം (meningitis), അപസ്മാരം (epilepsy), രക്തം കട്ടപിടിച്ചുണ്ടാകുന്ന മസ്തിഷ്കശോഷം, മദ്യപാനത്താലുണ്ടാകുന്ന മേധാക്ഷയം (alcoholic dementia), തലയോട്ടിയിലെ മുഴകൾ, കരൾ രോഗങ്ങൾ, ഹോർമോണുമായി ബന്ധപ്പെട്ട രോഗങ്ങൾ, മസ്തിഷ്ക രോഗങ്ങളായ കമ്പവാതം, മൾട്ടിപ്പിൾ സ്ക്ളീറോസിസ് തുടങ്ങിയ രോഗങ്ങളും സ്മൃതിനാശത്തിനു കാരണമാണ്.\nമറ്റ് ശാരീരീക രോഗങ്ങൾ ഇല്ലെങ്കിൽ 50 വയസ്സിനു മുകളിലേ സ്മൃതിനാശത്തിനു സാധ്യതയുള്ളു.\nപാരമ്പര്യം ഒരു ഘടകമാണോ ?\nക്രോമസോം ഘടനയിലുള്ള മാറ്റം മൂലം പാരമ്പര്യമായി സ്മൃതിനാശം കണ്ടുവരാറുണ്ട്.\nമാനസിക കാരണങ്ങളാൽ സ്മൃതിക്ഷയം സംഭവിക്കുമോ?\nആഘാതങ്ങൾ / Shock\nആകസ്മികമായ അപകടങ്ങൾ, മരണങ്ങൾ, പ്രകൃതിക്ഷോഭം, പീഡനം, തുടങ്ങിയവയാലുണ്ടാകുന്ന മാനസിക ആഘാതത്താൽ ഓർമ്മ നഷ്ടമാകാം.\nമാനസികസമ്മർദം / Stress\nജോലി സംബന്ധമായും മറ്റുമുള്ള പിരിമുറുക്കത്താൽ ഉറക്കകുറവ്, ശ്രദ്ധക്കുറവ്, ഏകാഗ്രതക്കുറവ് ഇവയാൽ സ്മൃതിക്ഷയം അനുഭവപ്പെടാം.


കൊവിഡ് ബാധ: വെടിനിർത്തൽ പ്രഖ്യാപിച്ച് മാവോയിസ്റ്റുകൾ, സർക്കാരിന്റെ മറുപടി തേടി | Covid 19 CPI Maoists Announces ceasefire\nVishakhapatnam, First Published 6, Apr 2020, 10:41 AM\nആരാണ് കൊറോണ വൈറസ് പടർത്തിയതെന്ന് ചിന്തിക്കാൻ ജനങ്ങളോട് കൈലാസം ആവശ്യപ്പെട്ടു. രാഷ്ട്രീയ പാർട്ടികൾ രോഗവ്യാപനം തടയാൻ ഒന്നും ചെയ്യുന്നില്ലെന്ന് അദ്ദേഹം കുറ്റപ്പെടുത്തി\nവിശാഖപട്ടണം: രാജ്യത്തെ സുരക്ഷാ വിഭാഗങ്ങൾക്ക് എതിരെ താത്കാലിക വെടിനിർത്തൽ പ്രഖ്യാപിച്ച് മാവോയിസ്റ്റ്. കൊറോണ വൈറസ് വ്യാപനത്തിന്റെ പശ്ചാത്തലത്തിലാണ് തീരുമാനം. സിപിഐ മാവോയിസ്റ്റ്, മാൽക്കൻഗിരി-കൊറാപുട്- വിശാഖ ഡിവിഷണൽ കമ്മിറ്റി സെക്രട്ടറി കൈലാസത്തിന്റെ പേരിലുള്ള പ്രസ്താവനയാണ് പുറത്തുവന്നിരിക്കുന്നത്.\nRead more at: അന്ന് പരിഹസിച്ചു, ഇന്ന് ലോകം എന്‍റെ ശ്ലോകത്തിന് പിന്നാലെ; കേന്ദ്രമന്ത്രി...\nതെലുഗ് ഭാഷയിൽ എഴുതിയ കുറിപ്പ് മാധ്യമങ്ങൾക്ക് വിതരണം ചെയ്തു. സിപിഐ മാവോയിസ്റ്റ്, പീപ്പിൾസ് ലിബറേഷൻ ഗറില്ലാ ആർമി, മറ്റ് വിഭാഗങ്ങൾ എന്നിവയിൽ നിന്നൊന്നും സുരക്ഷാ സേനയ്ക്ക് നേരെ ആക്രമണം ഉണ്ടാകില്ലെന്നാണ് അറിയിച്ചിരിക്കുന്നത്. അതേസമയം സുരക്ഷാ സേന ആക്രമണം നടത്തിയാൽ തിരിച്ചടിക്കുമെന്നും വ്യക്തമാക്കിയിട്ടുണ്ട്. വെടിനിർത്തലിന് സർക്കാരിന്റെ മറുപടിയും ഇവർ തേടിയിട്ടുണ്ട്.\nആരാണ് കൊറോണ വൈറസ് പടർത്തിയതെന്ന് ചിന്തിക്കാൻ ജനങ്ങളോട് കൈലാസം ആവശ്യപ്പെട്ടു. രാഷ്ട്രീയ പാർട്ടികൾ രോഗവ്യാപനം തടയാൻ ഒന്നും ചെയ്യുന്നില്ലെന്ന് അദ്ദേഹം കുറ്റപ്പെടുത്തി.\nRead more at: മുംബൈയിലെ ആശുപത്രിയിൽ കൂട്ടത്തോടെ ഡോക്ടർമാർക്കും നഴ്സുമാർക്കും കൊവിഡ് ബാധ, ആശങ്ക ...\nവിശാഖപട്ടണത്ത് ചിലയിടത്ത് പതിച്ച പോസ്റ്ററുകളിൽ ജനങ്ങളോട് നിരന്തരം സോപ്പോ സാനിറ്റൈസറോ ഉപയോഗിച്ച് കൈ കഴുകാൻ മാവോയിസ്റ്റുകൾ ആവശ്യപ്പെടുന്നു. മാസ്ക് ധരിക്കാൻ പരമാവധി ശ്രമിക്കണമെന്നും പോസ്റ്ററിലുണ്ട്. വിവാഹം അടക്കമുള്ള ചടങ്ങുകൾ ഒഴിവാക്കണം. സാമൂഹ്യ അഖലം പാലിക്കണം. ചുമ, ജലദോഷം, പനി തുടങ്ങിയ എന്തെങ്കിലും രോഗലക്ഷണം കാണുന്നുണ്ടെങ്കിൽ ഡോക്ടറെ കാണണം. തുറസായ സ്ഥലത്ത് തുപ്പരുത്, ഗ്രാമങ്ങളിൽ ശുചിത്വം പാലിക്കണം, വെള്ളം തിളപ്പിച്ച് മാത്രമേ കുടിക്കാവൂ തുടങ്ങിയ നിർദ്ദേശങ്ങളും പോസ്റ്ററുകളിലുണ്ട്.\nആന്ധ്രപ്രദേശിൽ കൊവിഡ് ബാധിച്ച് രണ്ട് പേർ കൂടി ഇന്ന് മരിച്ചു. തബ്‍ലീഗ് സമ്മേളനത്തിൽ പങ്കെടുത്ത് കൂടുതൽ പേർ മടങ്ങിയെത്തിയ കുർണൂലിൽ മാത്രം 55 പേർക്ക് ഇന്നലെ രോഗം സ്ഥിരീകരിച്ചു. നിസാമുദീൻ ബന്ധമുളള മുഴുവൻ പേരെയും നിരീക്ഷണത്തിലാക്കി. അതേസമയം കൊവിഡ് പശ്ചാലത്തിൽ വെടിനി‍ർത്തൽ പ്രഖ്യാപിച്ച് മാവോയിസ്റ്റുകൾ പ്രസ്താവനയിറക്കി.\nതമിഴ്നാടിന് സമാനമായി ആന്ധ്രയിലും തെലങ്കാനയിലും കൊവിഡ് കേസുകളിൽ കാര്യമായ വർധനയുണ്ട്. ആന്ധ്രയിൽ 24 മണിക്കൂറിനിടെ സ്ഥിരീകരിച്ചത് 76 കേസുകളാണ്. കൊവിഡ് ബാധിച്ച് മരിച്ചവരുടെ എണ്ണം മൂന്നായി. തീരമേഖലയായ മച്ച്ലിപട്ടണത്തും രോഗം സ്ഥിരീകരിച്ചു.\nമുഴുവൻജില്ലകളിലും ലാബുകൾ തുടങ്ങാൻ ആന്ധ്ര സർക്കാർ തീരുമാനിച്ചു. 62 പേർ കൂടി കൊവിഡ് ബാധിതരായ തെലങ്കാനയിൽ ആകെ രോഗികൾ മുന്നൂറ് കടന്നു. 32 പേർക്ക് രോഗം ഭേദമായി. ഹൈദരാബാദിൽ മാത്രം ഇന്നലെ 43 പേർക്ക് കൊവിഡ് സ്ഥിരീകരിച്ചു. നിസാമുദീനിൽ നിന്നെത്തിയ മുഴുവൻ പേരെയും കണ്ടെത്തിയതായി ആരോഗ്യവകുപ്പ് അറിയിച്ചു.\nസാമൂഹികവ്യാപനത്തിലേക്ക് കടന്നാൽ സ്വീകരിക്കേണ്ട പ്രത്യേക മാർഗരേഖ കർണാടക സർക്കാർ തയ്യാറാക്കി. വടക്കൻ കർണാടകത്തിൽ തബ്‍ലീഗ് സമ്മേളത്തിൽ പങ്കെടുത്ത് തിരിച്ചെത്തിയവരെ ഇനിയും കണ്ടെത്താനുണ്ട്. അതേ സമയം കൊവിഡിന്‍റെ പശ്ചാലത്തലത്തിൽ ആക്രമണങ്ങൾക്ക് ഇല്ലെന്നാണ് മാവോയിസ്റ്റുകളുടെ നിലപാട്. വെടിനിർത്തൽ പ്രഖ്യാപിച്ച് സിപിഐ മാവോയിസ്റ്റ് ആന്ധ്ര-ഒഡീഷ ഘടകത്തിന്‍റേതായാണ് വാർത്താക്കുറിപ്പിറങ്ങിയത്.\nLast Updated 6, Apr 2020, 1:43 PM


റബ്ബറിന് പകരം പ്ലാവ്കൃഷിയിൽ റിട്ടേഡ് ആകാതെ പി.സി.തോമസ്\nSeptember 10, 2017, 2:31 pm\nവെള്ളൂർ: റബ്ബറിന് പകരം പ്ലാവ് കൃഷിയുമായി റിട്ടേഡ് ഉദ്യോഗസ്ഥൻ. വെള്ളൂർ സർവീസ് സഹകരണ ബാങ്ക് സെക്രട്ടറിയായി വിരമിച്ച വെള്ളൂർ റോസ് കോട്ടേജിൽ പി.സി.തോമസാണ് തന്റെ ഒരേക്കർ പുരയിടത്തിലെ റബ്ബർമരങ്ങൾ മുറിച്ച് മാറ്റി പകരം പ്ലാവ് നട്ടു പിടിപ്പിച്ചത്.\nഒന്നരവർഷത്തിനകം കായ്ക്കുന്ന വിയറ്റ്നാം ഇനത്തിൽപ്പെട്ട ബഡ് പ്ലാവുകളാണ് നട്ടത്. ഒരേക്കറിൽ നിന്നും നാലരലക്ഷത്തോളം രൂപ ആദായം ലഭിക്കുമെന്ന് തോമസ് പറയുന്നു. ഒരു പ്ലാവിൽ നിന്നും പ്രതിവർഷം 400 കിലോ ചക്ക ലഭിക്കുമെന്നും ഇതിന് കിലോയ്ക്ക് 20 രൂപ നിരക്കിൽ വിൽക്കുവാൻ കഴിയുമെന്നുമാണ് കർഷകരുടെ അഭിപ്രായം. ഒരേക്കറിൽ ഏതാണ്ട് 60 പ്ലാവുകൾ വയ്ക്കാൻ കഴിയും. ഒന്നര വർഷത്തിനുള്ളിൽ വിളവും ലഭിക്കും മാത്രമല്ല പ്ലാവിൽ നിന്നും നൂറ് വർഷം വരെ ആദായവും ലഭിക്കും.\nഇപ്പോൾ റബ്ബറിന് വിലയില്ലാത്തതാണ് മാറി ചിന്തിക്കാൻ പി.സി.തോമസിനെ പ്രേരിപ്പിച്ചത്. ചക്കയിൽ നിന്നും മൂല്യ വർദ്ധിത ഉൽപ്പന്നങ്ങൾ ഉണ്ടാക്കുന്നതിനായി പലരും മുന്നോട്ടു വരുന്ന സാഹചര്യത്തിൽ ചക്ക കൃഷിക്ക് കേരളത്തിൽ വ്യാവസായിക അടിസ്ഥാനത്തിൽ മുന്നേറ്റം ഉണ്ടാക്കാൻ കഴിയുമെന്ന് തോമസ് പറയുന്നു. ഒരേക്കർ സ്ഥലത്ത് 60 പ്ലാവ് നടാൻ കഴിയും. ഇരുപതടി അകലത്തിലാണ് പ്ലാവ് നടുന്നത്. ഇതിനിടയിൽ ഇടവിളയായി ആയൂർവേദ മരുന്നുകളും തോമസ് കൃഷി ചെയ്യുന്നുണ്ട്. തോമസിന് വേണ്ട പിന്തുണയുമായി ഭാര്യ കൊച്ചുത്രേസ്യയും സദാസമയവും കൃഷിക്കാര്യത്തിൽ ഒപ്പമുണ്ട്.


എലീനയുടെ ആദ്യ ക്രഷിനെ കണ്ടെത്തി യുവകൃഷ്ണ! മെന്‍റലിസ്റ്റിന്റെ കണ്ടുപിടുത്തം അംഗീകരിച്ച് താരവും! Yuva Krishna discovers Alina Padikkal's first crush - Malayalam Filmibeat\n| Published: Tuesday, January 7, 2020, 12:23 [IST]\nഅവതാരകയും അഭിനേത്രിയുമായ എലീന പടിക്കലിനെ അറിയാത്തവര് വിരളമാണ്. വേറിട്ട അവതരണ ശൈലിയുമായെത്തിയ എലീന മികച്ചൊരു അഭിനേത്രി കൂടിയാണ് താനെന്ന് ഇതിനകം തന്നെ തെളിയിച്ചിരുന്നു. ഭാര്യയെന്ന പരമ്പരയില് നയനയെന്ന വില്ലത്തിയായാണ് താരമെത്തിയത്. നെഗറ്റീവ് കഥാപാത്രങ്ങളോടാണ് തനിക്ക് കൂടുതല് താല്‍പര്യമെന്നും താരം പറഞ്ഞിരുന്നു. വിവിധ ചാനലുകളിലായി പരിപാടി ചെയ്തുവരുന്ന താരം ഇപ്പോള് ബിഗ് ബോസിലേക്ക് എത്തിയിരിക്കുകയാണ്. രണ്ടാമതായാണ് എലീനയെ മോഹന്‍ലാല് പരിചയപ്പെടുത്തിയത്. അച്ഛനേയും അമ്മയേയും ഒരുപാട് മിസ്സ് ചെയ്യുമെന്ന് പറഞ്ഞായിരുന്നു താരമെത്തിയത്.\nഅമ്മയുടെ ചിറകിന് കീഴിലായി ജീവിക്കുന്നയാളാണ് താന്. ഒറ്റയ്ക്കുള്ള ജീവിതത്തില് എങ്ങനെയായിരിക്കുമെന്നറിയാന് അമ്മയ്ക്കും ആകാംക്ഷയുണ്ടാവുമെന്നും താരം പറഞ്ഞിരുന്നു. അതീവ സന്തോഷത്തോടെയാണ് താരം ബിഗ് ഹൗസിലേക്ക് കയറിയത്. ആദ്യദിവസം തന്നെ താരത്തെ ബിഗ് ബോസ് വിളിപ്പിച്ചിരുന്നു. അപ്രതീക്ഷിത ട്വിസ്റ്റുകളും രസകരമായ ടാസ്‌ക്കുകളുമൊക്കെയാണ് മത്സരാര്‍ത്ഥികളെ കാത്തിരിക്കുന്നത്. തങ്ങളുടെ ജീവിതാനുഭവത്തെക്കുറിച്ചും മറ്റ് കാര്യങ്ങളെക്കുറിച്ചുമൊക്കെ തുറന്നുപറഞ്ഞ് പല താരങ്ങളും ഞെട്ടിച്ചിരുന്നു. നിര്‍ണ്ണായകമായ പല തുറന്നുപറച്ചിലുകള്‍ക്കും ബിഗ് ബോസ് വേദിയായിരുന്നു. പ്രണയപരാജയത്തെക്കുറിച്ചും വിവാഹമോചനത്തെക്കുറിച്ചുമൊക്കെയുള്ള തുറന്നുപറച്ചിലുകള് ഇതിനകം തന്നെ ശ്രദ്ധിക്കപ്പെട്ടിരുന്നു. അഭിമുഖത്തിനായെത്തിയ എലീനയുടെ മനസ്സിലെ ക്രഷിനെ കണ്ടുപിടിച്ച് ഞെട്ടിച്ചിരുന്നു നടനായ യുവ കൃഷ്ണ.\nഎലീന ബിഗ് ബോസില്\nകാത്തിരിപ്പിന് വിരാമമിട്ട് അടുത്തിടെയായിരുന്നു ബിഗ് ബോസ് സീസണ്2തുടങ്ങിയത്. ആരൊക്കെയായിരിക്കും ഇത്തവണ മത്സരിക്കാനെത്തുന്നതെന്ന തരത്തിലുള്ള ചോദ്യങ്ങളായിരുന്നു എല്ലാവരും ചോദിച്ചത്. മിനിസ്‌ക്രീനില് നിറഞ്ഞുനില്‍ക്കുന്നവരും സോഷ്യല് മീഡിയയിലെ താരങ്ങളും ടിക് ടോക് താരങ്ങളുമൊക്കെയാണ് ഇത്തവണ മത്സരിക്കാനെത്തിയിട്ടുള്ളത്. ഇവരുടെ ഒപ്പം മത്സരിക്കാനായി എലീന പടിക്കലും എത്തിയിട്ടുണ്ട്. വിവിധ ചാനലുകളിലായി അഭിമുഖ പരിപാടികള് ചെയ്തുവരുന്നതിനിടയിലായിരുന്നു എലീന ബിഗ് ബോസിലേക്ക് എത്തിയത്.\nക്രഷിനെ കണ്ടുപിടിച്ച് യുവകൃഷ്ണ\nമഴവില് മനോരമയില് സംപ്രേഷണം ചെയ്തുവരുന്ന മഞ്ഞില് വിരിഞ്ഞ പൂവില് നായകനെ അവതരിപ്പിക്കുന്നത് യുവകൃഷ്ണയാണ്. മോഡലിംഗില് സജീവമായ യുവ ഇപ്പോള് ടെലിവിഷന് പ്രേക്ഷകരുടെ പ്രിയപ്പെട്ട മനുവാണ്. മനുവെന്ന ഹീറോയായി മികച്ച പ്രകടനമാണ് താരം പുറത്തെടുക്കുന്നത്. യുവകൃഷ്ണയായിരുന്നു എലീനയോട് ആദ്യ ക്രഷിനെക്കുറിച്ച് ചോദിച്ചത്. മാജിക് മാത്രമല്ല മൈന്റ് റീഡിങ്ങും തനിക്ക് പറ്റുമെന്നും മെന്റലിസ്റ്റായി പലരും തന്നെ വിശേഷിപ്പിക്കാറുണ്ടെന്നും യുവകൃഷ്മ പറഞ്ഞിരുന്നു.\nമൂന്ന് പേരുടെ പേരെഴുതിയതിന് ശേഷമായിരുന്നു യുവകൃഷ്ണ ക്രഷിനെ കണ്ടുപിടിച്ചത്. മൂന്ന് കാര്‍ഡുകള് മാറ്റി വെക്കാനും അവയില് നിന്ന് ഒന്നിനെ മാറ്റുകയും ചെയ്തതിന് ശേഷം ഓരോ കാര്‍ഡിന് അടുത്തേക്കും എലീനയുടെ കൈവെക്കുകയും ചെയ്തിരുന്നു. കാര്‍ഡിനടുത്തേക്ക് കൈ എത്തിയപ്പോള് എലീനയുടെ മനസ്സിലൂടെ കടന്നുപോയ കാര്യങ്ങള് മനസ്സിലാക്കാനായെന്ന് പറഞ്ഞായിരുന്നു യുവ ക്രഷിന്‍രെ പേര് പറഞ്ഞത്. അത് തന്നയെല്ലേ എന്ന് ചോദിച്ചപ്പോള് എലീന ഞെട്ടുകയായിരുന്നു. ഇനി വീട്ടിലൊക്കെ കയറ്റുമോയെന്നറിയില്ലെന്നും ഈ ഭാഗം സംപ്രേഷണം ചെയ്യല്ലേയെന്നുമൊക്കെ താരം പറയുന്നുണ്ടായിരുന്നു.\nഎ ഡേ വിത്ത് എ സ്റ്റാര് പരിപാടിക്കിടയില് വെച്ചായിരുന്നു ലെീനയെ രേഖ രതീഷും യുവകൃഷ്ണയും ചേര്‍ന്ന് ഞെട്ടിച്ചത്. വിവിധ പരമ്പരകളിലൂടെ ശ്രദ്ധ നേടിയ രേഖ രതീഷിനെ അഭിമുഖം ചെയ്യാനെത്തിയപ്പോഴായിരുന്നു എലീനയ്ക്ക് പണികിട്ടിയത്. വളരെ കുഞ്ഞായിരിക്കുമ്പോള് എലീന തനിക്കൊപ്പം അഭിനയിച്ചിട്ടുണ്ടെന്നും കുറച്ചേറെ സംസാരിക്കുമെങ്കിലും നല്ല കഴിവുള്ള കുട്ടിയാണ് എലീനയെന്നുമായിരുന്നു രേഖ പറഞ്ഞത്. രേഖയുടെ മകനും പരിപാടിയില് പങ്കെടുത്തിരുന്നു.\nതന്റെ മകന് കൂടാതെ മറ്റൊരു മകന് കൂടി പരിപാടിയിലേക്ക് എത്തുന്നുണ്ടെന്ന് പറഞ്ഞായിരുന്നു രേഖ രതീഷ് യുവനെ പരിചയപ്പെടുത്തിയത്. മഞ്ഞില് വിരിഞ്ഞ പൂവില് തന്റെ മകനായി അഭിനയിക്കുന്നത് യുവനാണ്. സീരിയലില് മാത്രമല്ല യഥാര്‍ത്ഥ ജീവിതത്തിലും അമ്മേയെന്നാണ് അവന് വിളിക്കാറുള്ളത്. ആദ്യം മാം എന്നൊക്കെയായിരുന്നു വിളിച്ചിരുന്നത് പിന്നീട് ആ വിളി മാറി അമ്മയിലേക്ക് എത്തുകയായിരുന്നുവെന്ന് താരം പറയുന്നു.\nവിവാഹത്തെക്കുറിച്ചും പ്രണയത്തെക്കുറിച്ചുമൊക്കെയുള്ള ചോദ്യങ്ങള് എലീനയ്ക്ക് നേരെ നേരത്തെയും ഉയര്‍ന്നുവന്നിരുന്നു. കൃത്യമായ മറുപടി താരം നല്‍കിയിരുന്നില്ല. ബിഗ് ബോസിലേക്ക് എത്തിയതോടെ യഥാര്‍ത്ഥത്തിലുള്ള താരത്തെ മനസ്സിലാക്കാന് കഴിയുമെന്നുള്ള പ്രതീക്ഷയിലാണ് ആരാധകര്. പുറമെ കാണുന്നത് പോലെയല്ല തങ്ങളെന്ന് പല താരങ്ങളും തെളിയിച്ചത് ബിഗ് ബോസിലൂടെയായിരുന്നു. അതിനാല്‍ത്തന്നെ എലീനയെക്കുറിച്ച് കൂടുതലറിയാനായി കാത്തിരിക്കുകയാണ് ആരാധകര്.\nYuva Krishna discovers Alina Padikkal's first crush\nStory first published: Tuesday, January 7, 2020, 12:23 [IST]


സ്വപ്നം നിയന്ത്രിക്കുന്ന വിദ്യയെ പറ്റി കേട്ടിട്ടുണ്ടോ? - Expose Kerala\nസ്വപ്നം നിയന്ത്രിക്കുന്ന വിദ്യയെ പറ്റി കേട്ടിട്ടുണ്ടോ?\nനമ്മൾ എല്ലാവരും സ്വപ്നം കാണുന്നവരാണ്. ഒരാൾ ഒരു ദിവസം കുറഞ്ഞത്4സ്വപ്‌നങ്ങൾ എങ്കിലും കാണും എന്നാണ് പഠനങ്ങൾ പറയുന്നത്. പക്ഷെ അതിൽ ഭൂരി ഭാഗവും നമുക്ക് ഓർമ്മ നിൽക്കുവാറില്ല. എന്നാൽ നമ്മൾ എല്ലാവരും ഉറങ്ങുമ്പോൾ മാത്രമല്ല, മറിച്ചു ഉണർന്നിരിക്കുമ്പോൾ വരെ സ്വപ്നം കാണുവാറുണ്ട്. പക്ഷെ ഈ രണ്ട് സ്വപ്നത്തിനും ഒരു വ്യത്യാസമുണ്ട്. സാധാരണയായി നമ്മൾ ഉണർന്നിരിക്കുമ്പോൾ കാണുന്ന സ്വപ്നം കൂടുതലായും നമ്മുടെ ഇച്ഛാനുസരണം ആയിരിക്കും. ആ സ്വപ്നം എങ്ങനെ പോകണം, എന്തെല്ലാം അതിൽ സംഭവിക്കണം, എങ്ങനെയെല്ലാം ആയി തീരണം എന്നൊക്കെ നാം ആഗ്രഹിക്കുന്ന പോലെ ആ സ്വപ്നത്തിൽ നടക്കും. ഇതിനെ തീർത്തും ഒരു സ്വപ്നം എന്ന് പറയുവാൻ സാധിക്കുകയില്ല, മറിച്ച് ഒരു ഭാവന എന്നോ, സങ്കൽപം എന്നോ ഒക്കെ പറയാം. കൂടുതലായും ഏകാന്തമായി ഇരിക്കുമ്പോഴോ, യാത്രകളിലോ ഒക്കെ ആയിരിക്കും നമ്മൾ ഇങ്ങനെ ദിവാസ്വപ്നം കാണുവാറുള്ളത്. എന്നിരുന്നാലും ഇത് വെറുമൊരു സങ്കല്പം മാത്രം ആണെന്ന് നമുക്ക് പൂർണ ബോധ്യം ഉണ്ടായിരിക്കും. മറിച്ച് നമ്മൾ ഉറക്കത്തിൽ കാണുന്ന സ്വപ്‌നങ്ങൾ ഉണ്ട്. നമ്മുടെ ഉപബോധ മനസ്സിൽ കാണുന്നവ. ഇവ കാണുന്ന നേരം നമ്മൾ സ്വപ്നത്തിൽ ആണ് എന്ന് ഒരു സൂചന പോലും ലഭിക്കുകയില്ല, മറിച്ച് നമ്മൾ അതിൽ ജീവിക്കുകയായിരിക്കും. ഉപബോധ മനസ്സിലാണ് ഈ സ്വപ്നങ്ങൾ നമ്മൾ കാണുന്നത്. മാത്രമല്ല ഇവ നിയന്ത്രിക്കുവാനോ, ഇച്ഛാനുസരണം കൊണ്ട് വരുവാനോ നമുക്ക് സാധിക്കുന്നതല്ല എന്നതാണ് വെയ്പ്പ്. എന്നാൽ ഇവയെ നമുക്ക് നമ്മുടെ ആഗ്രഹ പ്രകാരം കൊണ്ട് പോകാവുന്ന ഒരു വിദ്യയുണ്ട്. അതായത് സ്വപ്നത്തെ നിയന്ത്രിക്കുവാനുള്ള കഴിവ്. അതാണ് ‘ലൂസിഡ് ഡ്രീമിങ്’. ഈ വിദ്യ വഴി നമുക്ക്, നമ്മുടെ ആഗ്രഹ പ്രകാരം സ്വപ്‌നങ്ങൾ നിർമ്മിച്ചു, അതിൽ ജീവിക്കുവാൻ സാധിക്കുന്നതാണ്.\n‘ലൂസിഡ് ഡ്രീമിങിൽ’ നമ്മുടെ സങ്കൽപ്പങ്ങൾക്ക് അതിർ വരമ്പുകളില്ല. എവിടെ വേണമെങ്കിലും പോകാം, ആരെ വേണമെങ്കിലും കാണാം, ആരോട് വേണമെങ്കിലും സംസാരിക്കാം. അങ്ങനെ എന്തെല്ലമെന്തെല്ലാം ഇത് വഴി നിഷ്പ്രയാസം സാധ്യമാകുന്നതാണ്. ചുരുക്കി പറഞ്ഞാൽ, സ്വപ്നത്തിൽ ആണെങ്കിൽ പോലും, നമ്മൾ ആഗ്രഹിക്കുന്നത് പോലെ നമ്മൾ ജീവിക്കും. ആ ഒരു അനുഭൂതി ആസ്വദിക്കുവാൻ സാധിക്കും. ഒരിക്കലും ഇത് ഒരു സ്വപ്നമാണ് എന്ന തോന്നൽ നമുക്ക് ഉണ്ടാകുകയില്ല, മറിച്ച് ആ ഒരു സമയത്തേക്ക്, നമ്മുടെ ആഗ്രഹങ്ങളിൽ ജീവിക്കുകയായിരിക്കും. ഇനി വേണമെന്നുണ്ടെങ്കിൽ ഒരാളെ കൊല്ലുകയും ചെയ്യാം. അങ്ങനെ കുറച്ച് നേരത്തേക്ക് നമുക്ക് നമ്മുടെ ആഗ്രഹങ്ങളിലൂടെ ജീവിക്കുവാൻ ഇത് വഴി സാധ്യമാകുന്നതാണ്.\nഇനി എങ്ങനെയാണ് ഇത് സാധ്യമാക്കി എടുക്കുന്നത് എന്ന് നോക്കാം. അതിനു വേണ്ടി ആദ്യമായി നിങ്ങൾ ഒന്ന് ഉറങ്ങുക. ഉറങ്ങുന്നതിനു മുൻപ് തന്നെ എന്തിനെ കുറിച്ചാണ് സ്വപ്നത്തിൽ കാണേണ്ടത് എന്ന ഒരു കൃത്യമായ ഒരു രൂപ രേഖ മനസ്സിൽ ഉറപ്പിച്ചു വെയ്ക്കേണ്ടതാണ്. ഉദാഹരണത്തിന്, നിങ്ങൾ വൈകുന്നേരം5മണിക്കാണ് ഉറങ്ങുവാൻ കിടക്കുന്നത് എന്ന് കരുതുക.7മണിക്ക് ഒരു അലാറം സെറ്റ് ചെയ്തിട്ട് ആയിരിക്കണം കിടക്കേണ്ടത്. ഉറങ്ങിയ ശേഷം അലാറം അടിക്കുന്ന നേരം നിങ്ങൾ ഞെട്ടി ഉണരുന്നതാണ്. എന്നാൽ കുറച്ചു നിമിഷത്തേക്ക് നിങ്ങളിൽ ആ ഉറക്കത്തിന്റെ ‘ഹാങ് ഓവർ’ നിലനിൽക്കും. ഈ ഒരു സമയത്ത് നമ്മൾ നേരത്തെ മനസ്സിൽ ഓർത്തു വെച്ച കാര്യങ്ങൾ ഒന്നുകൂടി ആവർത്തിച്ച് പറഞ്ഞുകൊണ്ടിരിക്കുക. ഈ ഒരു പ്രക്രിയയിലൂടെ പെട്ടന്ന് തന്നെ വീണ്ടും നമ്മൾ മയക്കത്തിലേക്ക് പോകുന്നതാണ്. അത് വഴി നമ്മൾ എത്തി ചേരുന്നത് ‘ലൂസിഡ് ഡ്രീം’ എന്ന പ്രതിഭാസത്തിലേക്ക് ആയിരിക്കും. പിന്നീട് നമ്മൾ ഒരു മായിക ലോകത്തേക്കാണ് വഴുതി വീഴുന്നത്. ശേഷം സംഭവിക്കുന്നതെല്ലാം നമ്മുടെ ആഗ്രഹപ്രകാരം തയ്യാറാക്കി വെച്ചിരുന്ന രൂപ രേഖ പ്രകാരം ആയിരിക്കും. ‘ലൂസിഡ് ഡ്രീമിന്റെ’ മറ്റൊരു പ്രത്യേകത എന്തെന്നാൽ, ഈ സ്വപ്‍നം കണ്ടുകൊണ്ടിരിക്കുന്ന സമയത്ത് സാധാരണ കാണുന്ന സ്വപ്നം പോലെ ഇടയ്ക്ക് ഞെട്ടി ഉണരുവാൻ സാധിക്കുന്നതല്ല. മറിച്ചു നമ്മൾ നേരത്തെ തയ്യാറാക്കി വെച്ചിരുന്ന കഥ പോലെ തന്നെ എല്ലാം നടന്നതിന് ശേഷം മാത്രം ഉണരുന്നതാണ്. അത് കൂടാതെ തന്നെ സ്വപ്നം കാണുന്ന നേരം സാധാരണ പോലെ സ്വപ്നത്തിനനുസരിച്ചുള്ള ശരീര ചലനങ്ങൾ ഉറങ്ങിക്കൊണ്ടിരിക്കുന്ന നമ്മുടെ ശരീരത്തിൽ ഉണ്ടാകുവാറുമില്ല.\n‘ലൂസിഡ് ഡ്രീമിന്റെ’ മറ്റൊരു പ്രത്യേകതയാണ്, ഇതിൽ എല്ലാ കാര്യങ്ങളും വളരെ വിശദമായി തന്നെ കാണുവാൻ സാധിക്കുന്നത്. അതായത് ഒരു വീട് കണ്ടാൽ, ആ വീട് എങ്ങനെ ഉള്ളതാണെന്നും, അതിന്റെ നിറം എന്താണ്, മറ്റ് സവിശേഷതകൾ അങ്ങനെ എല്ലാം ഒരു ലൂസിഡ് ഡ്രീമിൽ വളരെ വ്യക്താമായി തന്നെ കാണുവാൻ സാധിക്കും. പല ശാസ്ത്രജ്ഞന്മാരും ഈ ഒരു പ്രക്രിയ തങ്ങളുടെ പരീക്ഷണങ്ങൾക്ക് വേണ്ടി ഉപയോഗിച്ച് വിജയം കണ്ടിട്ടുണ്ട് എന്നതിന് തെളിവുകൾ ഉണ്ട്. തയ്യൽ മെഷീൻ കണ്ട് പിടിച്ച ഏലിയാസ് ഹൌ, പീരിയോഡിക് ടേബിളിന്റെ ഉപജ്ഞാതാവായ മെൻഡിലീവ്, ശ്രീനിവാസ രാമാനുജൻ, എന്തിനധികം പറയുന്നു ആൽബർട്ട് ഐൻസ്റ്റീൻ വരെ ഈ ഒരു പ്രതിഭാസം മൂലം തങ്ങളുടെ കണ്ട് പിടുത്തങ്ങൾ പരീക്ഷിച്ചു വിജയിപ്പിച്ചവരാണ്.\n‘ലൂസിഡ് ഡ്രീമിങ്’ എന്ന രീതി എല്ലാവർക്കും പരീക്ഷിച്ചു നോക്കാവുന്നതാണ്. ചിലപ്പോൾ ആദ്യത്തേതോ, രണ്ടാമത്തേതോ ആയ പരീക്ഷണത്തിൽ ഇത് അത്ര കണ്ട് വിജയകരം ആകണമെന്നില്ല. നല്ല പരിശീലനം ഉണ്ടെങ്കിൽ മാത്രമേ ഇത് സാധ്യമാക്കുവാൻ സാധിക്കുകയുള്ളു. പ്രധാനമായും ഏകാഗ്രതയാണ് ഇതിന് വേണ്ടത്. മെഡിറ്റേഷനിലൂടെയും മറ്റും ഇത് നേടി എടുക്കാവുന്നതാണ്. ലോകത്ത് ഇരുപത് ശതമാനം ആളുകൾക്ക് ജന്മസിദ്ദമായി ‘ലൂസിഡ് ഡ്രീമിനുള്ള’ കഴിവ് ഉണ്ടെന്നാണ് പറയപ്പെടുന്നത്. ബാക്കിയുള്ളവർക്ക് പരിശീലനത്തിലൂടെ ഈ കഴിവ് നേടിയെടുക്കാവുന്നതാണ്, എന്നിരുന്നാലും തീർച്ചയായും ഇത് ഒന്ന് പരീക്ഷിച്ചു നോക്കേണ്ടത് തന്നെയാണ്. മറ്റൊരു പ്രധാന കാര്യം, ഒരിക്കലും ഇതിൽ അമിതമായി ആസക്തരാകാതിരിക്കുക. ജീവിതത്തിലെ ലക്ഷ്യങ്ങൾക്ക് വേണ്ടി പ്രയത്നിക്കാതെ, സ്വപ്നത്തിലെ ലക്ഷ്യ സാധ്യത്തിനു ഒരു അടിമ ആയി മാറുവാതിരിക്കുക. നമ്മുടെ ലക്ഷ്യങ്ങൾ ജീവിതത്തിൽ നേടിയെടുത്ത് കഴിയുമ്പോൾ കിട്ടുന്ന ലഹരി ഒന്നും, നിമിഷ നേരത്തേക്ക് മാത്രം നിലകൊള്ളുന്ന ഒരു സ്വപ്നത്തിനും ഒരിക്കലും നൽകുവാനാകില്ല. പരീക്ഷിക്കുന്നവർ വെറും ഒരു വിനോദം എന്ന രീതിയിൽ മാത്രം ശ്രമിച്ചു നോക്കുക.


Lokayukta Jaleel writ petition കെടി ജലീലിനെതിരായ ലോകായുക്ത ഉത്തരവ്; സർക്കാർ റിട്ട് ഹർജി നൽകിയേക്കും\nഉന്നത വിദ്യാഭ്യാസ മന്ത്രി കെടി ജലീലിനെതിരായ ലോകായുക്ത ഉത്തരവിനെതിരെ സർക്കാർ റിട്ട് ഹർജി നൽകിയേക്കുമെന്ന് സൂചന. സർക്കാരിന് നേരിട്ട് ഹർജി നൽകാമെന്ന് അഡ്വക്കേറ്റ് ജനറലിൻ്റെ നിർദ്ദേശം ലഭിച്ചു. ചട്ടങ്ങൾ പാലിക്കാതെയാണ് ലോകായുക്ത ഉത്തരവ് പുറപ്പെടുവിച്ചതെന്ന് എജി പറഞ്ഞു. ലോകായുക്ത ആക്ട് സെക്ഷൻ9പ്രകാരമുള്ള നടപടി ക്രമങ്ങൾ പാലിച്ചില്ല. സർക്കാരിന് തുടർനടപടി സ്വീകരിക്കാമെന്നും എജി പറഞ്ഞു.\nകെ.ടി ജലീൽ കഴിഞ്ഞ ദിവസം രാജിവച്ചിരുന്നു. ബന്ധുനിയമന വിവാദത്തിൽ ലോകായുക്താ വിധിക്കെതിരായ ഹർജി പരിഗണിക്കവെ ആയിരുന്നു ജലീലിന്റെ രാജി. കൊവിഡ് ബാധിച്ച് ചികിത്സയിൽ കഴിയുന്ന മുഖ്യമന്ത്രി പിണറായി വിജയന് പ്രത്യേക ദൂതൻ വഴിയാണ് ജലീൽ രാജിക്കത്ത് കൈമാറിയത്. രാജി മുഖ്യമന്ത്രി സ്വീകരിച്ചു.\nബന്ധുവായ കെ.ടി. അദീപിനെ സംസ്ഥാന ന്യുനപക്ഷ ധനകാര്യ വികസന കോർപ്പറേഷനിൽ ജനറൽ മാനേജരായി നിയമിച്ചതിൽ മന്ത്രി കെ.ടി. ജലീൽ അധികാര ദുർവിനിയോഗവും സത്യപ്രതിജ്ഞാലംഘനവും നടത്തിയെന്നായിരുന്നു ലോകായുക്തയുടെ കണ്ടെത്തൽ. ജലീലിന് മന്ത്രിയായി തുടരാൻ യോഗ്യതയില്ലെന്നും ലോകായുക്ത വിധിയിൽ പറഞ്ഞിരുന്നു. തുടർന്ന് കെ.ടി ജലീലിന് രാജിവയ്ക്കാൻ സമ്മർദമുണ്ടായിരുന്നു.\nഅതേസമയം, ലോകായുക്തയുടെ ഉത്തരവിൽ അടിയന്തര സ്റ്റേ വേണമെന്ന് ആവശ്യപ്പെട്ടുള്ള കെ ടി ജലീലിന്റെ ഹർജി ഹൈക്കോടതി വിധി പറയാനായി മാറ്റി. ഒന്നര മണിക്കൂറോളം നീണ്ട വാദത്തിന് ശേഷമാണ് ഹൈക്കോടതിയിൽ ഇന്നലെ ഹർജി മാറ്റിവച്ചത്. ലോകായുക്ത ഉത്തരവ് നിയമപരമല്ല എന്നാണ് കെ ടി ജലീലിന്റെ പ്രധാന ആരോപണം.\nStory Highlights: Lokayukta order against KT Jaleel; The government may fileawrit petition